text:
門店查詢
Store the query
-
廣東省廣州市越秀區中山三路中華廣場流行前線i一22a鋪
-
廣東省廣州市荔灣區康王北路903號康王地下城二區2318檔
-
廣東省廣州市黃埔區大沙地時尚坊二樓A07檔
-
廣東省廣州市黃埔區東區百事佳麥當勞旁邊西1004檔
-
廣州市黃埔區開創大道2709萬達廣場香雪街二樓D239老中醫化妝品
-
廣東省廣州市黃埔區黃埔南崗萬達廣場負一樓B1003號
-
廣東省廣州市黃埔區域蘿崗永和街桑田一路32號鼎月繽紛廣場一樓127號禮加誠隔壁
-
廣東省廣州市白云區三元里大道1231號老中醫化妝品專賣店
-
廣東省廣州市白云區新市百信廣場負一層第263號鋪
-
廣東省廣州市海珠區新港中路麗影廣場C區附二層114-115號
-
廣東省廣州市南沙區金洲裕興花園1棟10號鋪老中醫化妝品
-
廣東省廣州市南沙區黃閣鎮麒麟廣場3號樓1層自編號06號,老中醫化妝品專賣店
-
廣東省廣州市南沙區東涌鎮東興三路28號鋪
-
廣東省廣州市番禺區化龍鎮潭山村潭山大道37號
-
廣東省廣州市花都區獅嶺鎮益群市場步行街A9
-
廣東省廣州市花都區獅嶺鎮東升中路步行街友田城商業廣場二樓A68
-
廣東省廣州市花都區獅嶺鎮合成一街3號
-
廣東省廣州市花都區五華直街12號鋪


c: text/html

text:
(A&M Diary)位於港島嘅寶雲道除咗係大家熱門嘅郊遊同跑步路線,原來仲有一座建於1893年,但喺2019先重新被天文台發現嘅南子午石.究竟南子午石係有咩用途,位置又喺邊度,點解會咁神秘呢?我哋就同大家分享路線,了解一吓南子午石嘅前世今生.
提提你
1. 寶雲道係香港其中一條合家歡,難度唔高嘅路線,但大家都記住要量力而為.
2. 寶雲道中途設有洗手間,非常方便.
3. 南子午石係歷史古蹟,大家記住唔好破壞,眼看手勿動.
4. 記住保持環境清潔,自己垃圾自己帶走,絕對唔可以破壞大自然環境.
前往南子午石方法
1. 最輕鬆:乘坐15號巴士,喺港安醫院站落車,全程平路,沿寶雲道健身徑步行約20分鐘.
2. 喺灣仔其實有唔少山路,可以上到去寶雲道健身徑,大部份人會經由石水渠街花園對面嘅山路前往寶雲道,沿寶雲道健身徑步行約20分鐘.
寶雲道健身徑
南子午石位於香港島嘅寶雲道健身徑內,健身徑全長三公里,沿途平坦易行,可以眺望港九維港景色,吸引市民嚟到散步慢跑,如果幸運嘅,仲可能畀你野生捕獲發哥添!另外,健身徑內亦有唔少健身設施同洗手間,非常方便!
姻緣石
一場嚟到寶雲道,就順便睇埋另一個景點:姻緣石啦!
香港子午線
如果大家有讀過地理,相信都知道喺英國嘅格林威治天文台,有一條無形嘅本初子午線,喺呢條本初子午線向東有12個時區,向西亦有12個時區,將地球劃成24個時區.而當太陽橫穿本初子午線,就係格林威治標準時間嘅正午12點,令全球嘅時區都有統一嘅時間.而喺香港,我哋都有一條香港子午線,標示住香港嘅經度,即東經114°10′.
南子午石
連接住呢條東經114°10′有三座石,分別係尖沙咀天文台內嘅零號三角測量站同第一代北子午石,位於九龍塘筆架山嘅第二代北子午石同位於寶雲道嘅南子午石.同樣地,當太陽橫穿香港子午線,就係香港標準時間嘅正午12點.不過,隨住科技嘅進步,天文台核實時間嘅方法更精準,所以南子午石一度被遺忘.直至近年,由多個專家根據文獻考察,終於搵返南子午石嘅位置.
如果大家都想尋找南子午石,可以參考下面地圖嘅bookmark.大概位置係當你見到下方出現寶雲道臨時遊樂場,另一邊就有一個綠色嘅小閘口,沿閘口後嘅樓梯一直行,中途唔使理任何分叉路,行大概60級樓梯,就會見到一塊石板,行入去就係南子午石喇!

robotstxt: allowed

filter: keep


text:
形而上學
形而上學係哲學一支.通俗啲講,形而上學係指研究單憑直覺(超經驗)嚟判斷事物嘅哲學.
歐洲語言中嘅「形而上學」來自希臘語,好似英文嘅「metaphysics」.呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名,meta 即係 after,意思係「物理學之後」.
形而上學又叫「第一哲學」,好似笛卡兒嘅《第一哲學沉思錄》(Meditations on First Philosophy).亞里士多德將人類嘅知識分為三部份,用大樹作為比喻:第一部份,最基礎嘅部份,亦就係樹根,係形而上學,係一切知識嘅基石;第二部分係物理學,好比樹幹;第三部分係其他自然科學,以樹枝做比喻.
中文名「形而上學」係由《易經》嘅『形而上者謂之道,形而下者謂之器』度來.
形而上問題嘅研究通常都爭議多多而冇定論.其因部份係人類知識嘅主要來源 —— 經驗事實 —— 唔足夠解決形上學嘅爭議;另一部份係形上學家用語成日混淆不清,因而佢哋爭論時九唔搭八.
二十世紀嘅邏輯實證論者們反對某尐形上學議題.佢哋認為某尐形上學問題本身係無意義嘅.
西方形而上學有三個傳統分支:
形而上學常見嘅問題:
馬克思主義哲學中「形而上學」嘅含義[編輯]
喺恩格斯,列寧,毛澤東等人嘅著作中,「形而上學」重被用嚟指「用孤立,靜止,片面,表面嘅觀點去睇事物」,同辯證法相對.佢哋認為形而上學係一種過時嘅唯物主義,因此佢哋結合唯物主義同黑格爾嘅辯證法,創造咗辯證唯物主義.「堅持辯證法,反對形而上學」呢樣嘅口號亦被提出.但要注意,呢並非「形而上學」呢個詞語嘅本意.形而上學本來係指哲學嘅一分支,喺呢個意義下嘅形而上學並非同辯證法對立,甚至可以喺形而上學研究中運用辯證法.喺西方多取其本意,而喺中國內地則兩種用法都有,要根據語境理解.


text:
2019年11月10日星期日
香港童軍總會新界東地域20週年童行家樂徑籌款日 - 大尾督家樂徑
今日早上10點集合,時間唔算早,個個都精精神神出發,今次去大尾督家樂徑行,由馬鞍山去大尾督路程都唔短,但高速公路多,所以好快就到,細女今次無暈車浪.
到埗再集合派遊戲紙,都花左好多時間,因為有好多個團,所以要分批出發,船灣淡水湖主壩就去過好多次,但原來隔離有個家樂徑,就係斜路轉上主壩前行梯級上山,又係行一個圈同一位置離開.
上次圍水塘行一圈,無乜風景可言,今次有幾個觀景位,風景都好優美,路程又唔長,有上有落,好適合一家大細行,沿途要搜集資料答遊戲紙問題,因為有部份已經預先搵左答案,所以好快過左D Checkpoint,今次行得好快,嫲嫲又跟得上,行左一圈由入口離開,去左另一邊燒烤場集合,我就收返兩支行山杖,老婆同兩女就玩埋D 遊戲紙,齊晒人就坐旅遊巴回校,我地返屋企先沖涼休息,夜晚再出街食飯.
Location: 香港船灣大美督路66號號大美督家樂徑
訂閱: 發佈留言 (Atom)
-
星期六的一個早上,兩個女先後去學英語拼音,見天朗氣清便向媽媽提議去行山,行上昂平大草原,等兩個女放學返黎,換好衫褲,帶齊裝備(最後都忘記帶行山杖),一點半左右先出門口,就落樓買麵包,再去後山截的士.為左減短要行走的距離,搭的士(其實有村巴可上去,不過一點鐘開出,下一班要等到四點)...
-
放半日假去威記覆診,睇完返到屋企樓下先醒起自己唔記得帶鎖匙,有一大袋野要放入屋,唔想囉返錦英又囉返黎,最後走左去深水埗行,因為部電腦壞左Harddisk,Harddisk 一早已經買左,不過一路都無時間整,諗緊砌過部迷你機箱的電腦放錦英,買NAS+Harddisk做Web Ser...
-
一星期前約定舅父今日會上黎馬鞍山郊野公園燒烤場BBQ,心急的舅父11點幾已到馬鞍山,再車婆婆上山先,佢地早D 去霸位,我地就要等埋大女學完跳舞先搭的士上去,一朝早都忙過不停,我主要預備兩個女的外套,水,玩具同戶外裝備,帶左兩支光管燈上去以備不時之需,不過未叉好電,連忙趕住叉左去先...
-
星期四晚夜左訓,搞到星期五放工返到屋企食完飯就訓左,夜晚十一點幾俾人嘈醒出廳又再訓過,搞到今朝咁早就起左身,整理下尋晚未做嘅野,之後想訓都訓唔返,就換衫落樓打籃球. 剛好大女要補堂學跳舞,等埋佢地一齊落樓,去聖安娜買個包食完去打波. 一朝早空氣好少少,個天都算清,就用...
-
2018年9月16日 十號風球打足一整日,一整日都待在家中,家人在看電視,我就執恰下家當,感受下大廈的搖晃,預備明天要返工的亂況. 2018年9月17日 因為學校停課,唔使湊女搭校巴,我和老婆如常返工,不過一落樓就見到周圍塌樹,無小巴搭,唯有行路落新港城... ...
-
天氣清涼,又再一次郊遊燒下野食,細舅父車埋兩位小朋友同婆婆上郊野公園先,我同媽咪英英搭的士上,媽咪一心係後山等的士,等左十幾分鐘都無車,我同英英出巴士站截一架去後山兜埋媽咪上山,去到已經開始燒野食,不過我未係太肚餓,就同大女四圍玩. 大女手腳未係咁協調,開波經常"...
-
上次同老婆去迪士尼探路,果日之後又爆過,疫情嚴重又關閉,今次把握機會,約埋二弟一家勇闖迪士尼,兩個女終於可以入園玩喇,雖然疫情緩和,但我地都係全副武裝,因為始終都係星期六,估計入園人數都會好多. 雖然踏入十一月,但天氣依然好熱,去到兩個女都要搽防曬和載帽,戶外行左陣仲要走入小小世...
-
比平時仲要早到學校,不過等齊人都要過左九點先出發,來回都有旅遊巴接送,而且下午兩點就回程,唔會太疲倦. 呢個地方印像中好似未黎過,所以請假都要同細女黎接近下大自然,到埗後細女暈車浪仲未回復,雖然自己行,但全部地方都快快行過就算.之後仲話眼訓要媽咪抱.我就襯空檔四周圍睇下影下相...
-
係教育學院食完個一般水準的自助餐,又坐旅遊巴去錦田鄉村俱樂部,整個旅程都係旅遊巴接送,算是舒適寫意,因為食完飯,好多小朋友都睡著了,我都恰左一陣,抖足精神一陣睇住有得玩就顛的大女. 落旅遊巴,環境十分開揚,元朗D 地真係又多又大. 周王二公書院 一睇就知呢...
-
好早之前已經參加左呢個家長教師會旅行,原本諗住一行五人一齊去,但細妹朝早發燒,變左老婆同佢都無得去,唯有我同阿媽帶大女去玩,早上第一站去嘉道理農場,之後去教育學院食飯,下午再去錦田鄉村俱樂部. 五年前黎過嘉道理農場,所以並唔陌生,不過呢次同幼稚園生黎,睇嘅野好唔同,而且各有各...


text:
Wikipedia:求證得到
維基百科最緊要一樣嘢係啲料要夠「堅」,「堅」唔係話要駭人聽聞或者好有爆炸性,而係要有根有據,唔可以自己老作出嚟或者亂噏一通.寫文嘅人應該話返畀人知寫嘅嘢係出自邊度,等其他人可以查返啲嘢係堅定流,堅料要係一啲曾經出版過嘅嘢,例如書或者雜誌,因為曾經公開出版過,亦即係好多人都可以搵到.堅料最好夠堅:流料可能會被人提出刪除要求,例如係一啲可靠性存疑嘅網站,傳媒,只有單一來源嘅文章等等.
「求證得到」,「非原創」,「中立,客觀」都同樣係維基百科嘅核心政策,呢幾樣政策對維持維基百科嘅質數同公信力都好重要,一般情況係應確保每一篇提供內容嘅質素夾公信力都拍得上正規出版物嘅文都唔會有例外,係寫呢方面嘢嘅人一定要留意返自己寫嘅嘢有無跟呢幾樣政策.若果係有具體唔同編輯議題未必合乎呢度啲指示,喺處理質素夾公信力方面係有唔同嘅背景基礎同查驗等方式,唔同編輯應當優先交換返呢啲情形兼審慎咁評估採用合適啲嘅方式,保證喺唔同範疇啲編輯內容嘅質素同可信度都可以根據返自身唔同嘅條件得到適切嘅保障.
提供核驗嘅來料改
- 點樣寫好根據,可以睇吓:Wikipedia:根據
提供根據係一般防止有人作嘢嘅一個保險,啲質素同可信度都要求高嘅文,所有會畀人質疑或者有可能畀人質疑嘅嘢都應可有可信嘅資料來源放喺篇文入面,而所提供嘅根據理論上冇實際環境因素限制嘅情況話需要,都應當搵得返,查得返先算,維基百科全書唔會收嗰啲料.
喺呢個指引下,有嘢啲來料如果係俾人查驗過冇超出合理懷疑係有唔可信嘅話,可能會畀提出刪除,不過編輯者亦可以提出反對,照呢度嘅程序只要係有爭議嘅時候都要畀機會去討論返啲爭議,喺提出質疑來料依據啲可信度嘅時候,就一定要畀時間等編輯參與返去檢視啲爭議係咪適當,查驗編輯假如要正式咁提出懷疑某一質素同可信度高要求嘅文案度有流料嘅,可以先去有問題篇文嘅討論頁提出,另外亦可以喺篇文度加一個根據要求嘅模,即係咁:{{fact}},或者喺無根據嘅內容上加呢個模:{{Unreferenced}},同時亦可以加一啲唔會顯示出嚟嘅 HTML 提示,或者加喺編輯摘要入面.[1]
不過要小心唔好玩過火,唔好係又要根據唔係又要根據,真係有問題先好要求.維基百科創辦人咁講:「我都唔想咁長氣,不過實在有太多只係話自己唔知邊度聽過又當係根據,就係咁拗幾日都拗唔掂,其實使乜拗,呢啲都唔知邊度聽返嚟嘅嘢,根本唔需要再加根據要求嘅模,可以直接刪除都得,除非另外搵到根據.而對於講在生人嘅文,就直情無根據唔得.」[2]
料改
所有嘅文最基本要求係要信得過,喺主流機構啲整體常規出版(紙質媒介,視聽媒介,數碼媒介等)自由度冇特別需要留意嘅情況下,一般至小搵得返出版過嘅資料,係畀普通用家追查返啲嘢係咪可驗證嘅:常規講唔同專業課題嘅編輯者都要根據返質素同可信度嘅屬性去提供返適合嘅來料出處,等其他普通用家需要對比內文同來料嘅時候,可以比較返篇文講嘅同佢原本個出處有無出入;若果對比返內文涉及或所處嘅資訊流通等背景基礎,本身可能受現實自由度等關鍵因素嘅影響而未必適用返呢一章節嘅指示,編輯者應審慎咁個別處理兼向社區&社羣其他成員提示返相應情況.
堅定流改
留意到嘅話呢(2019年前後為重)陣本地語文所建基係信源方面,同普世度自由開放環境係出現咗極大嘅差距,逐漸缺乏咗同普世文明相匹配嘅多樣化信源資產基礎,尤其新聞資訊同關聯專業啲相當情況,建議係盡可能優先用外文料如非必要,非主流,私人或個人出嘅料,接觸中文唔論主流或非主流嘅渠道,啲料堅或流嘅判明,喺用家你閱讀時下要多種考慮返資訊流通背景啲變動,並同社區&社羣各方熟悉情況嘅編輯者等保持溝通,保證當期時採取嘅驗證標準盡可衡平到社羣利益同維基內文尺度.
當要非常認真去考慮返啲資料信唔過嘅,原因通常都係因為啲嘢嚟自嘅媒介啲公信力有可能需要認真咁檢視,呢啲料本身可能經過嘅唔係編輯熟知嘅查證程序,或者係查證過程有超出合理懷疑嘅情況,所以當呢啲渠道返嘅料啲公信力有可疑嘅時候,通常普通人未必百分百係信唔過.喺考慮返平衡查證過程本身可能受整體環境因素箝制影響嘅情況時,除咗唔可以堅硬要求所有類型嘅文可以一致咁完成成套既定嘅查證流程,亦要確保返所有要砌好質素同砌好認受度啲文,所搵嘅料都係喺啲仲一般人可接觸同一般信得過嘅渠道度獲得嘅.
私人出版 (網上或者書刊之類)改
由於任何人都可以自己起一個網頁,又或者畀錢出一本書,所以呢啲私人出版嘅嘢,或者係個人網頁,網誌之類都唔算係一個可以接受嘅根據出處.[3]
喺主流機構啲整體常規出版(紙質媒介,視聽媒介,數碼媒介等)自由度冇特別需要留意嘅情況下,私人出版嘅嘢如果個人好出名,專門學者或者係有關方面嘅權威,係可以勉強接受作為根據出處,不過係曾經有第三者途徑出版過嘅話就最好;若果所處嘅背景情況有特別需要留意嘅情況,例如整體資訊自由度等唔足以支撐整體出版嘅常規完善,編輯者應審慎咁個別處理兼向社區&社羣其他成員提示返相應情況,保持研判對比返唔同個案或專業啲情況,經對應評估過個別非主流,私人或個人出嘅料若喺對應內文等係相應咁有可引據嘅基礎條件,應同常規來料一視同仁.
若果係講在生人嘅時候,唔理呢啲私人出版嘅人有幾出名都唔計,一定要有第三者出版嘅資料先可以作準.參考WP:BLP
引用私人出版講返嗰個人嘅嘢改
如果喺一篇講一個人,組織或者公司之類嘅文入面,引用返呢個人或者組織嘅私人出版內容,例如喺一篇講一個人嘅文入面,引用呢個人嘅私人網誌內容,最好可以:
- 同著名人物相關
- 無爭議
- 唔會過份大隻講(唔會過份自誇自擂)
- 唔涉及其他人
- 唔涉及無厘啦更嘅嘢
- 唔會令人懷疑寫文嘅人係咪另有目的
其他語言嘅料改
由於呢度係粵語維基百科,為咗方便讀者,如果有同等質素嘅引文嘅話,優先用粵文嘅引文.冇嘅話,就盡量搵中文,英文呢啲講粵語嘅人好多都識嘅語文.因為用粵語維基百科讀者普遍睇得明嘅語文嘅參考來源做根據,其他人想求証都方便啲.
翻譯過程唔會百份百準,就算係普通維基友或者係專家翻譯一樣會有偏差.原則上,讀者係應該有得比較返篇文同佢所提供根據嘅出處有無出入.
如果要直接引用唔係粵文嘅來源,最好:
- 如果有出版社方面官方翻譯,最好跟返官方翻譯;
- 如果係寫文嘅人自己翻譯一啲唔係粵文嘅嘢,最好可以畀返原文嗰種文出嚟.等其他人可以比較返有無出入.
翻譯方面嘅指引,可以參考Wikipedia:翻譯.
相關改
參考改
- ↑ See Help:Editing#Basic text formatting: "Invisible comments to editors only appear while editing the page. If you wish to make comments to the public, you should usually go on the talk page."
- ↑ 原文:I can NOT emphasize this enough. There seems to be a terrible bias among some editors that some sort of random speculative 'I heard it somewhere' pseudo information is to be tagged with a 'needs a cite' tag. Wrong. It should be removed, aggressively, unless it can be sourced. This is true of all information, but it is particularly true of negative information about living persons.出自Jimmy Wales (2006-05-16). ""Zero information is preferred to misleading or false information"". WikiEN-l 通訊存檔. 喺2006-06-11搵到.
- ↑ "Blogs" in this context refers to personal and group blogs. See e.g., Wikipedia:Articles_for_deletion/The_Game_(game)_(6th_nomination) for an often-cited example deletion discussion covering this matter. Some newspapers host interactive columns that they call blogs, and these may be acceptable as sources so long as the writers are professionals and the blog is subject to the newspaper's full editorial control; that is, when it isn't really a blog. Posts left on these columns by readers may never be used as sources.
伸延閱讀改
- Jimmy Wales. "WikiEN-l insist on sources", WikiEN-l mailing list, July 19, 2006.


text:
從前我係一個不會感恩, 只覺得別人什麼都好, 自己什麼都缺, 常常覺得自己生活好慘, 唔開心既事多過開心, 頭頭踫著黑, 好運的事一定不會發生在我身上
今篇文章想紀錄一下我的想法, 所以全文字, 有興趣可以繼續收看~
我老爺奶奶本來是在英國做生意, 但好似係 SARS 期間, 好擔心, 想回來照顧個囝 (即我老公), 因為香港得佢一個, 所以就番番黎香港定居
最初結婚要同老爺奶奶住, 十萬個不想, 但老公又想可以照顧佢兩老, 所以就唯有同住, 我記得最初同住有好多問題, 我非常不習慣, 所有野都令我覺得好炆好嬲, 狗吠聲, 雀仔聲都覺得討厭, 攪到我訓唔到, 重要帶耳塞 (太誇張了吧, 哈哈)
有時見到佢地我就已經無名火起, 但都唔知有咩好嬲! 而家回想起, 都唔明點解我當初會咁大反應, 其實佢地真係算好好, 好開通, 好多野都唔介意, 唔會比壓力我地, 又唔會講說話比我地聽, 又做晒D家務, 重日日煮埋飯比我地, 但當時的我, 只感到討厭, 也只看到負面, 不好的事
如果老公不回家晚飯的話, 我一定不會回家食飯, 因為唔想對住佢地, 寧願買外賣番去食, 又或者乾脆食埋先番, 但每日放工, 佢地開門比我既時候必定會問: 食埋飯未? 屋企有飯呀! 如是者, 每天問, 我每次都答食左, 然後我就有這樣兩三年沒有回家晚飯
成日都諗住想搬, 就算要自己做家務都無所謂, 同埋我成日比面色佢地睇, 又會發脾氣, 負能量滿分~ 我認, 我不懂尊重長輩, 也不會忍氣吞聲, 有咩不滿就爆出黎, 而佢地又覺得我無禮貌, 所以老公成日好難做~
直到祖晞出世, 因為接觸更多 (以前基本上只係放工回家講句 HI, 就BYE), 同埋照顧小朋友既分歧, 真係差不多日日吵, 幾日就一大吵~ 從前不太會爭吵的老爺, 也開始發火, 於是就好多時都家無寧日, 嘈完又面左左, 但我又無番工, 全職湊B, 所以每日見面既時間就多左, 成日面左左感覺都唔開心啦, 成日都唔想留屋企~
講番轉頭, 坐月果時, 奶奶日日煮唔同野同湯水比我, 而家諗番都覺得算係咁, 但果時我都係嫌三嫌四, 我諗果時佢都應該唔好受~
祖晞越大, 問題越多, 大多在於佢地太寵佢, 教育方法跟我不一樣, 好多時真係會令我嬲到震, 心跳勁快, 好想噴火好想掉爛晒D野!
老公基本都支持我既教育方法, 所以有時佢會做中間人, 同佢地解釋, 不過有時老爺就會偏激, 成日話, 你以前細個都係咁湊架啦, 點解唔得呀? 講真以前老公細個, 老爺都係番工多, 有幾多時真係照顧小朋友先~ 同埋以前個世界簡單咁多, 而家D 小朋友又早熟, 點可以同以前相比呢~
我地最多爭吵既問題一般都係成日亂比零食祖晞, 買太多玩具, 同埋成日比機仔佢睇~
只係呢幾個問題, 傾過無數次, 平靜地傾試過, 激烈地傾又試過, 最終就變成, 佢地會偷偷地背住我, 做番我唔想佢地對祖晞做既事~ 有時晌樓上, 聽到樓下好似做緊D “違規野" 我就會即刻落去, 佢地見到我落去, 就會好心虛, 即刻收埋 “違禁品" 講明唔好都要做, 真係理解唔到~
大約係上年左右, 果時用左精油一排, 我覺得我個人情緒好左, 正面左, 無咁負面, 睇野都唔同左, 開始感覺到他們好既一面, 例如幫我地照顧祖晞, 等我同老公可以去旅行, 平時我一句交低, 就幫我接送祖晞, 有D咩壞左爛左, 講一聲出個街番黎就會整好, 又或者換左新的~ 做晒所有家頭細務, 等我地可以專心工作, 管教祖晞等
只要回家, 無論幾點, 開聲就會有飯食~ 雖然我還是比較鐘意出街食, 不過有時湊B 湊得攰, 唔洗諗唔洗整就有飯食真係幸福架啦~ 同埋小朋友我都覺得晌屋企食飯係好D~ 所以基本上平日祖晞日日都會晌屋企食飯~
晌果D 爭吵問題上, 而家我轉左方法, 改變唔到佢地, 就改變祖晞啦~ 比佢知道唔可以成日食零食, 放假外唔可以睇機仔, 就算放假睇, 都有限制, 唔係睇成日, 等祖晞學懂自律, 好過我再改變佢地~ 有時聽到祖晞晌樓下話: 我唔睇機仔呀~ 我咳呀, 唔食糖啦~ 聽到我都覺得好安慰~
晌上年九月, 我發生左意外, 佢地每天幫忙照顧祖晞起居飲食, 番學放學, 等我可以休養~ 果時我咬唔到野, 奶奶就煮好多唔同既流質既野, 方便我食, 晌我休養期間, 日日晌房無出街, 為免我突然會情緒低落, 所以我不斷咁 diffuse 高能量 / 令人心情好既精油, 幸好真的沒有什麼負能量出現, 日日就係訓覺食飯同睇劇 (日日睇 Doctor 不知幾開心)
直至傷勢好番好多, 大致生活回復正常後, 我就慢慢學懂感恩, 即使而家佢地都會做D 令我接受唔到既野, 如果唔係D 咩大影晌, 我都會忍住唔出聲唔發脾氣, 然後即刻拎 Acceptance + Forgiveness 出黎聞, 再不斷咁提醒自己, 他們的好處, 然後慢慢就沒有了想發火的感覺~ 然後用平靜既語氣同態度同佢地講番問題, 就會容易D接受~
我而家已經沒有了想搬出去的念頭, 同佢地一齊住, 真係好處比壞相處多, 我也可以有多D 私人時間做我想做既野~ 雖然祖晞成日圍住我, 想我一齊玩~ 但屋企有人可以分散下, 真係好好多~ 小小時間抖下氣都無咁大壓力~ FTM 其實唔易做, 日日1:1, 重要做家務同煮飯, 真係耐力的考驗~ 好佩服沒人幫忙, 獨力照顧屋企媽媽們~ 為你們鼓掌!!!
最近重踏出多一步, 有時放假出去玩, 會主動叫埋佢地一齊參與, 雖然出去都係陪祖晞玩, 但感覺到他們真的好開心~ 當然外出期間都會聽到D唔岩聽既野啦, 我就同自己講, 佢其實係開心既, 只係不懂表達姐, 咪當聽唔到囉~
凡事感恩, 就會睇到事物美好既一面, 心情又會平靜D, 開心D, 重會影晌埋身邊既人, 佢地都會感覺到你美好心態~ 回想起, 其實婆媳問題存在過, 之前都唔開心, 好多時都是我自己想像出來的, 哈哈~
我仍然在學習中, 希望我總有一天, 能看透世事和人與人之間的問題, 不再為世事所影晌! (是練仙的意思嘛??)


text:
我一直都話,玩除左要玩得安全,更加要玩得低調,什麼上電台,上電視,上雜誌報紙做訪問,又認屎認屁,的確係可以一下子達到高效率嘅宣傳效果,吸引到好多無接觸過又好好奇嘅男女去加入,但係大家無注意嘅係,到底係認屎認屁嘅背後有幾多係講一套做一套同換嚟幾多無見光嘅「不幸事件」?
我地成日都話「若要人不知,唔好太低B」!十年前發生過嘅肥皂劇,造就左SBC嘅誕生,十年後肥皂劇又再次上演,歷史不斷重複,當年錯嘅,現今只係變本加厲,係呢個圈子日子淺嘅人唔知,就唔代表事情無發生過,只係好多人都採取事不關己,己不勞心嘅態度.規矩可以不斷改,不斷加直到走火入魔,即使改到幾嚴謹都好,一樣會有涵蓋唔到嘅地方,就係人嘅品格.即使你講到天下無敵都好,去到尾,一切源於「尊重」,係一個性派對組織入面,每位都係成年人,有一定程度嘅常識,知識,同生活智慧.每位都係想有個嘅輕鬆,安心又好玩嘅環境,「Less is more」係一種管理態度,唔需要吹噓自己有幾巴閉,有幾嚴謹.啲人要唔自律,俾你有一千萬條規矩都只係形式.
發生嘅事情本身好似完全唔關我事,但係咁多年嚟(由我接手SBC開始),即使我幾唔八卦都好,都總係會有信息從不同渠道走入我耳仔.由我當八卦聽,聽完就算,到有人借故接觸我,challenge我,起我底,揾我訴苦等等等等.我當時心諗:「玩咋喎,你有你玩,我有我玩,河水不犯井水,駛唔駛呀?傻的嗎?」
再之後暗中中傷,對SBC不盡不實嘅歷史,又有啲九唔搭八嘅人扮想入會同我接觸,又要”教導”我:「唔係咁傾女仔架~~~」.性派對唔好話係香港,係全世界都唔係受大眾所容易接受嘅一個生活態度,仲要「打破傳統」,玩高調?我又心諗:「攪上市咩?」
想高調,但又要威又要戴面具,其實我想話有啲肉酸.我一直都謝絕任何媒體嘅訪問,因為我有正職,啲會員有正職,我地只想有個後樂園可以輕鬆下玩下,唔想冒不必要嘅風險.我作出嘅決定,影響嘅唔止我一個,為自己好勝嘅心,揾會員嘅身份安全嚟博,唔好好保存會員資料,拍人片仲要”唔小心”流左出嚟….仲有太多……唉~~~事情聽一次可能係誤導係虛構,當我接掌左呢六七年嚟,不斷有相同或類似嘅事情,從唔同嘅人身上發生(有我認識同唔認識嘅人),我估有少少智慧嘅人都應該知道有啲問題啦,加上好多仲係當事人而唔係傳聞.
我一向都唔鍾意八卦個會以外嘅野,亦唔鍾意將個D八卦帶入個會,更加唔想批評其他人,令人覺得我地抽人水.但如果涉及SBC會員,甚至整個同類型組織嘅聲譽,即使我幾唔鍾意公開表達意見,都應該起碼俾大家知道我對某啲事嘅睇法.最起碼通過咁樣,可以俾人了解到我以往對會嘅一啲堅持,對呢個後樂園嘅管理態度,對性派對呢類組織嘅見解.
好多人會嫌我太低調,的確可能係過份低調咗少少(呢點我承認係懶嘅),導致好多人都揾唔到SBC,「造成好多人嘅不幸」(大家講笑啫),我會嘗試做多少少架啦.不過,低調唔代表差,少人揾到並唔代表唔存在,有緣份有心嘅,以今時今日資訊發達嘅年代,邊可能揾我哋唔到丫,其實呢個圈子好細架咋!想當年我入SBC之前都知道晒有邊啲其他相同組織啦,好多已經無左,好多歷史悠久,比SBC更早好多年出現添,我入SBC唔係因為呢度最好,只係我花咗一段日子去留意,去嘗試了解,直到我發覺有可能啱傾啱咀形嘅人,先選擇入會.
最後我想講,攪活動嘅人嘅本質同品性好重要,我好欣賞經過咁多年之後,終於有人有勇氣,行出嚟面對「強權」,將冰山一角嘅事件寫出嚟,總算叫做行出咗一步,希望佢喚醒啲幪在鼓裡嘅人,同樣俾到啲勇氣其他受傷害過嘅人行出嚟.雖然事情未必會有滿意嘅結果,亦未必短時間內得到釋懷,但起碼俾人知道”you are not alone”.
而我地作為同類型嘅組織,一直堅持維繫一個care-free同要玩得低調嘅後樂園,希望啲人有心真係想參加任何一個組織抑或群組,都應該花多少少時間去了解,包括我哋呢個群組.狗沖去加入我一向都唔贊成,我哋會網上嘅資料都叫寫得好詳盡下,咁都唔去睇下,了解下,食快餐文化真係去到一個咁嘅地步?如果係,就真係好可悲.
我講咁多,咪以為我講到自己係聖人一樣,我亦有好多缺失,但玩,都要有個品.但我希望他朝一日,我唔會無品到被千夫所指嘅階段.
最後我有一番說話分享俾攪緊會,或者未來想攪會嘅人….
「當攪會變成你生活嘅全部,就係你走火入魔嘅時候.當你用瘟女嚟維繫你嘅”王國”,你就係虛耗緊你人品嘅時候.當你嘗試用更多嘅”規條”去”守護”一個本意係俾人輕鬆自在玩嘅後樂園,就係話俾你聽距離呢個後樂園本意越來越遠,同組織入面啲人自律有問題嘅時候.當你自以為自己係攪會攪得最好嘅時候,要記住唔好自吹自擂,將好勝沖昏咗頭腦,其實無人同你鬥緊,無人同你鬥又何來最呢?當你擁有一身好本領,以為係女都走唔出你嘅手指罅,其實一切都係過眼雲煙.當你以為做過啲咩事未必有人知,咁你就係太天真太傻,上得山多終遇虎呀.當你做得幾唔啱,都總會有人撐你嘅時候,唔好沾沾自喜以為又過到骨,你應該感恩,真心同過去受傷害過嘅人道個歉,然後繼續你嘅王國,繼續歌舞昇平.當你覺得自己好偉大為饑民服務,其實你自己都係一個饑民,只係大家信任你,覺得你有時間,有能力,有誠信同有凝聚力而已.」


text:
「節目」
一路都有睇開洪永城主持嘅節目,而我自己覺得佢做旅遊節目係好過佢拍嗰啲電視劇.雖然有幾輯嘅旅遊節目佢同黃翠如兩個一齊做,但係始終覺得佢自己一個做得好啲.當然洪永城同黃翠如嚟個組合係幾夾,有時都幾低能同搞笑.其實之前《走過烽火大地》嘅時候都覺得佢哋幾博,事關去中東真係有啲危險,始終打緊仗嘛,而今次仲要去北韓?咪玩啦,分分鐘出唔返嚟!
「北韓」
今次講真,我覺得《在那遙遠的地方》無啲人講到咁,話乜嘢美化北韓.點解咁講,當然係鏡頭前面佢哋只可以拍到北韓大部份好嘅一面.而我覺得就當然唔可以反映到現實嘅全部,只不過你要記住佢哋全程有人跟住同睇住佢哋拍啲乜.所以唔可以咁斷章取義,其實如果有留意洪永城係節目入面,時不時都暗串緊北韓.講真如果俾人聽到分分鐘真係會扣留佢哋係北韓,唔知幾時先可以返出嚟!
「走過」
由《走過烽火大地》,《走過浮華大地》,《走過浮華大地-亞洲篇》,《走過足球聖地》到《在那遙遠的地方》,我個人都係鐘意佢自己一個人主持嘅節目.平心而論,真係都唔錯,至少唔可以話差.只不過係唔係因為個節目係無綫到播,所以先至引起咁大嘅迴響.雖然我覺得無杜如風嗰次咁大反應,但係至少我覺得佢真係幾夠膽,而今次認真係第一次因為有節目講北韓先至對嚟個地方認識多一啲.


text:
14 APRIL 2014(MON)
話哂都係復活節假期,當然要揾啲節目同小小豬做吓先得啦!
我地今日個重點節目就係....食雪糕呀~
事緣今日我同小小豬係屋企玩緊小遊戲時候,依個傻豬仔突然話想去接大肥豬放工.既然佢主動提出,加上又困左係屋企成日,所以就出發啦!
小小豬嗰個接DADDY放工任務完成之後,為左獎勵小小豬,所以大肥豬山就帶我地去食餐好,就係去好耐都冇嚟過嘅麻布茶房啦~
還記得N年前係銅鑼灣同埋太古城都有分店,我嗰時都成日去幫襯,因為啲甜品又真係實在太吸引啦!不過隨著好多間都已經結束營業,所以都真係好少嚟食,甚至好少人提及麻布,估唔到原來樂富都仲有一間呀!
先嚟食正餐先,大肥豬叫嘅拉麵~
我豐富嘅豚肉定食~
基本上兩個正餐個味都唔錯,尤其係我嗰個豚肉定食,啲照燒汁好似包住啲肉咁,好有汁感呀!下次可以考慮係屋企自己試吓煮,希望都可以係一樣咁好味啦!
嚟得麻布,又點少得甜品呢!為左要照顧我地兩隻大小為食豬,所以大肥豬專登ORDER左兩份,等我地慢慢嘆呀~
其實依啲都係軟雪糕嚟,不過佢地配搭左啲綠茶同紅豆,個味即刻特別晒,好似好味好多呀(當然我都估佢啲軟雪糕係有特別配方),見小小豬食得咁滋味就知啦~
我地今日又食正餐又食甜品,個味道唔錯之餘,個價錢都唔算貴,都係兩佰多蚊左右.所以大肥豬話下次我地帶去接佢放工時,再帶我地嚟食過,到時一定要試吓其他款式嘅甜品呀!


text:
楊洛婷和Dear Jane主音老公Tim(黃天翱)育有一對仔女,1歲囝囝Tristan近幾個月要戴矯型頭盔,楊洛婷解釋是因為囝囝患上了扁頭綜合症,又高興表示經過5個多月的努力,終於完成治療.
楊洛婷留言分享求醫過程,希望可以幫到其他有需要的家長和BB:
「芯哥頭盔畢業啦,過去呢幾個月好多人都問我點解芯哥成日都要戴頭盔?!
其實Tristan 2個月大時,我哋開始發現佢頭部一直只轉向左側,令頭仔變扁,我試過好多方法,例如用人手幫佢轉向右方,按摩,BB枕頭,矯形啫喱枕頭,但佢每次用jelly枕頭都大喊大叫.直到佢6個月大時,我開始擔心,因為Tristan左方嘅扁頭越來越明顯,當時,我堂細佬同我講述佢個仔嘅經歷,如不正視情況就會越來越嚴重,並介紹我訂造矯型頭盔.
經過治療師嘅evaluation,我哋知道Tristan 嘅頭型係屬於扁頭綜合症裏面嘅中等平頭 , 有輕微不對稱, 主要集中在左後邊.頭盔治療嘅黃金時間一般係喺BB四至八個月大進行, 效果最為理想.而Tristan當時係大約7個半月大開始頭盔治療, 啱啱趕得切黃金時間, 俗語話 "腦筍未生埋" 之前嘅時間去幫Tristan改善頭型.
其實我都考慮咗一段時間,因為價錢不便宜,但醫生話如果唔處理最嚴重嘅話會影響前額,耳仔不對稱,重心向前傾,頸背肌肉拉扯 ,甚至面容發展,影響平衡力,所以我哋都決定試吓.好彩Tristan戴上頭盔後冇唔適應,首日戴一小時,第二日戴兩小時,之後全日戴上23小時,連睡覺都要戴著.頭盔嘅質料好似發泡膠,Tristan 戴咗一個月,已經可以向右面擰,情況改善咗好多.起初戴頭盔要每半個月見治療師調校size,之後每一個月見一次就可以.除咗矯型外,我哋發覺仲有保護佢嗰頭仔嘅作用,因為Tanya 成日抱佢,經常差點撞到細佬嗰頭 .
雖然7個半月大的BB一般頭圍生長速度開始減慢, 但Tristan經過5個多月嘅頭盔治療, 佢嘅改善成績好明顯, 而家已對稱,可以畢業啦!」


text:
(治玄奇說)中醫不是慢郎中
(電影截圖:《西遊記大結局之仙履奇緣》)
喺好多人心目中,中醫就係慢,就係調理身體,所有中醫都係慢郎中.今日嘗試花多少少口水去解開呢個誤會.(***文長慎入***)
首先同大家講一講「慢郎中」呢三隻字嘅由來,早於明朝一部短篇小說《二刻拍案驚奇》當中可以見到.原文如下:「也不管是四更五更,日裡夜裡,正是慌不擇路,急走出門,望著楊抽馬家裡亂亂攛攛跑將來.擂鼓也似敲門,險些把一雙拳頭敲腫了.楊抽馬方才在裡面答應,出來道:『是誰?』富家子忙道:『是我,是我.快開了門有話講!』此時富家子正是急驚風撞著了慢郎中.」作者用比喻方式,用「急驚風」呢個比較危急嘅病,遇著做事慢吞吞嘅醫生,其實就係講有急事相求,但係遇上慢條廝理人.但係傳吓傳吓,搞到好似中醫就等如慢郎中一樣,其實呢個完全係對中醫嘅誤解.
首先我哋由文字角度去分析返「急驚風撞著了慢郎中」呢句說話.急驚風呢個病係兒科其中一個危重病,有機會因為咽喉抽搐引致窒息死亡.而喺宋朝嘅流傳至今嘅兒科典籍《小兒藥證直訣》已經有相關嘅治療方法記載.即係話本身「郎中」就係有能力去解決急驚風呢種危急疾病,只係如果交由一個慢吞吞嘅醫生去處理呢種危重病症,先會害到病人.
跟住我哋從歷史去睇吓.其實西醫未開始傳入之前,中醫喺華夏地區一直都係主流醫學,由現存相信係最早嘅中醫理論著作《黃帝內經》開始(估計成書期約公元前99年至公元前26年),當中嘅理論一直被沿用及發展,直至19世紀初,現代醫學(西醫)先開始正式傳入.我哋可以反推返,未有現代醫學之前,唔通遇上危機重症嘅病人就冇得醫,所有醫生只可以醫治慢性疾病?No!一直以嚟都係由當時嘅郎中去處理各種病症,甚至係瘟疫.至到鴉片戰爭前嘅1833年,清朝人口多及4億人,靠嘅都係當時嘅主流醫學,即係中醫.
咁究竟點解去到今時今日,大家會有呢種錯覺,覺得中醫一定就係慢,要快就要睇西醫?接住落嚟會由三個角度去為大家講解一下.
首先係度要講講中醫血淚史,其實中醫地位受到打壓,可以話係自從19世紀末開始陸續出現「要求廢除中醫」嘅聲音,因為自從鴉片戰爭慘敗,清政府開始「師夷之長技以制夷」嘅洋務運動,派人去留學學習外國知識,打破咗好多一直以來嘅框架,後來越來越多人去外國學習後回流清廷嘅人士都提出要廢除中醫,包括梁啟超,胡適,陳獨秀等等.之後中醫就一直被扣上「不科學」,「偽科學」等等嘅帽子.當然,呢點其實係有問題嘅,不過呢個話題一講就要寫篇論文去慢慢講,我只係喺度簡單落個總結:「如果你以為只有近代科學驗證到嘅先係科學,咁你就好似某位今年嘅風雲人物咁墮入圈套喇.」
第二點就係政府政策.香港政府醫療政策一直以來都係向現代醫學傾斜,一直去到1997年·先開始有註冊中醫制度,以及推出中醫學士學位,令行醫以及學醫開始變得有系統.而喺未有註冊制度之前,其實阿貓阿狗夠膽話自己係中醫,有家傳秘方能夠「有病醫病,無病強身」,缺乏監管.變相坊間會有一班其實冇咩正式學習過中醫,甚至可能連拜師學藝都冇嘅人喺度行醫,可想而知當年中醫質素可以有幾參差.由於現代科技及醫學知識逐漸普及,而中醫最核心嘅中華文化又被文化大革命嚴重摧殘,令到普羅大眾對中醫嘅用詞同理論變得難以理解,令到好多「偽中醫」就算療效欠佳都可以靠吹水蒙混過關.久而久之,好多本身能夠一早醫好嘅疾病,經過呢班「偽中醫」手,都變咗要「調理」好耐.
第三點就係求診嘅病種問題.好多人因慢性病求醫,一直以來係用西藥去減輕症狀,或者控制指數,一停藥就又發作,例如頭暈頭痛十幾年,每次發作就食止痛藥,止暈藥,覺得好啲就又由得佢,可能一個禮拜都發作三幾次,折磨完十幾年先話想試試中醫,當然就會比較難治.病向淺中醫,但凡疾病初起,往往都係好容易處理.就好似感冒一樣,越早求醫,例如第一日發冷發燒已經搵中醫睇,診斷用藥準確,甚至乎一劑藥已經痊愈;相反病程拖長咗,自己吽完一輪都唔好先再求醫,自然手尾比較長.其實反而近代醫學對於好多疾病其實都係缺乏手段解決,變咗要長期食藥去控制,例如高血壓,糖尿病等,分分鐘要食成世,如果只係咁樣計的話,其實比中醫仲要慢.
如果你有幸睇得完呢篇長氣至極的文章,相信你都係一個有求知精神,有耐性嘅人.將來如果有緣分成為我病人,歡迎喺睇病之餘同我討論相關議題.中醫實在有太多太多俾世人誤解嘅地方,本醫師樂意慢慢交流.


text:
-
musica嘅發音發音人 momved (男,來自意大利) 男,來自意大利發音人 momved
User information
Follow
1票 好 毋好
添加到喜愛嘅發音裡肚
下載報告
-
musica嘅發音發音人 valentina02 (女,來自意大利) 女,來自意大利發音人 valentina02
User information
Follow
1票 好 毋好
添加到喜愛嘅發音裡肚
下載報告
-
musica嘅發音發音人 gfl87 (男,來自意大利) 男,來自意大利發音人 gfl87
User information
Follow
1票 好 毋好
添加到喜愛嘅發音裡肚
下載報告
-
musica嘅發音發音人 frangipane (男,來自意大利) 男,來自意大利發音人 frangipane
User information
Follow
0票 好 毋好
添加到喜愛嘅發音裡肚
下載報告
-
musica嘅發音發音人 DeldiC (男,來自意大利) 男,來自意大利發音人 DeldiC
User information
Follow
0票 好 毋好
添加到喜愛嘅發音裡肚
下載報告
-
musica嘅發音發音人 annakohln (女,來自意大利) 女,來自意大利發音人 annakohln
User information
Follow
0票 好 毋好
添加到喜愛嘅發音裡肚
下載報告
-
musica嘅發音發音人 setafuxia (女,來自意大利) 女,來自意大利發音人 setafuxia
User information
Follow
0票 好 毋好
添加到喜愛嘅發音裡肚
下載報告
-
musica嘅發音發音人 mystinsun (男,來自意大利) 男,來自意大利發音人 mystinsun
User information
Follow
0票 好 毋好
添加到喜愛嘅發音裡肚
下載報告


text:
清洗冷氣-屋企冷氣唔涼有原因 要涼要靜就要快行動
清洗冷氣-根據天文台嘅統計,7月氣溫異常炎熱,熱辣辣嘅夜晚破曬記錄,足足有成21日咁多.夏日炎炎,大家都會翻到屋企都會立即開冷氣.開冷氣容易,但講到清洗冷氣就唔係個個都有習慣去清洗家用冷氣啦.長期唔清洗冷氣唔單止會影響冷氣嘅製冷效果,病菌仲有機會殘留係濾網,咁涼涼嘅冷風隨時就會損害用家健康.所以,今日就嚟同大家講下點樣清洗家用冷氣,點樣保養冷氣,希望幫到大家處理冷氣問題啦!
清洗冷氣定加雪種?
好多人發覺自己屋企嘅冷氣唔夠凍,第一個反應就係加雪種.但好多時加完之後個結果都係一樣,都係覺得無咩分別.其實雪種簡單黎講係製冷劑,正常情況下雪種可以喺冷氣機入面不斷循環,不需要特別加入.所以大家唔可以忽略左另一個情況,係冷氣內有太多嘅污垢導致唔夠凍嘅情況.
冷氣入面嘅塵埃污垢會大大加重冷氣機運作負荷,降低左成部冷氣嘅效能,所以你會覺得冷氣製冷能力明顯比以前差.所以,下次可以先深層清潔冷氣,再評估洗唔洗加雪種啦!
清洗冷氣點解要請師傅,清潔公司幫手?
講到清洗冷氣機,好多人都會選擇自行清理.不過自行清洗冷氣,一般只能清洗冷氣機外殼同隔塵網.一旦要深層清潔冷氣內部零件,甚至比較複雜嘅窗口式分體冷氣機清洗等就需要專業人士處理.由於需要用到專業冷氣機清潔工具,清潔劑清潔,甚至必要時到外牆高空做冷氣清潔同保養.單靠自己或者工人姐姐清洗冷氣同請專人就有本質上嘅分別.
清洗冷氣-本公司提供冷氣深層清洗服務,詳情如下:冷氣機清洗
相關連結:七月酷熱資訊
冷氣清洗-清洗唔涼有原因 要涼要靜要行動
冷氣清洗-根 據 天 文 台 嘅 統 計 , 7 月 氣 溫 異 常 炎 熱 , 熱 辣 辣 嘅 夜 晚 破 曬 記 錄 , 足 足 有 成 2 1 日 咁 多 . 夏 日 炎 炎 , 大 家 都 會 翻 到 屋 企 都 會 立 即 開 冷 氣 . 開 冷 氣 容 易 , 但 講 到 清 洗冷 氣 就唔係個個都有習慣去清洗家用冷氣啦.長期唔清洗冷氣唔單止會影響冷氣嘅製冷效果,病菌仲有機會殘留係濾網,咁涼涼嘅冷風隨時就會損害用家健康.所以,今日就嚟同大家講下點樣清洗家用冷氣,點樣保養冷氣,希望幫到大家處理冷氣問題啦!
冷氣唔夠凍?加雪種?洗冷氣?
好 多 人 發 覺 自 己 屋 企嘅冷氣唔夠凍,第一個反應 就 係 加雪 種 . 但 好多 時 加 完之 後 個 結 果都 係 一 樣, 都 係 覺得 無 咩 分別 . 其實 雪 種 簡 單黎 講 係製 冷 劑 , 正常 情 況 下 雪種 可 以喺冷 氣 機 入 面 不斷 循 環, 不 需 要特 別 加 入. 所 以大 家 唔可 以 忽 略 左 另 一個 情 況, 係 冷氣 內 有 太多 嘅 污 垢導 致唔 夠凍 嘅 情況 .
冷 氣 入 面嘅 塵 埃 污垢 會 大 大 加 重 冷 氣機 運 作 負 荷 ,降 低 左 成 部 冷 氣嘅 效 能 ,所 以 你 會 覺 得 冷氣 製 冷 能力 明 顯 比 以 前 差 . 所 以 , 下 次 可以 先 深 層清潔冷氣,再評估洗唔洗加 雪 種 啦 !
洗冷氣點解要請師傅,公司幫手?
講到清洗冷氣機,好多人都會選擇自行清理.不 過 自 行 清 洗冷 氣 , 一 般 只 能 清洗冷氣機外殼 同 隔塵網.一 旦 要深層清潔冷氣內 部 零 件,甚至 比 較 複 雜嘅 窗 口 式 分體 冷 氣 機 清洗 等 就 需 要 專 業 人 士 處 理. 由 於 需要 用 到專業冷氣機清潔工具,清潔劑清潔,甚至 必 要 時到 外 牆 高空 做 冷 氣清潔同保養.單 靠 自 己 或者 工 人 姐 姐 清 洗 冷 氣 同請 專 人 就 有 本質 上 嘅 分別.


text:
新年除咗買新蚜,新傢私之外,相信有唔少人都會買新車!
2020年買新車,除咗汽車保險同埋相關手續之外,絕對唔少得嘅就係「汽車贈品」啦!
想知道有邊啲汽車贈品係大家都好想要,有咗佢絕對會開心成年,超級實用又受歡迎?
想知道又有邊啲訂造汽車用品係各位車主都絕對想要,拎出嚟一定會吸引車主目光?
汽車贈品-內部配件
NO.1行車紀錄器
被譽為「SSR」,超稀有等級嘅贈品就係行車紀錄器!
因為又重要又實用,本身價值偏高,所以作為贈品送出嘅機會都唔多,堪稱夢幻贈品.
GRAMIN行車紀錄器.
(圖片截圖自:GRAMIN官網)
NO.2車用窗簾
睇落普通但好犀利嘅車用窗簾,唔單止可以遮太陽,仲可以為車廂私隱把關,內行人都會揀呢個.
NO.3車用折疊桌
唔好懷疑,車用折疊桌都係唔少人會想要嘅贈品,返鄉下旅遊揸車時,大家絕對會喺車上食嘢飲嘢,可能一個唔該,嘢飲打瀉,嘢食跌地,清潔起嚟苦不堪言.
有咗車用折疊桌,絕對可以大幅降低整污糟嘅風險.
NO.4椅背掛勾
唔好睇小嘅椅背掛勾,係汽車贈品嘅黑馬之一!
唔單止可以喺狹窄嘅車廂製造更多收納空間,有咗掛勾唔單止可以掛衫,手袋提袋都可以放,唔會大包細包逼埋一齊.
有吸盤嘅設計仲可以吸手機,喺車上睇片更輕鬆.
汽車贈品-外部配件
NO.1隔熱紙
隔熱紙都係每個車主想要嘅贈品之一!
幾乎係汽車必須品嘅地位,隔熱紙對於車廂降溫非常有用,可以有效降低車內透光率,身為車主,喺夏天絕對有感覺!
NO.2汽車美容券
啱啱入手嘅新車基本上都已經整理完畢,唔理係打蠟上釉等等,與其再要一次車體美容,倒不如拎個美容券,放住等之後慢慢用會更實際.
NO.3車頂置物架
休旅車一定要有嘅車頂置物架──同樣都係唔好入手但大家都想要嘅贈品常勝軍.
有咗佢,出門旅遊會相當方便,後車廂放唔落嘅嘢都可以向上擺,增加更多空間.
各款車頂置物架.
(截圖自Google)
NO.4晴雨窗
大家都話晴雨窗對會喺車入面吸菸嘅人嚟講係必備品,畢竟密閉空間嘅煙味真係好可怕.
但其實唔只煙味,食物或者係保養完可能會有嘅皮味等等,考慮到車廂空氣係咪流通,晴雨窗會係部分車主想要嘅贈品之一.
其他消耗品/配件
除咗上面提到嘅幾款贈品,仲有幾件訂造汽車用品都係大家會想拎到嘅:
- 芳香劑
以為係普通嘅車用芳香劑?唔係啦,而家流行嘅係訂造汽車芳香劑哦!
有別於以往傳統嘅芳香劑,造型芳香劑更加受歡迎!
輪胎造型車用芳香劑.
- 座位套
可以避免直接點到座位皮革帶嚟嘅擦傷等等,珍惜皮革嘅車主會想要嘅小配件.
- 方向盤套
同樣唔想見到方向盤有刮痕,或者係想好好保護車體每一吋嘅人會揀嘅汽車贈品之一.
- 汽車腳踏墊
上車時一定唔想將泥土,髒污或者係雨水帶入嚟整污糟架車,有咗汽車腳踏墊等於一道防護網,為你隔絕更多車外嘅汙染源.
2020年買新車,想要嘅汽車贈品都諗好未?
要準備畀客戶嘅訂造汽車用品都決定好未?
無論係車廂收納定係置物,或者係芳香劑,車用垃圾袋等等,集比都可以幫您訂造製作.
而家就嚟打造專屬您嘅汽車用品!決定好就快啲出手,再猶豫就遲啦!


text:
雖然我唔識日文,不過每次當我買咗草莓雜誌之後,都會習慣睇下有咩新產品已經 / 即將推出,同埋最緊要睇埋下一期雜誌贈品係送乜,會唔會咁好彩有 Pekkle 份.喺 5 月號嘅草莓雜誌中,就比我發現到有 Pekkle 新產物,但係礙於唔識日文,都唔知係 d 乜,不過無論如何,都好想擁有到,所以就托咗我嗰位經常會去日本嘅家姐,叫佢下次去日本時幫我買.我家姐睇到我 send 比佢嘅相,就已經知道係 hand cream,而不出半個月,新貨已經到手!
雖然我唔用呢 d 產品,但係個盒真係好靚呀!拎上手都好有質感,仲要有凹凸壓紋,好精美呀!
我對美容產品冇乜認識,712円一盒嘅 hand cream,我衡量唔到算唔算貴,不過見到個咁靚嘅 Pekkle 盒,我覺得都已經值回票價!
翻查網址,原來呢個係韓國品牌,似乎都幾有規模咁添!雖然我對美容產品一竅不通,但係照計日本嘅美容市業都有番咁上下聲譽,但係呢個韓國品牌都可以攻陷到日本呢個市場,韓國果然係最新嘅美容王國喎!
其實,我依家都仲惆悵緊可以點樣儲住個盒,如果連埋入面嘅 hand cream 一齊儲,我又驚 d hand cream 會過期變質,陣間搞到連 Pekkle 個盒都唔要得咪蝕哂囉?但係我又唔係好想拆開個包裝,掉咗入面嘅 cream 喎... 點算好呢?


text:
01 Jan – 03 Jan 2018
Day 1 Devon
由倫敦揸車去完舊鄉村之後就直接向英格蘭西南面出發,去之前亦無好好做資料搜集,當時淨係想去啲比較無咁凍同熱鬧既地方,所以上網見到風景好靚之後就決定去,係英國其中一個national park,揀左一間bnb係比較平,見到個屋主係superhost,有free parking同好近附近行山就book左,都無睇清楚間屋其實係點.
真係喜出望外,我地去到已經七點幾,英國既路或者motorway都無乜燈,到左附近真係有種寧靜既感覺.一去到,敲門,先黎開門既唔係屋主,係四隻狗狗,佢地好high,我地都好high,屋主叫katie,原來佢做狗狗寄宿,間屋分左兩層,有前後花園,地下個層狗狗都可以自由出入,英國都好適合養狗,感覺好人道,同埋佢地似當狗狗係朋友或者家人,唔係寵物咁簡單,同香港好唔同.
(大帝勁開心有得撚狗)
Day 2 ~同狗狗行山~
Katie話佢每日會帶狗狗去散步三次,諗起香港既狗狗酒店,應該唔會有咁既服務.佢同佢地會一齊訓,同埋睇得出佢地好聽Katie話.我講笑話我地可唔可以同佢一齊去,佢竟然當真,話第二日可以去Plymouth既海邊或者Moor附近既山行山.
我地揀左去行山,因為我地好鍾意行山嘛,當Katie知道我其實好少揸車之後佢話可以坐佢架車,仲借埋喺嗰度行山需要既衣具.嗰度同香港行山真係完全唔同,因為冬天天氣唔穩定,英國又潮濕,所以絕對著唔到dr martens行山,佢借左鞋同雨褸比我地,好彩著左佢對鞋,因為啲路好muddy,姐係好似踩屎咁,個質地幾正.
Lustleigh
佢架車係架Van仔,睇得出係改裝過入面帶啲狗出街,我同小狗坐前面,其他狗就坐後面,係附近接多一隻狗係就出發了.離我地住嗰度差唔多四十分鐘車程,啲狗狗都無咩坐唔定,應該係坐慣車.
無可否認狗行山真係好叻的,佢地好乖,唔洗上繩都唔怕唔見左佢地,雖然行得好快但係會識等人,有空地時佢地好似好開心,係咁兜圈咁跑,住依度既人應該每家都有狗,見其他行山人士都有帶狗狗.我好欣賞佢地唔係當狗狗係寵物,係度既狗感覺好自由,雖然個地好muddy,但係都可以好開心咁走,啲人唔覺得佢地污糟哂驚依樣嗰樣,始終我覺得狗都係自由既生命.
只係去到有馬或者羊既地方先上返繩,啲狗好似好鍾意同馬玩
其實我地去既地方唔算係依個national park最出名既地方,最出名應該係Hound Tor同Haytor,Sherlock有一集就喺Houndtor同附近拍.我地只係離讓望到,但係我地行山既地方都有好多tor,姐係類似大石,大山既東西.
行左三個鐘左右,登上左最高(其實唔係好高),見到一片山林,影相影唔到既壯觀,如果無Katie帶路,應該唔識黎.啲樹無葉,但個地都係好綠,可以睇到依度天氣好好,因為係樹上面有一條條空氣好先會生既野.成個trip其實都好好,唯一不足就係冬天日照好短,好早天黑,所以做唔到好多野,天黑基本上無咩做到,要返去休息.
我地最尾見咁早,去左買雞整港式豉油雞食😍 Katie就拎左佢整既kimchi同其他醃野比我地試下,佢好鍾意亞洲野食,有好多亞洲調味料.
Day 3 Devon to Stonehenge and London
本來打算同Katie去海邊,不過因為要趕返去睇阿仙奴同車路士大戰,驚遲到,所以中途我地自己去巨石陣,有啲後悔架,睇巨石要17pound,所以到左都無入到去,當係一個休息既地方,有人話可以兜去後面睇,再行入啲就可以近距離觀看而唔洗比錢.由Devon返倫敦既路途天氣好好,忍唔住落車影左幾張相,而我揸車就越黎越快,仲識爬頭😂
Stonehenge


text:
2016年11月27日星期日
冷泡咖啡 Cold Brew Coffee
另一樣近排都興起嘅就係冷泡咖啡,顧名思義,就係用凍水沖咖啡.初時都唔係好信凍水都可以沖到咖啡,原來係起碼要泡足 12 個鐘,將咖啡粉裡面嘅物質慢慢浸泡出嚟,好處係唔會因為水溫,咖啡粉粗幼度,甚至係沖泡咖啡手法而影響味道,所以泡好後嘅咖啡味道會比較醇,比較少酸味同苦味.
由於咖啡粉經長時間浸泡,咖啡因濃度都會相對高好多,所以冷泡咖啡唔可以長期飲用,間中一杯好喇!
2016年11月26日星期六
椰菜花飯
近排好流行椰菜花飯,無論係飲食網頁,電視節目,以至係營養餐單都有提及,因為相比起米飯,碳水化合物少好多,食咗都無咁易增磅,而且簡單易煮,無技巧可言.
早前買咗個巨型椰菜花,一半用嚟煮餸,另一半就試整咗椰菜花飯.
2016年11月6日星期日
執平貨!
依家用緊隻平底鑊個易潔塗層開始唔多掂,連煎 pancake 都有啲黐,所以一早已向素友打聽一下行情,睇吓佢有咩好介紹.素友因為知我要買鑊,所以有次佢行百貨公司時,見到平底鑊大特價即刻通知我兼影埋相俾我睇㖭,真係要多謝素友咁有我心呢!
隻鑊唔單只平,而且仲係我依家用開嘅牌子,更重要嘅係同我一向用開個 size 一樣,咁我就可以繼續用番個舊玻璃蓋,唔使嘥錢再買喇!
訂閱: 文章 (Atom)


text:
「電影」
近年真係越嚟越少睇港產片,因為好多都真係爛片一套.如果你要我俾幾十蚊而且浪費我個零兩個鐘,我真係倒不如唔睇.作為香港人其實點會唔想支持香港電影,但係好多時啲劇本為咗內地市場而導致觀賞性減低.當然間唔中都會有一啲好嘅港產片,但係真係可遇不可求.所以真係好視乎套電影本身係一個投資電影定係藝術電影,因為如果睇回報嘅話咁香港嘅市場對於投資者嚟講就真係太細.
「最佳」
香港電影金像奬又告一段落,當中真係有好多驚喜!當然你話好多係大熱倒灶,不過係唔係爆冷或者偏頗,其實真係好見仁見智.作為香港人,當然希望支持香港電影,而「十年」係近年難得一見嘅本土電影.好多人都會猜測究竟會唔會頒最佳電影俾「十年」,因為其實嚟套電影太過政治敏感,而最終都能獲得最佳電影,絕大部份嘅香港人都應該感到高興.香港真.仲有希望!
「頒獎」
一套講出好多香港人嘅心聲,一套令好多香港人去反思嘅電影,點解得獎是電影界不幸?一套電影就已經可以睇到好多嘅社會問題,而當某啲本地媒體連套戲嘅戲名都唔敢報導嘅時候,其實標誌著啲乜嘢?其實我真係無諗過爾冬陞會自己親自頒嚟個獎俾「十年」,而亦都因為咁我有少少對佢改觀.其實佢好清楚亦明白,頒呢個獎會有好多爭議,而且搵邊個頒都有機會影響佢哋嘅事業.避免難為其他人佢嘅決定係自己頒嚟個獎!堅!
Also published on Medium.


text:
細過嗰陣經濟条件唔好冇嘢食,就成日食生番薯,加上營養不良,依家大個之後經濟好咗越來越多嘢食,但系牙齒就已經掉咗好多.我原先都冇理d牙嘅,佢有時候突然之間掉咗我都冇咩反應.我都唔知道牙齒缺失唔修復嘅話有咩後果,但後來越來越容易掉,我就開始重視呢個問題.而且食嘢嗰陣會好容易咬到自己,或者有時候食d硬嘅嘢就會崩牙,之前我仲以為自己食到有沙後來先知道原來系爛牙嚟嘅.
牙缺失唔修復會有乜後果
因為我好驚睇牙醫噶,所以如果唔系好嚴重嘅問題我都唔想去睇牙.嗰日被我嘅仔呃我去睇牙醫,醫生睇到我d牙都吓咗一跳,佢檢查之後就話如果我再遲點睇牙,就全部牙都會冇曬.我嘅牙齒因為缺咗比較多,而且缺失時間長,導致隔離嗰d健康嘅牙齒都已經長歪咗,原來我唔系因為熱氣牙肉先疼,系畀隔離嗰d牙磨損噶.醫生先幫我洗牙,然後再治療.呢段時間我真系好難受,因為我嘅牙齒太多問題了,成日要我嘅仔陪我過嚟複診,不過好彩問題仲未算好嚴重,好好接受治療就可以了.
出現牙齒缺失問題嘅朋友記得要早d睇牙醫,以免日後出現更加嚴重嘅問題,牙齒缺失太耐會影響食嘢,仲可能会影响消化,所以牙齒缺失之後一定要盡早修復.
以上就系「牙缺失唔修復會有咩後果?」嘅簡單介紹~


text:
MetaMask 係幣圈最常用嘅去中心化錢包之一,講到Defi,Gamefi,都一定有接觸過,之前港究專員都同大家簡單介紹過MetaMask,同埋手拖手教大家於Metamask內設定Fantom網絡去…
加密貨幣理財工具
-
-
上文題要,專員就為大家簡單介紹咗Near呢款幣嘅背景同埋發展前景等factual嘢,再加上Near protocol推出咗一款名為USN嘅穩定幣,所以喺幣圈入邊嘅大佬都加持咗Near!咁喺Aurora…
-
之前港究專員同大家介紹過唔同加密貨幣收息平台,主要都係屬於中心化交易所,一般而言,如果無項目方補貼,喺中心化交易所質押嘅收益通常比DeFi (去中心化金融平台) 少,亦都可能會錯失搶頭礦嘅機會.今次港…
-
就上文提要,喺Osmosis中做咗LP mining嘅讀者,如果想睇返自己大概stake咗幾多日要點做? 平均一日嘅reward又有幾多左右?做完staking仲可以收airdrop咁著數? 想睇返有…
-
咩係雙幣理財? 雙幣理財係一種非保本型的高收益投資產品,優勢在於不論是牛市還是熊市,都可以透過策略獲利.透過兩種幣種之間的價差來進行獲利,可以一開始就確定自己嘅投資報酬率有幾多.而最後結算後得到嘅幣種…
-
最近Web3.0嘅話題因為Elon Musk嘅幾句說話而炒得更加熱烈,好多唔同嘅生態鏈 / 區塊都畀人炒到好高價.想入手一啲有潛力嘅Token做價值投資?咁可以考慮投入少量錢去Osmosis生態入邊進…
-
加密貨幣嘅牛市睇嚟告一段落,大家如果仲未離場,就要開始諗吓熊市要點部署了.如果不想靠複雜嘅合約做對沖,應該點做可以避免市場嘅下行風險,並實現持續盈利呢?港究專員認為你需要轉持Stablecoin亦即「…
-
如果想低風險穩住賺,又想搵啲有潛力嘅生態鏈玩? 咁讀者一定要留心睇睇專員今次介紹嘅Cosmos生態鏈.因為一邊做staking,一邊賺利息,呢一種類似被動收入嘅感覺都相當唔錯嘅! Cosmos生態鏈…
-
玩開加密貨幣嘅人可能習慣咗大風大浪,一隻幣跌五成都仲講緊Strong Hold My Bro.但對於無玩開嘅人嚟講就唔係個個都接受到.近期有銀行推出低息借貸,唔少人諗住借返嚟用虛擬銀行收息.咁有無更加…
-
2021年10月係Crypto 一個值得紀念嘅月份.唔單止BitCoin期貨ETF喺美國股票市場可以正式交易,BitCoin嘅價格亦都隨住利好消息再創新高.玩緊Crypto嘅朋友相信都對呢啲消息感到興…


text:
空投肉彈瞓低都咁歎
同女仔上床,要主動出擊,下身猛力前後轟炸,先可以表現出強勁雄風.不過,如果女方夠索又夠搶韁,就不妨嚟個攻守交替,等女方細意招呼.肥賢最近去澳門極×桑拿玩,就畀一個薄身巨乳美女,用肉彈大舉轟炸喇!
祖哥聞說肥賢較早前同一個女同事過從甚密,中午成日雙雙外出食飯,於是就問佢發展成點,點知肥賢一臉唏噓咁話:「唉!又撻Q喇!」肥賢露出哀怨眼神話:「男女間要發展出感情,一定要有來有往,係咪?」祖哥點頭,一部分係認同其論點,不過最大原因係費事搭嘴.肥賢繼續話:「呢個女仔完全冇反應畀到我,搞到我冇晒衝勁去溝佢.」
脹爆巨乳
祖哥又一味點頭,事實上佢知道肥賢又肥又矮兼冇錢,而且溝女手法十年如一日,所以理解到該位女仔對佢冇反應實屬正常.肥賢一路講,一路眼濕濕,祖哥勉為其難安慰佢:「唔係個個女仔都咁被動嘅,今晚我帶你去澳門極×桑拿玩,班女仔大食又飢渴,實擒番你轉頭啫!」為治療情傷,肥賢當晚就同祖哥過咗澳門.
得祖哥同經理安排後,肥賢就同浴花小青進入VIP房.入到房,肥賢先向小青嚟個熊抱,一抱之下,頓覺心口被頂住.因為小青唔單止樣子美艷,擁有纖幼腰肢以及長腿外,仲同時擁有一對脹卜卜導彈!肥賢喊住口咁話:「我又失戀呀!嗚嗚……」小青溫柔咁話:「唔好喊啦!等我幫你療傷啦!」然後就帶咗肥賢入浴室沖涼.期間小青係咁請肥賢食波餅,肉彈游走背部,洗擦時帶來無比快慰,加上小青嘅精湛吹奏技術,令肥賢細佬好快就「頭岳岳」.
來回轟炸
沖完涼之後,肥賢第一時間上床,仲「嘟」長個嘴對住小青,想小青過嚟錫錫.但係呢個時候,小青就行咗去對正大床嘅小舞台,攬住支鋼管跳艷舞.小青伸出條脷扮舔鋼管,同時又用乳溝夾住鋼管,意淫到震嘅表現,令床上嘅肥賢大感興奮.正當肥賢想落床之際,小青已經快佢一步撲埋去,仲同肥賢講:「瞓低唔准郁.」然後先嚟一招乳交漆!夾幾夾之後,小青又扶住長槍緊貼肉彈撥弄,感覺滋味無窮.
小青慢慢往上移動,期間胸前嘅肉彈一路向上掃蕩,當去到肥賢塊面嘅時候就發動大舉轟炸!小青不斷來回扭動上身,令對肉彈左右左右咁攻擊肥賢面部,令肥賢興奮之餘,仲有少少被擊暈嘅感覺.喺不知不覺間,小青已經扶好長槍,以騎乘位突襲!小青腰幼又靈活,騎乘嘅時候動作靈敏,同時又用肉彈攻擊肥賢塊面,雙重享受之下,肥賢完全冇還擊之力,只好乖乖任由小青榨乾.


text:
邊個話露營係秋冬活動,熱辣辣一樣可以去Camping,遇上西園今年的「Green Summer 綠活之夏」,哥哥同呀芊又可以夏日炎炎玩個夠!
Green Summer is Coming to Town!今年西園舉行「Green Summer 綠活之夏」,由導師帶領同小朋友一齊玩好多綠色活動,包括「田野香草醬」,「心意種子再造卡」及「葉脈書籤」,俾小朋友感受大自然之餘,亦可以製作出唔同嘅東西,培養佢哋嘅環保的意識.
真係有好耐冇去過西園玩啦!睇番舊事啲相,原來對上一次嚟都已經係5年前,大家可以回顧一下......
西園 Saiyuen @14/4/2017
西園 Saiyuen @9/12/2017
我哋入西園真係好熟路,二話不說嚟到碼頭搭個慢船,呢個呀芊竟然冇再話頭暈啦,記得以前佢一上船就會嗌頭痛頭暈,攪到有一次坐郵輪嘅機會都冇咗!希望不久將來可以再有機會上郵輪玩啦~
入到去長洲行個圈飲飲食食掃個街當食lunch,之後就去碼頭右邊搭駁艇,如果唔識搭就爬番我舊文,只係每位$10搭單程,大約5至10分鐘就到長洲嘅另一邊
落船後有種好熟悉嘅感覺,好似返番去鄉下咁,一條直路轉左,沿住路邊指示再上一條斜路就到,約十分鐘路程.
我記得之前嚟過西園,住過蒙古包,觀星營,今次我哋將會入住印第安營
當時去西園都有經過印第安營區,不過只係為咗打咭,但係今年終於有機會入去瞓啦~
呢個就係我哋今晚嘅屋企啦!呀芊期待咗呢日好耐,今日終於願望成真啦~
住喺印第安營區,感覺自己都好似變咗做印第安人咁,哈哈~~
外面看上去好似唔係好大,但原來入到嚟超有空間咁.
而且床都要係床褥嚟㗎,而且仲有冷氣,今日天氣超熱,我一入到嚟都唔想出番去,即刻就想瞓番個晏覺.
每個營裏面都獨立13A插頭同埋兩個USB
襯活動未開始,我哋周圍去行吓睇吓有咩玩,呢個攀架設施係我之前未見過,應該呢兩三年先起好,啱啱好喺樹蔭下,唔駛驚曬到燶.
連大人都上到去,小朋友跳嚟跳去,玩伏匿匿捉伊人真係一流!
仲有個滑輪飛索,兩個玩完又玩玩唔停!
仲有繩網同搖搖板.
第一個綠色活動「心意種子再造卡」正式開始
芊跟住導師一步一步去製作再造卡
呢個步驟要最小心,因為好容易就會整爛㗎啦!
不過有導師陪住製作,絕對唔成問題,仲好順利咁做好每一張再造卡.
之後我哋就開始第二個活動「葉脈書籤」
佢哋見到導師的葉脈書籤好靚,就好想自己都擁有一張.
芊就好努力咁一直用牙刷......刷......刷......刷......
果然最靚嗰張都係導師嗰張,不過最重要係小朋友嘅體驗,俾佢哋知道一塊樹葉原來都有咁嘅用途.
最後仲有「田野香草醬」,我哋先去香草園,搵吓有咩植物可以用嚟做醬料先.
導師帶我哋去搵迷迭香去做材料.
我哋剪咗部份出嚟,準備番入活動室去製作香草醬啦~
首先要印乾晒所有迷迭香.
然後要將所有葉拆出嚟
跟住要俾啲心機同力去磨碎佢啦!
一個冇力就另一個去接力
落埋橄欖油,少少鹽少少胡椒粉.
落埋橄欖油,少少鹽少少胡椒粉,話咁快就攪掂啦~
西園活動好多,除咗有今次「Green Summer 綠活之夏」的靜態活動外,其實仲有好多招牌歷奇好玩嘅活動.
哥哥先嚟玩「樹頂走廊」,佢對上一次玩都已經係5年前,今次比上次更不猶豫走去著上裝備.
人大咗都大膽咗,已經非常熟練,好快咁跟教練做咗個模擬訓練.
呢張相就好經典,五年前同一個地方同一個人同一個動作,只係棵樹同人都有咗好多,哈哈~
準備要開始行啦!
我早知佢今時唔同往日,所以我一早就已經叫咗佢唔好走咁快,因為我影都影唔切!
簡直就係駕輕就熟,一下就已經行咗去第三段
去到獨木橋啦~前後搖嚟搖去佢真係一啲都唔驚~~
仲可以好自在地隨時望鏡頭俾我同佢影相
最後要去飛索扮泰山飛落嚟啦~
另外臨食晚餐前仲玩咗兩個小遊戲,係今次嚟先有的全新遊戲.
呢個遊戲叫做「木梯球」
玩法只要將手上的木梯球(用繩連繫着每邊各一個球的)拋到對面的木梯,最高階的為三分,最低階的就只有一分,每人有三次機會,累積最高分者為勝出.
呀芊連贏咗幾次,開心得佢!始終呀妹運動細胞好過哥哥.
然後到國王棋,連我都覺得呢個遊戲好好玩.
每人有士兵五個 (即五條木柱),然後中間放置的就係國王,大家只要將手上的六條木棍拋去擊倒對方的五個士兵柱,連最後一條木棍去擊倒中間的國王就為之勝出.
當然大家未必可以一擊即中,完全善用手上的所有木棍,因此對方將被擊倒的士兵柱,拋去你方的範圍,然後同樣用自己手上的木棍去打倒它們及對方本身有的五個士兵柱,如此類推,直到有人可以擊到中間的國王!
玩咗成個晏晝,已經超肚餓了,我哋就去準備BBQ啦,職員一早已幫我哋預留場地,用房間號碼記低燒烤爐的位置.
哥哥主動幫我們燒雞翼
好似燒得幾好睇,似模似樣喎~(但最後拎到番去發現未熟囉)
呢個呀妹就即係識得食 (佢都有幫下手包金菇蔬菜嘅~)
燒完嘢食食到飽飽,就梗係番房沖個靚涼,再......打機啦~
第朝起身食個豐富早餐
種類都好多,包你食得飽一飽!
餵飽自己後,活動又未開始,就梗係去餵吓羊,親親大自然啦~
第二朝嘅重頭節目就係玩「沿繩垂降」,仲記得以前佢哋因為年紀太細,所以嗰陣時仲未玩得
就連呀芊都可以玩得啦~
垂降的地方係在西園的外圍,跟住教練步行幾分鐘就到達
啱啱嚟到活動地點,芊芊就開始有啲驚喇,因為要垂降嘅地方都有成幾米高
不過都已經嚟到,要勇敢玩埋落去㗎啦!
哥哥第一次玩,但係都算落得幾快,可能都係因為佢比較大個,佢明白安全措施已經做好,可以玩得非常安全
我目測佢好似大概5分鐘都已經落到地
輪到細個啲嘅呀芊,對於佢嚟講當然會比較驚
所以佢都落得比較慢,不過佢完全冇退縮過,仍然勇敢繼續玩落去,我覺得佢已經好叻女㗎啦!
就去到地面嘅時侯仲可以望鏡頭影番張相
呀芊好好笑,一完成後,媽咪走去攬住佢讚佢叻女,佢即刻大釋放喊咗出嚟,不過都係少少幾滴啫,唔係真係大喊,但係我覺得呢個考驗係對佢成長一個好大的幫助,證明自己已經長大咗啦!
為咗獎勵佢就即刻請佢食番支雪榚啦~
之後就再接住玩另外一個活動「馬騮上樹」
芊芊嘅心臟已經強大咗啦,雖然把口就話少少驚,但係佢都想繼續玩
以前呀芊細個都玩過,不過半路中途就會要落番嚟,未敲到個鐘~
哥哥玩先,做個好榜樣俾妹妹睇
又係輕而易舉咁爬到上去敲響個鐘
輪到呀芊開始爬啦,雖然慢咗少少,但係佢都係冇停過,一級一級咁爬咗上去,今次仲...
今次仲可以敲到個鐘㖭呀~
去到中午我哋簡簡單單咁食個杯麵同波仔飯
之後就去咗玩一玩射箭
佢哋兩個講咗好耐話想玩射箭,今日終於俾佢哋兩個等到喇~
最後我哋發現原來西園外圍都有個小沙灘,所以我哋都打算去玩一陣,之後先至離開
穿過「魔鬼森林」有個鐵閘,按頭先橫額上的密碼,解開密碼鎖,步行若5分鐘就到小沙灘
沙灘不算大,而且沙石都比較多,所以我覺得都可以俾佢哋玩玩水
今次旅程好開心,玩過好多唔同活動,又上天又下海,又有動又有靜,我真係好希望可以再有機會嚟玩呀!
Photo & Video by Sony A7III iPhone11 Pro
西園農莊 Saiyuen
西園位於長洲西南角,園内十一英畝土地劃分多個主題營區.亦設衆多戸外活動丶自然空間.
西園農莊管理有限公司
(852) 2666 9556
(852) 2666 9557
(以上資料更新至文章當日)


text:
小JM就快十一個月,好快就會到小JM嘅一歲生日,我同爸爸都好期待.眼見小JM由BB漸漸慢慢成長,其實有時都會幾唔捨得,以前就任我地舞,而家就我地任佢舞咁……無時停.
小JM加固咗都有四個幾月啦,真係唔講唔知,原來為小朋友預備加固嘅用品都可以係一門學問,又要實用,又要好用,最緊要係「易用易洗」;而小朋友餐具/用具更不在話下,真係會越買越多……除咗小B們食野用嘅碗呀,湯匙呀,杯杯碟碟之外,你仲有無買以下嘅野來為小B預備加固呢?
不如,又睇下我為咗幫小JM加固買咗啲咩嘅用具同輔助器……
1. 「花兒」多功能燉煲
之前喺加固進階篇 (按此) 已經介紹過呢個燉煲(所以今次唔多講啦),最主要係有幾個原因:
.有煮BB粥嘅功能,除咗係燉盅,仲可以蒸煮,保溫,一物幾用
.最重要係價錢合理
2. Blender 食物攪拌器
小JM而家用緊嘅Blender係朋友送嘅,但真心好用,最重要真係易用又易洗,啱晒我呢個懶懶媽!原來B-Kitchen Blender係源於奧地利嘅廚具品牌來架,2015年先正式係香港有得出售.
咪睇佢細細盒咁以為好少野,其實呢個Blender集乾濕攪拌及水樽功能於一身架.呢個設計真係好方便,只要扭返個樽蓋就可帶出街飲,真係想幾時整新鮮果汁俾小B都無難度!
點樣乾濕攪拌?
其實係因為內附兩個唔同嘅器皿,一個係可以用來攪伴,榨汁兼具水樽功能,而另一個細啲嘅就可以用來攪碎乾果,果仁之類.
最重要,最特別嘅一樣野係:原來部機係無開關掣架!(咁你實會問我: 無掣點用呀?)部機嘅開關設計好特別,只要你將個器皿放好喺新機上,再向咗擰一擰就得架啦!想停?好易,向右再擰一擰就得!得咗!真係簡單到單手都用得,啱晒我呢個懶媽!
3. Kidsme 咬咬樂
Kidsme咬咬樂可以有效咁提高小B們對進食嘅興趣,仲可以俾小B嘗試到更多不同嘅食物;媽媽們仲可以完全好放心咁俾小JM自行拎住進食,而唔需要擔心小B會因此而哽親,可以話係媽媽們同小B們加固嘅恩物之一.
4. 食物餐墊
食物餐墊可以話係加固嘅另一個「必須品」!因為一張有吸附功能嘅食物餐墊係可以有效地防止小B們將食物或碗碟打翻.而我為小JM所添置嘅食物餐墊有兩款:ezpz Mini Mat同 T.T.嘅食物餐墊.
ezpz Mini Mat係結合咗食物餐墊及餐盤嘅設計,方便咗媽媽們清洗用具,節省時間.除咗咁,ezpz Mini Mat 仲有以下嘅優點添架:
.由矽膠材質製造,不易損毀,所以不易滋生黴菌
.適用於微波爐加熱,耐熱度達240度高溫
.可吸附喺任何平滑嘅表面,而不易被小B拎走或推翻
所以我都好放心俾小JM自行慢慢進食佢嘅茶點,而媽媽我就可以安坐一旁同時嘆茶.
5. 食物剪
食物剪,方便幫小B們剪細食物,以便進食.喺屋企有兩把食物剪,一把係Kidsme,另一把係Gino.
Kidsme 食物剪合三種功能於一身,可以剪,夾同弄磨食物,帶出街使用都一樣咁方便.
6. 食物儲存盒(冰粒盒)
或者你會問:小JM媽媽,你攪咩拎個冰兜來玩呀?我真係唔係玩,真係好認真架!唔知你地有無發覺,每次整野食俾小B要預備嘅野就好多,但係小B又唔係一次過食得晒喎,又唔知點處理好?
其實只要用冰粒盒就可以幫到你儲存小B嘅食物.只要將預備咗嘅食物/攪伴好嘅食物分開放入冰粒盒,到聽日再要煮個陣就只需要按份量/需要取出「食物粒」就得,省卻咗好多繁複嘅工序就自然多咗時間陪小B啦!
7. 外出餵食匙
相信之前有留意開我個Blog嘅媽媽都知道「外出餵食匙」係咩,真係可以話係餵食神器之一,有咗呢樣餵食器具就算小B們外出進食都好方便,又唔怕小B們咗扭右扭咁攪到倒瀉晒啲野食啦!
8. 旅行用食物袋連湯匙
旅行食物袋的確係方便咗,只要預先將食物放入袋中,到進食時幾樽蓋打開換成湯匙就可以使用.真係夠晒簡單快捷.如果你問我:食物湯匙好用啲定旅行食物袋好用啲?我會答你:各有各好.因為食物湯匙可以重用比較划算,但必須每次清洗乾淨!旅行食物袋都好用,因為可以盛載多啲食物,但因為係即棄嘅關係成本比較貴,但兩者都係旅行嘅必備佳品!
相關閱讀:


text:
手提電話
手提電話,或者流動電話(英文Mobile phone),簡稱手提,手電或者手機,係可以周圍都講到嘅電話,唔使喺固定地點用.除咗好似傳統電話咁可以用來傾之外,新一代手提電話可以用來打短訊,收發電郵,甚至可以上互聯網,影相錄片同埋打機.
手提電話係一推收發站來維持通訊,站連住公共電話網絡,咁樣,呢推站組成手提電話網絡.站與站之間訊號係會重疊,以免通訊中斷.早期叫手提電話網絡做蜂窩,因為網絡覆蓋就好似蜜蜂竇裏面嘅格,一個貼住一個.六角型分佈可以起最少嘅站,最大覆蓋率.英文蜜蜂竇一格格叫Cell,所以英文又叫做Cellular phone.
有一啲電話都好似手提電話周圍傾,不過就唔係用手提電話網絡.衛星電話就係一例,係直接同天上面嘅人造衛星轉駁.呢類一般都唔當係手提電話.
早期手提電話都幾大部,大細同水壺差唔多,重有人整電話型嘅水壺賣,所以啲人就叫佢做水壺,因為只係有啲錢嘅人先會用,所以就係身份象徵,啲人就叫佢做大哥大.
另一講法係,香港電視節目星星同學會有集搵咗洪金寶做嘉賓,話大家叫成龍做「大哥」,洪金寶輩份重高過佢,所以大家叫佢做「大哥大」;而佢又自稱係香港第一個擁有手提電話嘅人,所以手提電話就因為佢而有「大哥大」之稱[未記出處或冇根據].
再有一講法係,手提電話重未有正式名嗰稱,香港人習慣叫「室內無線電話」做「無線電話」,同時亦有部份人叫手提電話做「無線電話」.無幾耐,有套叫《英雄本色》嘅港產片,片中有個叫「大哥大」嘅角色成日揸住呢種手提電話,所以啲人就叫手提電話做「大哥大電話」.


text:
「Hello Chris,HR打畀我話未見你喎,係咪唔記得今日第一日返工?定係塞車遲到呀?而家去到邊度?」其實Chris已經唔係第一次,之前5次介紹佢去interview已經no show,呢次以為好啲,因為有去見工,仲請埋,但係返工當日就唔見咗人.
Chris:「我都係唔返喇,麻煩係幫我同個HR講聲,份工都係唔適合我,唔該晒你.」作為一個headhunt,最怕就係聽到呢段對白,不過我介紹工作畀佢係冇佣收,因為我係受一個叫Owen嘅candidate所託,義務幫佢呢個朋友Chris搵工.
點解咁熱心幫個Candidate嘅朋友搵工仲要不問回報?事關我前前後後已經介紹過3份工畀Owen,佢呢6,7年每次轉工都係經我手,而且份份都高薪厚職,淨係透過Owen賺到嘅佣都唔少,加上之前要幫間大公司請IT嘅時候,適逢Owen細佬要搵工又啱條件,結果一擊即中,呢度又賺一筆佣金,所以Owen某程度上都係我恩人.
每次都係我求Owen轉工同埋介紹人,難得佢求返我轉頭,咁我當然唔會托手踭啦,因為一個成功嘅headhunt一定要同candidate保持良好關係,咁先會長做長有.
又點解呢幾次幫Owen會冇佣收呢?因為佢朋友Chris係傷殘人士,雖然出面好多公司都唔介意聘請,但係經headhunt去搵傷殘人士就真係比較少,幾乎係唔會有,所以我都係打人情牌,周圍問啲客有冇公司請一個坐輪椅嘅人,次次都係搭上搭,根本唔係我headhunt公司正常生意,咁當然冇佣收啦.
我:「唔好介意呀Owen,你朋友Chris真係有啲難搞.」
Owen:「我明白,不過你幫下Chris啦,佢已經好多年冇做嘢,一直喺屋企自暴自棄,我唔忍心見到佢咁呀!」
我:「我見過Chris,當然理解啦,上次佢上嚟headhunt公司見我嗰陣,其實已經發覺佢好頹,不過咁呀Owen,如果我介紹佢去見工同埋返工都甩底,啲人情牌遲早用晒,班HR會向我詐型,一次又係咁,兩次又係咁……」
Owen:「我代佢同你講聲sorry,不過你盡量幫啦,佢自己一定唔肯搵工,有你push下佢已經有進步,起碼今次有去見吖,係請完冇返工啫,我相信過多一兩次就得㗎喇,可能佢要時間適應.」
我:「好啦,咁我再搵搵,其實政府有啲機構同埋渠道幫傷殘人士搵工……」
Owen:「佢點會apply吖,你唔係唔知道Chris嘅性格,如果方便的話,不如你同佢傾下計吖,例如今次佢明明見得成份工,人哋請咗又唔返,會唔會係有咩顧忌呀?你幫我開解下佢吖,我講佢又唔聽.」
嘩,仲要做埋社工,算啦,其實我唔止視Owen為candidate,我仲當佢係朋友,因為我哋除咗講工作同轉工呢啲話題之外,耐唔耐都會WhatsApp吹水講無謂嘢,我都唔希望因為Chris而損害大家感情.
再打去同Chris傾兩句,但佢嘅態度都偏向敷衍:「唔啦!」「冇嘢喎.」「唔使再幫我搵工喇!」「太耐冇做嘢,我鍾意留喺屋企.」
隔咗兩個月,又有個客彈咗個contact畀我,有間公司請clerk + customer service,願意請傷殘人士,人工同埋福利都非常唔錯,最重要係個office好近Chris居住嘅地方,簡單啲講我哋正常人行10分鐘已經到,車都唔使搭,一條直路,淨係呢個條件已經冇理由唔去見啦!
歡天喜地同Chris講有呢個機會,起初佢都係拒絕,但我覆述返以上各項優勢,特別係地點好便利,當你唔需要搭車,唔需要坐地鐵,唔需要麻煩任何人幫手都可以一條直路返到公司,真係唔做都應該去見下啦.
我:「雖然你鍾意留喺屋企,不過你有咗呢份收入,咁就可以財務自由,又唔需要擔心屋企人有太大負擔,起碼你自給自足,仲有多餘錢用,咁樣唔係好好咩?你叫我再搵過一份工畀你未必太難,但要搵到咁近咁就腳就可遇不可求喇.」
話晒都係公司其中一個最好數嘅headhunt,憑住我嘅三寸不爛之舌,終於叫得郁Chris去見呢份工,最擔心嘅第一關---有冇去interview,結果好好彩係有去,而我今次亦都用咗啲技巧,就係特登約晏晝after lunch嘅時間.
如果candidate晏晝先去見工,我仲可以趁食lunch打去噓寒問暖,例如問下對方食咗飯未,又或者同對方複習一次interview要注意嘅事項,再順勢幫佢減壓,但如果約晨早9點interview,咁我8點幾打畀candidate就唔多恰當喇,仲減低咗唔知醒冇去見工嘅機會率.
順利完成Interview之後,嗰間公司個老闆Derek話好鍾意阿Chris,呢個反應都令我有啲喜出望外.
Derek老闆:「你介紹個Chris英文好好喎,我哋英文嗰條customer service hotline好難搵人,Chris可以兼任晒中英兩條線,咁我喺人工方面可以再加多啲添!」
我:「係呀,因為Chris以前喺加拿大讀書,前後喺溫哥華都住咗5年㗎喇!」
Derek老闆:「我知,原來佢係我師弟,大家都係讀Simon Fraser,我早佢10年畢業啦,頭先同佢傾得好開心,雖然大家去溫哥華個年代唔同,不過都有唔少相似嘅回憶,我想請Chris呀,人工方面加多$2500,你問下佢有冇興趣?如果有,睇下佢可唔可以下星期一返工吖,多謝你介紹個咁好嘅candidate畀我.」
我:「言重喇Derek,應該係調返轉,我要多謝你先啱,又畀機會我,又畀機會阿Chris,我打去同佢傾下吖.」
Derek老闆:「傻啦,我知你呢次介紹係唔經headhunt公司又唔收佣金,你做嘢都幾有熱誠,其實我公司仲有其他position有budget用headhunt㗎,另外我老婆都係做HR,佢公司都周不時要搵headhunt請人,介紹你畀佢識吖,另外呢,我公司可以用headhunt嗰個position,過兩日畀埋資料你.」
我:「多謝老闆!唔止請咗Chris,仲有生意彈過嚟,我一定會畀心機做㗎,希望之後可以幫你同埋你太太公司請到人.」
做Headhunt就係咁㗎喇,同Sales一樣,做得好有交帶自然有口碑,有口碑就自然有referral,生意同埋錢就係咁樣嚟,否則你死守住一堆舊客只會原地踏步,不過真心講句,其實我冇諗過義務幫Chris搵工可以換嚟新客,開始嘅時候純粹出於同Owen嘅交情.
好喇,又嚟到最關鍵嗰部分,就係氹Chris返工,我氹自己條女都冇咁有耐性,不如你估下Chris最後有冇take呢個offer吖.(未完待續)


text:
由於疫情關係,今年繼續無得去旅行,網購已經成為習慣,繼雙 11 之後,上個禮拜五又到 Black Friday ,出書嘅今日就係 Cyber Monday ,今個感恩節唔知各位讀者大大有無掃到心頭好呢?編者終於 響咁多樣「很想要」嘅 gadgets 中,扑鎚買咗樣貴嘢比自己,送到嚟都差唔多可以做聖誕禮物喇!
不過攝影發燒友可能仲要等等,事關上個禮拜幾個相機品牌一窩蜂咁出新機,先有被喻為 Nikon 翻身作嘅 Z9 ,又有 Fujifilm 嘅 X-T30 II ,唔少得梗係老大哥嘅 Canon 部 EOS R3 啦! Nikon 新旗艦 Z9 內置新 CMOS ,可拍 8K 片,仲影到 120fps 超高速連拍; Fujifilm 升級版 X-T30 II 繼續走文青 feel ; Canon 準旗艦 EOS R3 就有超精準眼球自動對焦, 6K 拍片; 每部都有自己嘅長處同定位,發布會時上手係咁易玩過吓,上手試玩後感可睇內文,日後有機會當然會借返嚟做詳測啦!
近期個個都話掛住睇《 Disney+ 》,其實除咗睇戲煲劇之外,仲有好多嘢好睇㗎喎,例如近年流行嘅電競,創科咁啦,不過香港無論係免費定收費電視 台,都無一個頻道係純講 Tech 嘢嘅,不過由 10 月尾開始,有線電視就引入咗《 TechStorm 》,呢個係一個專講電競創科嘅頻道, 24 小時全天候響 CH 610 以高清播放,成為全港首個電競創科頻道,節目內容全部都係圍繞電子競技,遊戲同埋創新科技,所以啱晒 Tech 人睇㗎.
《 TechStorm 》嘅節目除咗電競,遊戲,佢哋亦有自家嘅原創節目,以至科技資訊同埋初創獨角獸嘅真人騷,當中有唔少係獨家播放嘅,例如美國同澳洲版嘅《創智赢家 Shark Tank 》,《科技新玩意 The Gadget Show 》,而電競遊戲迷必睇嘅 《 Dota 2 區域錦標賽》,《 CS:GO 》嘅賽事同埋《 Minecraft 》等等嘅節目.
而 12 月就有套《 Modern Day Gladiators 現代角斗士 》值得期待,因為係會帶觀 眾去睇吓競技明星平時嘅生活,了解下佢哋點樣可以躋身競技比賽嘅前列位置,節目會以唔同嘅角度探討電子競技世界,由主播,評論員,遊戲玩家,粉絲以至角色扮演者,內容創作者都會出嚟講下,想成 為電競選手或者有意入行嘅話就一定要睇喇!由於《 TechStorm 》 係外購嘅電視節目,所以暫時全部都係以外語為主,不過部分內容會有繁中字幕;而要睇《 TechStorm 》就要申請有線電視月費服務同埋「體育天地」組合,希望日後香港有機會製作到一個本地嘅純 Tech Channel 啦!


text:
有人問:英國報警係咪無用?
答案係:通常即刻係無乜用,因為英國地方太大,只要警察黎到之前佢走左,係好難搵得返,我唔係講笑,一個全身黑衣嘅黑人戴埋黑口罩只要佢站在暗角唔出聲唔打開眼,你真係無本事搵得到佢,就算俾你搵得到,你都跑唔贏佢(你知英國啲警察幾肥架啦,重要加廿磅裝備,點跑呀?),所以捉賊嘅效率真係窄窄地.
另一方面,就算影到佢個樣,其實都好難捉到.因為英國係無身分證呢樣嘢,而警察係唔可以好似香港咁隨便stop and search,呢啲犯隨時係連入境紀錄都冇,佢哋每日在不同地區犯案,今個星期玩完倫敦,下星期去爆曼城,下下星期爆牛津再打個白鴿轉爆埋劍橋然後一路向北爆到上愛丁堡,要搵佢地簡直係大海撈針…
咁報警有冇用呢?
答案係有用嘅.
報警會開左file先,那個地方報警越多,就會越被警察重點關注,可能擺多隻天眼,又或是加緊巡邏,長遠而言係有效嘅.
其次係起碼呢條友入左檔案先,上面我講過警察唔可以隨便stop and search ,但上有政策下有對策,警察就會好鍾意在地鐵站擺路障.捉咩呢?捉逃票— 呢啲小偷強盜絕對唔會乖乖買票,一捉到逃票就可以查佢身份,再睇下佢是否在逃,而鐵路範圍燈火通明再佈駐重兵也是插翼難飛.你唔好以為我講笑,呀姐我都係靠捉逃票拉左個殺人犯.
所以,去到英國出事就報警啦,雖然無即時作用,但日子久了還是會有幫助的.


text:
「低估」
好多公司都會有唔同嘅數據,但係到最後仍然解答唔到一啲商業上嘅問題.原因其實唔係出於數據,而係無人去設計點樣收集數據.就算有數據都唔知啲數係啲乜嘢情況下收集返嚟.最終導致啲數據無法解釋日常業務嘅問題!可多公司都低估咗收集同分析數據所需要嘅人力以及資源,通常都係到咗分析嗰一刻先至發現問題.所以點樣收集數據係緊要過點樣分析數據!
「數據」
其實要利用數據去營運業務,最重要嘅係要知道幾時要收集數據,點樣收集數據同點樣利用數據.而過去咁多年遇到嘅公司都有同一個問題就係啲數據係點樣收集返嚟.即時想問,其實都無人可以解釋到.因此收集數據之前,要知道點樣收集數據嘅功夫係唔少得.只不過偏偏啲公司就唔最重視嚟一個環節,引致到最後有數據都變成無數據.當發現嘅時候就已經太遲了.
「重要」
有時真係想利用數據去幫啲公司解決問題,只係每次都因為所收集嘅數據同實際想要嘅數據有一定嘅出入,導致解答唔到佢哋嘅問題.最壞嘅情況就係要重新設計過整個數據所集嘅流程同系統,而過去所收集嘅數據頓然變成一堆垃圾.如果管理層仍然覺得數據依然係整間公司未來策略嘅最低重要性嘅話,相信好快佢哋就會遇到問題.所以數據係應該討論策略嘅時候就已經包含係入面.
Also published on Medium.


text:
無錯就呢間啦!搵左十幾間pre-wedding,最終決定選擇Fei weddinng.
我相信各位準新人都經歷過呢個環節,揾唔同既鋪頭,睇各式各樣既資料,行大大小小既婚展,揀唔啱就從頭黎過.我地都唔例外,對pre wedding一啲概念都冇嘅我地,完全唔知可以從邊度入手.仲記得第一次去Fei wedding嗰時傻下傻下,連自己想要啲咩都唔知,但經過呀Joe專業既介紹同細心解答,我地都開始好期待今次影pre wedding!
Fei wedding嘅package已經包左好多項目,因為咁所以令我同未婚夫好滿意同放心,係揀pre wedding婚紗禮服嗰日仲估唔到有咁多款式既衫可以揀,我同未婚夫可以試足咁多件都好驚喜.
我地好貪心,因為想係室內同室外都影,仲希望有埋便服相可以影,當初都好擔心會唔會太趕,結果Fei wedding嘅團隊係on day嗰日幫我地安排好曬,天衣無縫咁完成全日嘅流程!
係呢度要多謝Joe將前期準備安排得妥妥當當.影相當日我同未婚夫啲pose一開始勁緊張又無影開相,所以啲姿勢既生硬,但Sam好有耐性咁指導我地隻手點擺呀,要企邊等等,令我地好慢慢進入到狀態,之後照外景Sam既技術無得頂呀!
亦都好多謝助手Ryan果日全程無停過咁幫我地打點一切,set場聯絡,亦都好關心客人,因為果日外影時天氣好熱,見佢走黎走去出曬汗真係辛苦曬呀!!而化妝師Zoe幫我化左個好靚既妝,佢好識得就住我既面形同膚色去選擇化咩妝,化完我未婚夫不斷讚不絕口!!
最後最後如果比我揀多次,我都係會揀返Fei wedding.


text:
圖片來源:deliveroo 網站
琴日(10月8號)香港 deliveroo 宣布試行逐單計算人工(自願性),價錢同之前我收到嘅無乜點變,但係詳細嘅細節完全係可以導致你人工大減,因為單錢計算方法有好大問題,雖然有最低單錢保證,但係計算方法完全不透明,絕對會有機會因此被壓低單錢,最嚴重嘅情況係會令到每一單都係只會攞到最低單錢保證,如果每單都係最低單錢保證,同大幅度削減人工無分別,雖然而家就話會同舊有人工計算方法作比較,如果比舊有嘅低會補貼,但係試用期完之後無話會再作出補貼.
香港 deliveroo 宣布試行逐單計算人工(自願性計劃),每張單以送遞距離加上取餐費以及送餐費計算人工,車手保證最少有 $50一張單,而步兵最少有 $35一張單,但係實際上我就咁睇現時公司公佈嘅資料,公司完全係可以做到每一張單都係貼住最低單錢保證嚟出.10月11號開始可以報名參加呢個自願性計劃,但係報名之前請諗清楚,雖然是很計劃期間公司會同時用現有方法計算你嘅人工,然後邊個高啲出邊個,但係冇講話有好多情況發生咗之後,會繼續執行現有方法去計算你人工.即係話,參加咗嗰新嘅試行計劃,有嗰安全網,都唔代表你嘅人工唔會減少咗.
根據公司現時嘅政策,如果你唔接受派俾你嘅單,每小時訂單保證係會失效,而家公佈嘅呢個新制度係容許唔接單,雖然公司承諾唔會影響報更數據,但係冇話唔會影響響現有人工方法計算,如果你參加咗呢個計劃,但係你有單唔接,又或任何理由踢單(尤其是響新計劃下公司建議如果等餐廳出餐等得太耐要主動提出踢單),而且全日所送嘅訂單唔過本身為保證嘅單數,佢用沒有保證單數咁計你,你都吹佢唔脹.
公司回應:如果你參與新計劃,你唔接單又或者踢單,仍然會喪失每小時保證單數,補貼會按照沒有保證單數計算
新嘅接單制度係同現有嘅制度有好大衝突,有可能因為咁引發大量嘅爭拗.而且係曾經有好多人試過接單率太低而被終止合約,如果你做得少單,或者係咁唔接單,公司補貼得太勁,跟住話你接單率太低而終止合約,咁就無啦.
公司回應:接單率太低唔會被終止合約(呢個我唔係幾信)
仲有,因為公司冇公開講過每公里人工,佢絕對可以響試用期為咗氹你班友落搭係咁加錢落每公里到,而完咗之後就有咁低得咁低甚至只係俾最低距離費用保證你都得,你都絕對係吹佢唔脹,因為冇公開過,真係佢話乜就乜.
但按照之前袋鼠步兵轉用電腦派單嘅試用計劃嗰陣時,曾經加咗每小時保證單數俾步兵,但係當試用計劃一完就變返一般每小時保證單數,即係每小時保證一單,雖然而家就話會同舊有人工比較而作出補貼,但係預計試用期完之後會取消補貼.
公司回應:12月6號之後唔會再作補貼,
而且如果你唔鍾意新制度,12月6號前唔email公司,話想變返原來本身嘅計算方法嘅話,公司係會默認你轉新制度,而且係不可事後再講返話想還原返做原本計算方法,唔記得email你就大鑊.
(我覺得佢扮12月6號前收唔到email都得)
而逐單計算人工響大部份情況下都會小過現有人工計算方法,咁既然執行新制度都係要用返現有人工去計算,咁點解要去試嗰新計劃呢?因為如果有好多人參與呢個試行嘅計劃,公司就可以話多人參即係好多人支持,佢哋就會正式強制全世界執行逐單計算人工,到時又無比較去作出補貼,人工又被大幅度削減,咁樣真係好?所以係咪真係參加呢個試行計劃,去俾數據袋鼠去研究或者作為支持強制全面執行呢個計劃嘅借口?我就唔會啦.
另外想講下呢個計劃嘅缺點,係真正全面執行逐單計,而且沒有同舊有人工比較而作出差額補貼嘅情況下會點.
根據公佈嘅資料話,單錢係佢認為你前往餐廳以及顧客嘅最佳距離(有最低距離費用保證),加上一個固定嘅取餐費以及送餐費計算.但係每公里嘅距離費用係完全無公佈過,即係話公司可以隨時任意修改每公里嘅距離費,再簡單講嘅就係,每一單嗰價係可以任佢講,而如果你事後質疑張單嘅價錢,公司會有個非常萬用嘅擋箭牌,話計算方法正確,因為佢都無公開過每公里費用,真係佢話ok就真係ok架啦喎,到時每單嘅人工係最低單錢保證都得.
公司回應:連佢哋都唔知實際公里數係點計,但係只有1% 嘅單係貼著最低單價保證
(呢個我都唔係幾信,尤其某啲區經常有好多單專門送隔離街/大廈,留下商場送樓上寫字樓,超近,但係因為寫字樓要超耐嘅上樓時間,預計都係出最低單錢保證)
(同埋,每一單高過最低保證$ 0.01都係高阿)
公司話嗰個距離係計顧客pin 嗰一點,如果嗰一點同實際地址唔同,之後無得事後改返價錢
圖片來源:deliveroo 網站
同埋孖單響新嘅制度下唔係計兩單單錢,嗰計法係由嗰人去到餐廳以及顧客 A 同埋顧客B 嘅最佳距離,咁都係嗰句啦,佢話嘅最佳距離,佢話嗰個就係嗰個,另外有一次嘅取餐費,加埋兩次送餐費,以及孖單額外獎金,如果佢話嗰兩張單個最佳距離費用係最低距離費用保證嗰個數,咁每張單會賺到嘅會急跌,步兵每張單會變咗$25,而車手會變咗$32.5,送多咗單,人工反而跌咗咁多,咁你嗰計畫唔係伏係咩阿?
另外,如果你online嘅時候係一單都無,你絕對係一蚊人工都唔會收到架,現時好多細區本身都冇乜單做,咁嗰計劃係咪真係會提高咗嗰人工?我完全感受唔到囉
所以參與試行計劃都弊大于利,咁正式推行嘅情況下都一定唔會好得去邊
我就一定唔會參加架啦,我響度呼籲大家參加前都要好好諗下.


text:
一.牙線嘅材料及種類
市面上用於製作牙線嘅材料一般有以下幾種:尼龍,滌綸,絲線等,手感和質地上都比較柔軟.另外,喺工藝上又細分咗含蠟嘅,唔含蠟嘅,帶棒嘅等等.只不過無論系邊種材質嘅牙線,順滑程度相差都唔大,哩邊主要強調下加蠟同唔加蠟嘅區別.
唔加蠟嘅牙線摩擦力較大,清潔效果比較好,一般適用與長期使用牙線嘅成年人.
但對於小朋友嚟講,哩一類嘅牙線就唔系好適合嘅.由於小朋友嘅牙縫比較窄,所以建議使用加蠟嘅,咁使用會更加流暢同埋唔傷牙齦.
二.牙線嘅使用及注意事項
牙線喺使用方法上亦好有講究嘅.唔啱嘅使用方法,容易就會導致牙齒錯位,而且仲好有可能會傷到牙齦本身.
咁點樣使用先系科學同唔傷牙咧?正確嘅使用方法,要令牙線呈C字形包裹喺牙齒側面,令到牙線可以全面接觸牙齒.咁做有兩個好處:
①可以增大牙線同牙齒嘅觸面,更好個達到清潔效果;
②可以令牙齒有更好嘅感知,防止過重嘅摩擦使牙齦受傷.
啱啱開始用牙線嘅朋友,確實好容易出現牙齦出血嘅狀況,哩個就講明牙齦有輕微炎症,平時注意好好清潔牙齒,炎症自己消失嘅可能性系好大嘅.但假如長期使用牙線,一直都有出血嘅狀況,就可能系牙齦出咗狀況,哩個時間都系儘早去牙科檢查比較好.
除此之外,會有朋友喺使用嘅牙線個陣,經常卡住喺某個位置,然後卡住嘅牙線就開始變形,假如有類似情況嘅話,請儘快去睇牙醫,因為牙線卡住嘅位置有好大嘅可能就系有牙石嘅!
雖然牙線可以比較好清除牙縫間嘅食物殘渣,不過都係建議定期去醫院檢查牙齒同埋洗牙嘅,深圳超聲波潔牙加拋光優惠價200蚊,提前預約有9折優惠,諮詢和預約請電話或者WhatsApp聯絡:+85266372630!


text:
2015年9月27日星期日
齋人食齋醬
超級月光
2015年9月24日星期四
日,韓風料理
2015年9月23日星期三
純素蜂蜜抹茶鬆餅 Vegan Honey Maccha Muffin
其實我都跟過好幾個唔同食譜整 vegan muffin,但始終發覺無加雞蛋落去整的話,個 texture 入口係會比較黏口,中式發糕情況都一樣,但好多人又話唔覺,唔通係我要求太高!? :-w
呢個 muffin 都係參考自型仔廚師 Ryoya 嘅 Matcha & Adzuki beans Muffin (vegan) 食譜,算係我整過咁多 vegan muffin 之中 texture 最好,相對叫做無咁黏口,但我覺得始終都係唔及加咗雞蛋般清爽.
日式醬油燒飯糰
依家天氣熱,我好多時第二餐都會整壽司食,但係整壽司都幾麻煩,要預備好幾種材料,之後又要捲到唔散,都有一定功夫,如果時間唔夠的話都真係唔好攪喇!
呢次又試吓跟型仔廚師 Ryoya 整個功夫少得多嘅醬油燒飯糰,不過第一次整毫無經驗,真係有超大進步空間呢! :P
2015年9月22日星期二
義工禮品
Pinkdot 當日,有贊助商贈送禮品俾每一位義工.
其實整個活動能夠做到免費入場,免費任飲任食,又提供所有音響器材作音樂會用,都係多得各大商業機構支持及贊助,當然,大部份都係外資大行,投行,銀行等,華人企業就只係佔少數啦!
2015年9月21日星期一
繼續做義工
既然都已經提早開始咗做義工嘅計劃,咁就唔好俾佢停.
由於自己喺工作同生活上,某程度上有好幾方面都屬於少眾,所以好清楚當中被人誤解,甚至係歧視的感受,所以我一直以嚟都希望做義工嘅服務對象係一啲易被忽略及誤解嘅少眾.加入「WeWah 音樂家」係幫基層家庭嘅小朋友圓夢,打破只有相當經濟能力家庭嘅小朋友先至可以學鋼琴,而今次呢份義工嘅對象就係 LGBT community,所以噚日由朝企到晚,攰到爆之餘仲曬到變咗隻燒豬.
Pinkdot 原本係由新加坡發起嘅一個活動,提倡建構「平等互愛,多元共融」嘅社會,活動係一個大型戶外露天嘉年華會,LGBT community 邀請自己家人及朋友一齊出席,與一家大細及朋友一齊野餐,大家開開心心一齊玩.2014 年就引入到香港,所以今年已經係第二屆.
2015年9月16日星期三
瑞士手信
2015年9月14日星期一
素食晚餐
2015年9月13日星期日
南乳粉葛蘿蔔燜豆腐
烤焗茄子 Oven Roasted Eggplant
有機蔬菜
上次咪話 Ernest 媽咪送我麵包,醬料同有機蔬菜嘅,今日繼續睇埋啲蔬菜啦!
又上一課
早兩個禮拜做清潔,抹到電腦枱時就發現電腦螢幕個火牛凹咗,形成一個氹嘅形狀,當時只係覺得奇怪,但並無注意到問題.直到禮拜四晚上網,好友喺 Facebook 錄音留口訊俾我,因為太細聲嘅關係,一定要將個 speaker 貼近耳邊先聽得清楚,正當我拎起個 speaker 時,個螢幕突然斷電熄咗,我知道一定係郁咗條電線,所以諗住移番好條電線啦,點知一郁就出事喇,睇住個火牛爆火光,跟住間屋就漆黑一片,全屋啲 fuse 都跳哂掣!!
因為其實當時係仲有其他嘢正在做緊,所以必須要嘗試開番部電腦登入自己 account,再接駁手機上網繼續完成工作.喺無咗電腦螢幕之下,居然我都可以摸住個 mouse,click 入自己 acoount 之後再輸入 passwork 成功登入,我都真係服咗我自己!! :P
2015年9月10日星期四
為您而煮
自從得番個超細嘅臨時街市之後,買嘢真係好唔方便,不單只每樣種類只得一,兩檔,有啲檔口好似衣紙,凍肉,賣花等根本一檔都無,所以如果真係要買的話就迫住要行到老遠嘅街市先可以買到!
往年都係習慣買花,但今年就無喇,其實新屋嗰邊個商場最近都開咗間花店,但係就賣得幾貴.其實貴都唔緊要,又唔係成日買,但係又貴又唔靚兼又無乜選擇的話,真係唔多願意幫嚫囉!所以今年就改咗煮齋俾您.
2015年9月9日星期三
多謝哦!!
2015年9月8日星期二
姬松茸豬骨煲節瓜湯
見到我煲肉湯係咪覺得好出奇呢!?真係 N 世都唔會煲一次,因為怕麻煩嘛,又要洗肉,又要汆水,汆完水之後又要洗多個煲,煲完湯之後個煲又一定要用洗潔精洗先洗得乾淨,比起煲素湯真係多好多功夫,不過因為今日無太多時間留喺屋企預備餸菜,所以就用豬骨煲湯,有瓜又有肉食,可以煮少碟餸!
2015年9月6日星期日
IKEA 又入貨
訂閱: 文章 (Atom)


text:
上星期970車長「藏有攻擊性武器」事件,當事人被控「老不」,係咪地球上最無紀律嘅所謂紀律部門跌落地嗱返咋沙暫且唔評論(亦唔响呢度評論).一個星期過去,除咗永遠企响工人階級對面嘅匪賊會話「睇少林足球上腦」,專出人渣政客嘅拔萃男書院嘅畢業生話「可以徒手」呢啲亂膠咁噏之外,最多人講嘅係「改用電鏡咪得囉」
普遍對汽車無乜認識嘅人,可能未必知呢個世界係有電動調校睹後鏡;又或者唔少成日認為「巴士佬轉彎霸兩條線正仆街」嘅嗰啲「2B1A-L」,可能以為只有私家車先至有「電鏡」.事實係,巴士用電動睹後鏡已經係出現咗廿幾卅年嘅「高科技」.
最早用電動調校睹後鏡嘅巴士製造商應該係德國 Neoplan,或是 Setra (太遠古,考究唔到) 响1990年代推出嘅旅遊巴車款.至於香港,最早出現電鏡嘅係2002年嘅 Scania K113 Irizar Century,即係俗稱「西雞」嘅旅遊巴士,之後就有 Berhkof Axial,再跟住嘅就有廈門金龍,鄭州宇通等「愛祖国用国貨」.香港嘅車身廠亦陸續有採用.
講嚟講去都係旅遊巴,咁一般嘅巴士呢?遠在歐洲,早就新車 100%係電鏡.新加坡早年亦開始採用電鏡.
「新加坡用嘅車款同香港一樣,咁即係香港都可以用得啦」道理上無錯嘅,但要知道,目前本港巴士公司採用嘅普通睹後鏡,每一套嘅成本不過幾百蚊,「電鏡」呢……
歐洲最大睹後鏡生產商 Mekra Lang,一套符合歐盟法規標準嘅「電鏡」索價都係幾百蚊,不過個符號係「€」而唔係港幣,實際數字其實接近四個位,記住係 Euro,唔係港紙,OK?!
Mekra Lang 响中国有合資工廠,都唔平得幾多.相信唔少人都會諗到「世界工廠」乜都造得出,甚至一如 Jack Deer 所云「假貨勁過真貨」.事實上,亦真係好多選擇,但講緊每一套索價,最便宜嘅,都逾 HK$1,500.
但其實唔係未必無兩全其美嘅方法,巴士公司有試用緊一款價格應該相對低廉嘅電動鏡,但據聞好似只係得左邊係電動調校.
不過咁,無論手動或電動,仲有安裝工序上去先至用得.手動鏡就咁鑽窿上鏍絲搞掂,電鏡仲要拉電線.唔止安裝人工成本貴咗,當如果唔好彩 BOOM 嘅時候,維修費 / 對方賠償金額 亦因應提高.
以我自己嘅經驗而言,電鏡的確方便好多.而且不論邊個製造商嘅出品,仲可能可以追加 option 除霞發熱線,冬天或落雨天少咗一重擔心.不過香港人嘅心態都係「鹹魚」── 巴士公司要買啲好嘢係你嘅事,唔好要我俾多一個仙.


text:
維港口腔連鎖迎難而上,遇難愈強!
維港口腔連鎖迎難而上,遇難愈強!
相信大多數人對新型冠狀病毒都有一定嘅了解喇,同埋因為有研究表明氣溶膠會造成病毒感染,所以基本上所有嘅牙科專科都仲未復工.咁點解維港口腔連鎖羅湖分院——維港歡樂口腔可以複診開工咧?喺這段時間復工唔係好難咩?咁今日就邀請到維港口腔連鎖嘅主要負責人——鄭總為大家講一下哩段時間維港歡樂口腔主要遇到嘅問題同埋解決措施!
鄭總表示,首先同大家講一下我哋可以復工係得到上級衛生部門批准嘅,所以大家可以放心!而哩段時間遇到嘅問題主要有以下2個:
問題:防護物資存貨唔夠,尤其是口罩嘅存貨唔係好足夠.
解決措施:哩段時間口罩緊缺係正常嘅,因為要先支援前線,保證前線全體工作人員嘅安全,但係為咗可以幫助廣大需要治療牙齒嘅市民,所以喺復工之前同珠海所有嘅供應商都進行溝通聯繫,最終籌備到足夠數量嘅口罩同其他防護物資.同時喺哩段時間亦寄咗一D口罩俾口罩緊缺嘅顧客,希望大家都可以保護好自己!
問題:口腔科因為治療嘅特殊性,患者嘅口面需要長時間暴露出來,同埋治療過程中會產生大量嘅氣溶膠,增加感染嘅概率.
解決措施:除咗做好日常嘅清洗消毒工作之外,喺復工之前已經購買咗醫用空氣消毒機,喺每次治療結束之後會對診室進行消毒,同時仲採購咗專門對氣溶膠消毒嘅器械,喺顧客就診前後都進行氣溶膠消毒!醫護人員亦做好相關防護措施,每位醫護人員都會著防護服,戴N95口罩,戴護目鏡同埋面罩,手套,基本係冇皮膚會裸露喺外邊嘅,咁亦都是對顧客同醫護人員嘅保護.
鄭總仲表達咗,喺2020年抗疫期間,維港口腔連鎖機構作為國內首批獲準復工開診資質嘅牙科連鎖門診,為市民牙科急症解除病痛創造便利係義不容辭嘅,同時仲保證喺哩段時間所有治療項目都唔會加價,提供廣東話,客家話,潮汕話同英語等多種語言接診.維港歡樂口腔係哩段時間迎難而上,遇難愈強!


text:
星期二晚 Miss Cheng 打電話俾我,想問我攞個舊同事個電話號碼,可惜我根本無同佢聯絡,俾唔到 Miss,跟住我就順便問佢幾時得閒出嚟,約埋 Winnie 一齊食飯,點知佢話約我星期四喎,但係 Winnie 都仲未好番,所以今次就得我一個單刀赴會.
上次同 Miss 講好咗,以後每次見面都會整一樣嘢食俾佢,但係呢次約得咁即興,又得咁少時間俾我整嘢,一定要整個簡易快手嘅.突然間諗起上星期喺 Louisa 屋企食過佢細妹喺法國帶番嚟嘅 macaron,係用果醬餡代替 butter cream,食落都幾好味,加上之前 Louisa 叫我喺佢屋企自己試整 macaron 時,因天氣太潮濕而做唔到,所以我就想再整多一次,睇吓掂唔掂,如果 OK 就順便送埋俾 Miss 啦!點知真係撞手神,俾我整到裙邊喎,嘩,真係開心死我呀!!!
你哋睇,雖然外型樣衰咗啲,但真係做到有裙邊 o架!
材料:
蛋白 1隻
糖 16 克
他他粉 1/8 茶匙
糖霜 77 克
杏仁粉 50 克
榛子粉 少許
柚子芒果醬 適量
以上材料份量可做 10 件杏仁餅.
食譜由 Ah Sa 提供.
- 先將蛋白,糖同他他粉用打蛋器略為拌勻,之後放入雪櫃內雪 30 分鐘以上.
- 杏仁粉同糖霜過篩 2 次;榛子粉放入焗爐,用 160 °C 焗 3 分鐘至香,備用.
- 蛋白混合物喺雪櫃度拎番出嚟,之後用電動打蛋器打至八成企身.
- 將杏仁粉同糖霜一齊篩入蛋白霜內,用膠刮混合拌勻,直至混合物表面有光澤.
- 唧袋內放入一個直徑 1 cm 嘅唧咀,然後放入杏仁蛋白霜.
- 喺鋪上入爐防黏紙嘅焗盤上唧出約 3 cm 直徑嘅杏仁蛋白霜,灑上焗香榛子粉後,
放室溫 30 分鐘,等到蛋白霜表面風乾.
- 風乾後,將杏仁蛋白霜放入已預熱至 140 °C 嘅焗爐內先焗 10 分鐘,之後立即調低
至 100 °C 繼續焗多 5 - 10 分鐘.
- 杏仁餅出爐攤凍後,搽上適量果醬,再合上另一塊杏仁餅即成.
本來都諗住唔 post 啲相上嚟俾大家睇 o架喇,因為真係唧得勁樣衰囉!
不過唔緊要啦,就當係提供笑料俾大家啦!
焗第一盤時,係跟 Louisa 俾我果個食譜嘅爐溫同入爐時間嚟焗,
但係就全軍覆沒,全部燶哂!因為我個焗爐個爐火係
比較熱,不過都有裙邊呀!
第二盤唧得好少少,始終都係因為蛋白打得唔夠挺,太瀉身喇,
所以好難控制,呢頭唧落去,果頭就已經開始瀉喇!
而呢盤就跟 Rachel 本《為您做甜品》個爐火同時間嚟焗,即刻掂哂!
好彩最終出嚟效果都唔太差啫!Louisa 呢個食譜真係好得,好多 blog 友都要整好多次先至成功整到,但我整一次都算叫做 OK 呀,如果你哋有 click Ah Sa 條 link 嚟睇,你哋就會見到佢已經整過幾次,次次都好成功,仲整得好靚 o添!
兩件 macaron 加一細樽柚子芒果醬,就係今次送俾 Miss 嘅伴手禮.
Notes:
- 可用任何自己鍾意嘅果醬嚟整,不過小弟強烈建議最好用味道較酸嘅果醬,可以平
衡一下杏仁餅嘅甜度.
- 雖然糖嘅用量比較多,做出嚟嘅成品味道亦比較甜,但絕對唔可以隨便減少用糖
份量,因為糖份多寡會直接影響馬卡龍焗出裙邊.
- 於室溫風乾時,一定要乾到完全唔黏手先至可以入爐焗.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
噚日 Winnie 過嚟我屋企整蛋糕同叉燒,每次佢過嚫嚟都有好多禮收 o架,今次有月餅,計時器,Winnie 媽咪包嘅水餃啦,椰漿同麵包,好多好多呀,不過最開心就係收花囉!當然,佢梗係唔會送花俾我啦,係送俾我媽咪嘅.佢真係好有心 o架,無論係嚟我屋企,亦或係去探我媽咪,佢都一定會帶啲好靚嘅鮮花送俾媽咪.
今次仲好重手 o添呀,星期日陪洛洛上完兒童音樂班,幫完學生去試場試完琴之後,就忽忽趕出去旺角花墟,專登買咗呢扎由荷蘭入口嘅鬱金香.
佢揀呢隻橙色好靚,加上鮮黃色綑邊,每朵花都好立體,好鮮豔奪目.
Winnie 好有心思,我曾經講過我記得媽咪好似話鍾意鬱金香,佢就專登買嚟送俾佢,而佢又估我會鍾意橙色,所以佢就喺咁多款之中揀咗呢扎喇.佢仲話俾我聽,佢搵勻哂全個屯門,打電話問過好多間花店都無鬱金香賣,於是就專程出花墟買,真係為咗扎花專程出去 o架,因為陪學生試完琴之後出旺角時都已經好晏喇,跟住又要趕返屋企食飯,所以佢出到旺角都無時間慢慢行街,買完扎花就即刻走喇!真係攪到我都有啲唔係幾好意思,要佢咁頻撲!
因為晏晝整蛋糕時,我搬咗張餐枱過去客廳果邊,方便光猛啲影相,之後我又懶搬番過去飯廳度,所以就索性喺客廳食晚飯,因此噚晚係呢兩年幾嚟第一次有同媽咪同枱食飯 feel,我想留住呢一刻嘅感覺,所以就即刻拎部相機,影低 Winnie 呢扎鬱金香,作為見証我同媽咪可以再次同枱食飯嘅時光!
Winnie,喺呢度我要再次代媽咪向妳講聲多謝,我好肯定,妳係第一個送啲咁貴嘅花俾佢嘅人,妳係第一個送鬱金香俾佢嘅人,妳係第一個送啲佢鍾意嘅花俾佢嘅人!!如果佢真係仲喺度的話,親手接過妳送俾佢呢扎鬱金香,肯定開心到死,唔好話佢,噚日我一見妳入門口時拎住呢扎咁靚嘅花,我即時都好感動,因為我知道妳真係好有我媽咪心,比親戚還要好!
好喇,唔再寫啦,又試自己攪喊自己喇!


text:
40歲吳卓羲半億樓贈母婚後要同住 身家暴漲全靠高人指點買樓催運
原文刊於《東方新地》
吳卓羲離巢無綫事業一帆風順
十七年前備受無綫力捧的《衝上雲霄》「 S4 」吳卓羲,陳鍵鋒,黃宗澤及馬國明,近年個個獨當一面,15年離巢無綫外闖的吳卓羲,兩年內拍了五套內地劇,間中拍邵氏出品劇集,中港兩邊走事業一帆風順,除了成為邵氏御用演員,連拍三部中港合拍網劇《飛虎》系列,更踩入電影圈.據知情者透露:「阿 Ron喺內地好吃香,一直有唔少工作,其實佢好早喺內地已經有知名度,04年佢同林峯主演嘅 TVB劇《大唐雙龍傳》,雖然香港收視一般,但喺內地就好受歡迎,幫佢兩個打出名堂,之後 Ron都拍咗唔少內地劇,長期 keep住人氣賺人仔,近年喺影壇又一片接一片,非常當旺!」
掘金能力強三年供完一層樓
出道即爆紅,當時年少氣盛的吳卓羲好玩車,戰車換個不停,曾被拍到駕駛百萬 Benz跑接載緋聞女友張馨予,不過自12年和張馨予分手,狂換戰車時期亦已成過去式,並落力儲錢買磚頭.據好友爆料:「出道冇耐就紅又搵到,後生仔邊個唔貪玩?捨得揈錢買衫,買名錶,玩模型,玩車,都係啲揮霍玩意,有段時間真係儲唔到錢,連吳媽媽都好擔心佢,一路提佢儲錢買樓!」
原來令吳卓羲有如此大改變是得隱世高人苗師傅指點,13年,吳卓羲終於儲夠彈藥,以九百萬首次置業兼圓母心願.據知情者透露:「以前掛住玩車洗腳唔抹腳,阿 Ron亦唔識投資,但自從得苗師傅指點之後,佢成個改變晒,喺買第一層樓,阿 Ron就得苗師傅指點買入深井碧堤半島,話有助佢運勢,而阿 Ron買咗碧堤之後,又真係事業愈嚟愈好,15年離開無綫發展亦得心應手,碧堤物業仲喺三年內就供完.」
高人指點計劃今年再入市
據知吳卓羲是透過圈中好友,認識被喻為隱世高人的苗師傅,得苗師傅指點迷津,阿 Ron近年事業暢旺兼遠離是非,手上物業亦愈滾愈多.據知情者透露:「苗師傅批 Ron條命要買樓投資會令佢事業財運都相得益彰,17年 Ron聽高人意見再入市,買咗一個二千幾呎物業,嗰時阿 Ron覺得層樓個價好乸脷,仲驚唔知幾時升值,又怕自己負擔唔到,好在聽從師傅意見,買完後工作接唔停手,更喺呢年高薪簽做邵氏御用演員,層樓上年亦供完!就連喺內地置業都有斬獲,所以佢好信苗師傅,只要苗師傅講一句,佢二話不說照做!」
孝順仔結婚都與母同住
風生水起的吳卓羲,聽從苗師傅的建議把脾氣收斂,不再揮霍,唯一不變是入行至今非常孝順,大部分物業都寫媽咪名,近日又已經儲夠首期準備今年再買樓贈母.據身邊人透露:「阿 Ron好錫媽咪,買樓都係想媽咪住得舒服啲,佢講過就算將來結婚,都一定要同媽咪同住,搬入大埔比華利山,雖然話係師傅教路,但其實阿 Ron一路都想搬住獨立屋,因為佢喺屋企擺咗好多巨型模型公仔,霸佔咗好多地方,佢唔想媽咪行開行埋畀啲公仔阻到,所以想搬大啲間屋,而Ron媽對住屋最大要求係要近住街市,比華利山位置較偏,所以阿Ron亦專登請司機,接載媽咪出外買餸同約街坊見面!」果然乖仔真係有運行!


text:
想做比較本地vs外國升學呢類post好耐,多謝 @learning_elephant 促成今次嘅合作,同埋多謝 @baetutorr 幫手分享本地升學嘅心得✨! 希望呢個post可以幫到大家做升學決定啦🔥!無論係去定留都有好多因素要考慮㗎!
點解你會揀本地升學?(@baetutorr)
因為本身我係band 2頭中學到讀嘅,本身自己學校同身邊嘅同學都主要係講關於本地升學嘅嘢,而我屋企亦唔係特別富裕,所以嗰陣完全冇想去外國升學嘅諗法.
再加上當時香港政局同社會狀況都未去到好似而家咁差,所以都仲係覺得係香港本地升學同工作係仲有希望.而且揀social science嗰陣,目標都係想做local school嘅老師,所以更加冇想去外國升學嘅諗法,好自然地就揀咗本地升學.
點解我會揀海外升學?
主要係因為我想讀human geog,而又覺得英國可以讀得專啲同埋佢地嘅資源投放都多啲.佢地field trip去嘅地方亦好吸引.以我UCL嚟講,我地可以去Barcelona,Gibraltar同Scotland等等,對於鍾意geog嘅你一定會好enjoy!
另外,就係因為我唔係咁鍾意香港嘅教育,想嘗試一下外國嘅教育方式係點~ 我覺得外國真係好鼓勵你思考,問問題同埋同其他人(同學/教授)互相交流,呢一種風氣我自己幾鍾意,亦覺得學到嘅嘢會係更多.
本地升學 vs 海外升學
費用
本地升學:學費有政府補助 + hall fee平
UGC-funded嘅大學都係有政府補助,大概四萬幾一年.
Hall fee方面亦都係比較平.之前去荷蘭exchange嗰陣,hall fee大概係四千幾蚊一個月,但HKU都係千八蚊一個月左右.
海外升學:學費 + hall fee貴
英國一年學費大約係港幣21-26萬不等,而去美國升學會仲貴,一年可以係大約50幾萬.如果屋企負擔唔到就要靠獎學金/半工讀.但如果屋企負擔到嘅,我覺得呢個絕對係一個長線投資.
至於hall fee,我之前喺英國倫敦住dorm需要大約1萬港幣一個月.
課程年期
本地升學:大部分課程都係讀4年
海外升學:大部分課程只需要讀3年
英國undergrad只需要讀3年,讀埋master都只係需要多1年.換言之,用4年時間就可以擁有比香港同學更高嘅學歷.
課程特點
本地升學:彈性選修模式
課程比較flexible,可以take major/ minor.
海外升學:專科專讀
其實呢個有好有唔好.以我geog為例,每一年只可以take一個非geog嘅module,所以你真係完全會浸淫咗喺geog嘅世界到.而且英國大部分大學都冇common core呢樣嘢.唔好嘅地方係唔夠flexible,冇得take major/minor.
學術氣氛
本地升學:而家香港個情況喺教育上都有一定影響.近一年我喺學校做啲essay/ research paper嗰陣,都明顯feel到professor/ tutor對政治有關嘅議題係特別小心.有啲course係更加為咗避免惹上官非而決定刪除某啲topic.
海外升學:我覺得外國比起香港嘅學術自由度更大,好多話題都開放討論,大家亦比較少會避忌.我地嘅教學模式方面除咗有lectures之外,通常都會有seminars/class同tutorials,而呢兩樣都好鼓勵大家討論.
學習環境
本地升學:好多內地學生
內地生非常之多,我哋唔難係campus入面搵到佢哋嘅蹤影.Master甚至可以一班得1%係local.
海外升學:國際生比例高
入得去外國頂尖學府嘅個個都係學霸,而且好多都係嚟自唔同國家,所以你就可以認識多啲人!呢個對於職場嚟講都係一大優勢,因為你識得喺一個multicultural environment到同人工作/ 相處.同埋你喺一個新環境到讀書同生活都可以更加認識一個地方嘅文化~
認受性
本地升學:容易銜接其他外國大學/ 移民
本地大學喺國際間有高認受性 e.g., HKU, UST, CU等.而家有好多國家嘅移民政策 (例如荷蘭) 為咗吸引high-skilled labour,會講明讀香港幾間排名較前嘅大學學生可以拎working visa到當地做嘢,再住滿特定時間拎居留權.
海外升學:喺外國/香港都有一定認受性
尤其是一啲外國出名嘅大學喺香港/其他國家嘅職場都會有一定嘅認受性,有機會可以幫你提升你嘅競爭力.
就業
本地升學:本地就業前景不明朗
本地升學嘅話,大家好多都會揀番本地就業,但而家嘅情況比較不明朗,將來就業上好大機會會遇到激烈競爭.就業環境上亦唔會再好似以前咁國際化.
海外升學:比較著重當地嘅就業機會
其實呢個都係正常嘅,你去邊到讀書,嗰到嘅career support就會專注喺嗰個地方到.所以如果你想喺外國就業,呢個就會幫到你.如果你想返香港就業,就要靠自己多啲.
其他
海外升學:個人成長
去外國留學係一個令自己真正獨立嘅過程,因為生活嘅大小事都要自己處理.除咗令自己更獨立之外,我覺得亦可以磨練自己,令自己更堅強.
俾考慮緊出國定本地升學同學嘅貼士? (@baetutorr)
我自己個人係建議大家有資源嘅話,就去海外升學.因為長遠香港前景真係好唔明朗.雖然去外國需要踏出comfort zone,亦一定會有好多嘢好難適應.但我覺得為咗自己未來,及早離開香港係好事嚟嘅.
之前去荷蘭exchange嗰陣,作為一個英文並唔係好好嘅人,都好順利同開心咁渡過咗4個月.雖然會有啲homesick,但整體個生活水平真係好過香港.嗰度嘅生活好peaceful,成個人都可以好放鬆.如果自己煮嘅話,啲食材平過香港得嚟又新鮮過香港好多.唯一唔好係個度冇香港咁多嘢食同咁方便,但so far都幾唔錯,並非大家諗得咁恐怖.
俾考慮緊出國定本地升學同學嘅貼士? (@geoagholic)
綜合晒咁多因素,我覺得如果有錢有資源嘅選擇海外升學會係一個明智嘅決定.但當中亦要考慮到如果你想返嚟香港執業,有啲科都要再考試 (e.g. 由2022學年起,喺英國讀archi嘅學生返香港考牌需要先通過「學術資格測試」 (AQA) ),而有啲試都唔係容易.
如果屋企經濟有困難,建議申請HKSES獎學金 (F5可以開始考慮,但要預咗係比較competitive).如果覺得英國/美國升學太貴,可以考慮其他國家,例如係法國.同埋好似佢所講,可以masters先再出國讀,但其實學費都唔平㗎,比undergrad一年更貴.
如果唔想靠DSE去外國升學嘅,可以考慮吓 (1) F4之後轉去其他香港國際學校(e.g., 李寶椿)到讀IB,(2) 入讀英國嘅boarding school (考A levels)同埋(3) 讀foundation升大學.
同埋我想講其實外國讀書完全唔hea㗎,如果你去外國讀書係為咗hea,咁你真係就諗太多啦.我地上堂嘅時數可能唔係好多,但需要自己用課餘時間睇readings,prep seminar等等.好似我geog咁,我地都有好多必讀readings (聽講HKU geog嘅readings都係比較supplementary).另外,英國呢邊偏向會有多啲英國/歐洲/美國嘅case studies,所以對於我地呢啲香港學生嚟講都需要少少時間去pick up,但其實好多國際學生都同我地一樣,所以都唔需要咁擔心~


text:
粉嶺聯和墟平價泰國菜 必食超濃船河湯底牛湯粉
粉嶺聯和墟食店多多,到底揀咩好?要支持良心店,又要食平價菜,仲有略有質素,呢間主打泰國菜嘅街坊小店就係佼佼者,去唔到旅行唯有食吓國外菜式先啦.
室內裝潢似足大排檔,又有木圓枱同摺櫈,牆上有唔少泰式壁畫,都算係打卡able,以懷舊設計,添加唔少復古道具,有啲似泰國餐廳crossover港式冰室嘅感覺.餐廳人流唔少,以街坊同拍拖情侶為主,唔少客人都係兩個人去食呢間平價泰式美食,各款湯粉飯每碗都係由$40至$45任揀,小食亦只係介乎$25至$32.菜式驟眼睇唔太特別,但食落就知性價比幾高,確實有驚喜.
必食嘅當然係牛湯粉 $40,湯頭好濃郁,顏色略深,濃厚得嚟唔係死鹹味,亦唔會好重香料味,泰式船河湯底真係有牛味,真係會忍唔住飲埋啲湯,仲有微量蔥花,炸蒜,略帶層次之餘亦有蔥香,蒜香.河粉滑溜,比平常港式河粉幼身,而且能夠吸收湯汁,夠掛湯.牛湯粉重點當然係牛啦,既有牛腩,又有牛柏葉,牛丸,通通都炆得軟嫩,牛柏葉有咬口,牛腩就勁索湯,可以唔需要再自行添加調味料,添加魚露,辣樣,豉油,砂糖會影響湯頭原味.
餐廳除咗主打粉麵,仲有就係碟頭飯,包括泰式燒豬頸肉飯 $42,燒得香口嘅泰式豬頸肉好惹味,熱辣辣最好趁熱食,泰式醬汁配搭燒豬頸肉好合適,醬汁帶酸甜味,甜中帶酸,幾開胃,醬汁完全唔辣,唔食辣都可以放心享用.豬頸肉幾大塊,但唔算得上厚切,基本唔算太肥膩,可以入口,蘸醬汁再配搭白飯可填飽肚.
青檸梳打 $18 就簡單以青檸配上梳打水,自行倒入,入口好Fresh,比較適合配搭重味嘢.而泰式奶茶 $18 嘅茶膽大概係採用泰國手標茶嘅紅茶底,同真泰式奶茶好相似,都係甜味十足,加上廚房一旁睇到有泰國手標茶葉嘅小罐,就更肯定.奶茶茶味香濃,奶夠幼滑,奶香茶濃,但甜味更重.
E.A.Tips﹕
(1)下午茶時段比較少人,最好避開食飯時間,唔使等咁耐位.
(2)兩個人人均大概$50,餐牌菜式唔算多,好簡單,適合選擇困難症嘅朋友.
延伸閱讀﹕蝴蝶山有蝴蝶? 晨運路線眺新界北風景
延伸閱讀﹕粉嶺神秘壁畫村 每個角落都有藝術感


text:
2010 年 12 月 1 日對於我地呢班 Pekkle fans 黎講,可以係話一個好難忘既日子!因為鴨鴨終於都有出頭天喇!!
事緣我屋企同番 office 既路途都唔會經過 7-11,所以根本留意唔到 7-11 係 12 月 1 日推出左呢個 "影響深遠" 既 promotion!反而係番到 office,收到 email alert 有 blog 友 Pekkle08 post 左新 blog,好 casual 咁 click 入去睇時,先發覺呢個咁 "驚人" 既消息,如果當時我唔係係 office,我唸我會大叫出聲添!
冒住比人鬧既危險都忍唔住要影低佢,因為實在太靚喇!
老實說,原本寂寂無名既 Pekkle 只係成千上萬 Sanrio 角色其中小小既一員,到今時今日能夠榮升為七大主角之一,龍頭 Vi 既功勞真在不可沒!!可惜佢依家已經轉投 facebook,唔再 update Yahoo blog,真係有 d 掛住佢!
係呢七隻 characters 之中,唔係講偏心說話,就算 Pekkle 企係最側邊,我係認真地覺得 Pekkle 係佢地當中,最 sharp 果一個黎嫁!
一套 40 款吊飾,每款都鑲有施華洛世奇既水晶!!而且唔單只吊飾有 Pekkle 份,就連張印花收集咭都印有 Pekkle!真係超靚!點忍得手唔換呀?
仲有就係印花,印花款式一共有八款,Pekkle 都佔左一席位!靚到唔捨得貼呀!!
呢個係我截至今日為止,單日收集印花數目最高既紀錄,一日之內我係 7-11 一共買左 46 個印花既物品!
全套 40 款,每款要用 15 個印花免費換領,或者用 5 個印花加 $20 換領,其實呢個唔係問題,最大問題係要靠運氣咁抽,如果抽極都唔中,嘥左錢之餘,仲會令我非常氣餒嫁嘛!加埋聖誕將至,洗費自然會多,Pekkle 又有咁多新貨推出左 / 將會推出,真係想我死得快 d....
呢個 link,當你 search 去你鍾意既 character 時,就會有呢個公仔既簡歷,而 Pekkle 既簡歷就係:有著大好人個性,心地善良的小男孩. 〔不過 Pekkle 出生年份係 1989 年,今年都已經係 21歲喇喎!乜仲算係小男孩咩?〕
http://7-eleven-promo.com.hk/main.html


text:
「分析」
好多人都以為做數據分析一定同數學有關,但係其實好多時唔係話數學叻就一定分析得好.其實個重點係個流程!首先要知道數據係一個因果嘅關係,而啲數字係代表啲乜同點樣產生出嚟.如果源頭已經被污染,與此同時用一啲錯誤嘅數字做分析,其實一開始就已經錯晒.所以凡事要尋根究底,如果唔係數據係幫唔到你,反而到最後害咗你!
「教書」
近年教書真係變咗做自己嘅副業,當然自己亦都希望將咁多年係數據分析行業所學到嘅,再加上以前嘅工作之經驗可以令更多人了解數據嘅重要性.數據真係一樣好虛無縹緲嘅嘢,但係每日我哋所產生嘅數據係十分驚人.最重要嘅當然係點樣將數子變成一個動聽同可信嘅故仔.所以要先打好基礎,明白數據嘅黑白面.數學叻唔叻唔係最重要,有無數感先至係最緊要!
「計劃」
數據雖然唔係萬能,但係無數據就真係萬萬不能.原因係我哋已經生存係一個數碼嘅年代,所有人嘅行為其實好多都已經變成一堆堆嘅數字.要搵到有用嘅訊息其實計劃點樣收集數據係緊要過有無數據同點分析數據.如果連自己都唔知想分析啲乜,又或者唔知想睇到啲乜嘢結果嘅話,咁點樣去計劃所集你想要嘅數據呢?如果係咁嘅話,老實講數據未必幫到你!
Also published on Medium.


text:
(海嘯警告,現正生效): Ep.4
「凌晨二點 依家由黃維為你報道一節新聞 呂宋海峽發生9.8級強烈地震 引發既首波海嘯已到達本港西部 造成多區嚴重水浸 其中以維港兩岸多區及大埔最為嚴重 海嘯造成多條供電纜線受到破壞 引發多區停電 天文台表示 海嘯稍後將會到達新界區 呼籲居民切勿降低戒備…」
「喂 睇吓 嗰個係咪就係海嘯呀?」
「好似就係啦 Hi都冇我想像中咁恐怖嘅」
「你冇睇日本嗰個海嘯咩 佢都係咁樣咋喎 唔好睇小啊 破壞好嚴重架」
「我仲以為好似電影咁架添⋯ 成個海牆咁樣琴過嚟⋯⋯」
巴士上面嘅人眾說紛紜 有啲係度吹水
有啲係度FF 亦都有啲係咁擔心緊自己嘅屋企人⋯包括我在內⋯
我住喺新界西 雖然唔係好近海
但係心裏面仍然有種無形嘅擔心…
每日 由於我係香港島工作
為咗方便 我多數都係搭968返屋企
因為我多數好夜先至返屋企
巴士對我來講較為舒適 又可以聽歌 又可以瞓陣覺
到站就會自然醒 可能係因為咁所以我鍾意搭巴士
而家 我滯留咗係汀九橋 唔上唔落⋯
出面仲有人走出車 去睇下個個海嘯
平時車來車往嘅公路 如同被佔領一樣用來變做觀賞台
條橋本身就能夠抵擋海浪 所以應該唔會倒塌
突然之間 出面一片漆黑
原本燈火通明嘅青衣 而家得返公路街燈
雖然地形遮擋左我嘅視線
但係我依然勉強見到南面嘅貨櫃場已經被海水淪陷左
而係我呢面 海嘯呈一直線咁樣略過青馬大橋
直衝去馬灣同埋深井 而且沿岸嘅公路仍然有好多車輛滯留
可能仍然對面前嘅海嘯束手無策 佢哋不為所動
可能已經棄車逃走⋯
「不如我哋行返去啦⋯橫掂前面啲車已經唔郁⋯」有乘客建議
「你癡線呀 由呢度行返去市中心有排喎!行到2046都仲未返到去啦!」
「咁唔係可以點姐 就咁企響度坐以待斃啊?」
「咁都好過你行到返去已經死咗呀!」
「等陣 唔好嘈住!」有人攞住收音機喺度講
「⋯運⋯署宣布 由凌晨兩點起暫停所有交通運輸直至另行通知 以免造成交通意外或人命傷亡⋯」
「我Hi! 去到汀九橋中間你先同我講暫停交通運輸?咁我架車點樣揸返出去呀!」
此時 好多司機大佬爆發怨氣 粗口橫飛
咁又的確係幾尷尬 係條高速公路度滯留
仲要唔上唔落 楂唔返架車走⋯
搞到好似犯咗法咁⋯
突然 有啲噪音係我耳邊響現
啲聲有啲似雜物互相碰撞嘅聲音⋯
仲夾雜着啲尖叫聲…
我回頭一望⋯⋯
「成條青山公路唔見咗」


text:
生菜話你知,大富翁思考樓市
Administrator
大富翁呢個遊戲,我相信人人都玩過.
玩具商Parker Brothers喺1935年11月5日開始發售大富翁遊戲.可能因為當時美國經歷緊經濟大蕭條,瞓街嘅,破產嘅大把,呢個遊戲嘅贏家就可以FF自己係有錢人,吸引越來越多人玩,慢慢就將呢個遊戲發揚光大.
大富翁遊戲嘅英文 – monopoly,即係經濟學入面嘅壟斷市場.字面已經解釋咗,喺大富翁遊戲入邊,壟斷者就會成為最後贏家.
幾百年前嘅大地主,到幾十年前嘅大富翁遊戲,都說明了土地嘅重要性.今時今日嘅樓市,似乎仍然行緊呢個道理:要生存就要土地,土地同房屋只係比有錢人去購買,若果你靠擲骰仔兜一圈去返起點先出一次糧,你會發現唔夠幾個圈,你已經破產.當然喺現實生活,你仲可以有其他選擇,好似黐住父母,食老綜等等…
大業主要善於利用金錢,唔可以用到盡,因為有時會俾人罰錢,有時又可能要坐監,都要留番啲💰💰傍身.大業主亦都唔可以賺到盡,因為好快就會逼死其他玩家game over.當然喺現實生活裏面,當一部份玩家死咗或放棄,就會有另外一批玩家的出現.大業主亦樂於賺盡佢哋每一分每一亳.
係現今嘅社會,除非你可以靠父幹,中六合彩,嫁個有錢人,如果唔係期望靠份糧去追趕資產的升值速度簡直係不切實際.真係靠實力累積財富而爬上頂層或創業成功真係萬中無一.
在阿爺不斷進步,人民生活質素改善情況下,經濟只會越嚟越好.你要記住,香港嘅樓係俾13億人買嘅,有能力者應盡快上車置業,唔好FF資產會大幅下調,俾你入市機會.
人生並唔可以好似遊戲中可以Reset重新來過,不如的起心肝諗辦法俾自己成為贏家💪🏻


text:
之前大家向香港 要習慣搵多d錢 日日it 到8-9 點
向呢班「精英」眼中係正常事
佢地根本冇諗過要離開香港呢個comfort zone
多謝777 比到家下局世
逼到呢班「精英」要離開香港
去到外國完來都唔會餓死 如果係專業人士
最多就係由manager grade 落返去使紅褲仔
當然好似好耐冇做 不過佢地以前做過 好多時新手會做錯做多左野 佢地根本唔會 就更做就左人地返工 要做8個鐘 香港人 4個鐘做L 曬
家下好多做左一年啦 老細開始考慮比佢地升職加人工 大有人在
係就係第一年慘d 做返細 不過有經驗(有料到)個班發現原來世界可以好大 外國公司福利好好 同work life balance
呢班人真係未必會返去香港真係走左就走左
走之前香港搵5-6 萬 日日 朝9 晚9 (6:00 起身逼巴士)
放工食茶記 沖涼就訓
家下向英國 做細搵3皮 做中層可以比到 4-5 皮
當然你要扣20% 稅
不過你可以7:30 先起身 揸車返工(非倫敦)
8:00-8:30 返到公司 4:30-5:00 收工 返到屋企6:00 到仲可以慢慢煮個飯食再睇下 Netflix / 直頭唔煮 揸架車去friend 到食(比返買餸錢)
星期六/日 香港向酒店睇波(sorry 2019 後冇得一班friend 一路飲一路睇) 英國比50 鎊去d2流球隊 睇曼9 vs 李城 or 去酒吧一齊睇一齊9叫
更加唔好講個班「精英」已經上曬岸
本來香港可能仲要供多10 年樓 可能個個月要供12000+車位4000
家下去英國前賣左香港層樓 full paid 買左間
門口可泊車免費
由2房500 尺 搬到3房
由冇打機要小朋友訓曬先打 到有一間打機房自閉 星期五六日 /小朋友放暑假 晚晚打飽佢
再計返可動用資金月計 會比香港唔使供樓個個情況
冇資金壓力 冇工佢壓力 冇教仔壓力
呢樣野就好似香港人成人講 做慣乞兒懶做官 講法 當佢地拿到bc 佢地返唔到轉頭嫁啦


text:
樂富站
樂富站(粵拼:lok6 fu3 zaam6;英文:Lok Fu Station)係港鐵嘅一個鐵路車站,喺香港黃大仙區樂富邨,係一個地底車站,一共有兩層,地面係出口同埋車站大堂,地底係月台.呢個站設有一個島式月台,設有月台幕門,而且係原香港地鐵系統內車站大堂最短嘅車站.
車站結構改
樂富站係一個地底車站.車站一共有兩層,地面係出口同埋車站大堂,而L1層則係觀塘綫月台.本站共有3條扶手電梯連接大堂同月台(其中一條響非繁忙時間暫停使用),並設有1部升降機同1條樓梯來往月台及大堂之間.
車站樓層改
車站大堂改
商店及自助服務改
樂富站內提供唔同類型嘅商店畀乘客買嘢或者食嘢,例如有便利店,餅店,恒生銀行等零售業.港鐵收費區嚴禁進食,因此大部份食肆都會唔設喺收費區入面.
此外,樂富站有唔少自助服務設施,包括恒生銀行及中銀香港嘅自動櫃員機,自動售賣機,自動照相機等.車站更設有香港郵政郵箱,方便乘客寄信.
月台改
樂富站設有1個島式月台,設有月台幕門.由於樂富站大堂同埋扶手電梯集中喺月台東面,因此月台西面冇大量建構物,並且以牆壁分開1號同2號月台,只有幾條通往1號及2號月台嘅通道.喺樂富站通車嗰時,當時成為修正早期系統中,月台最短嘅車站,亦係唯一有三條並列扶手電梯嘅車站.
出入口改
樂富站設有2個車站出口,一個響大堂尾嘅A出口,喺樂富站啟用時,只設有A出口,連接橫頭磡邨同公共運輸交匯處等地方.而B出口就喺後期因應樂富中心工程響1991年啟用,連接樂富中心二期.
喺各個車站出口,都設有指示牌顯示出口周邊嘅建築物及設施一覽.
- A - UNY生活創庫
- B - 聯合道
鄰接車站改
接駁交通改
利用狀況改
樂富站啟用初期,由於當時橫頭磡邨重建緊,因此使用量喺通車初期一直偏低,直到1983年橫頭磡邨重建完畢後客量先上升.
車站歷史改
早期系統改
喺早期系統嗰時,樂富站曾被考慮命名做老虎岩站,後因樂富邨起好之後,最後決定命名做樂富站.
修正早期系統改
樂富站原本係橫頭磡邨嘅足球場,1976年被徵用做樂富地鐵站地盤.1979年10月1號隨住地鐵修正早期系統正式通車.


text:
呈分試
呈分試係香港教育局根據校內考試嘅成績去編排全香港小學生嘅排名.呈分試唔係全港嘅統一考試,每間小學需要將每位學生五年級下學期同六年級頭兩次考試嘅成績呈交畀教育局,教育局會因應每位同學喺呢三次考試嘅成績嚟決定嗰位同學升中嘅派位組別,組別越高,可以派到Band 1中學,英文中學或心儀中學嘅機會就越高[1].
教育局會根據每間學校各方面嘅表現,例如教學評估,升中分班成績等因數去調整所屬校網所有學校同學生嘅成績排名,然後分為三個派位組別.所以學校同學生嘅排名都好重要.如果考試成績唔係太好,會直接影響同學升中嘅派位結果,未必能夠升讀心儀嘅中學.
每科成績喺呈分試所佔嘅比重都唔同,根據教育局嘅建議,中文,英文同數學各佔24%,即係共72%,而剩低嘅28%會分畀常識,視覺藝術同音樂等科目.因為中英數呢三科已經佔咗大約四分三嘅比重,所以呢三科非常重要,但係並唔代表可以睇低其他科,因為有啲小學,呢啲所謂次要科目對佢哋都好重要,因為有啲學校嘅校內成績排名,兩位學生嘅平均分只差一分,排名都有機會相差十名以上.
呈分試取消改
2020年由於受到武漢肺炎影響,教育局宣佈全港延長學校停課,唔會早過2020年4月20號復課,小六第三次呈分試取消.2019-20年學年小六學生嘅中一派位會根據小五第一次同小六第二次呈分試成績安排.
2022年由於受到第五波疫情影響,小六第三次呈分試取消,小六學生嘅中一派位組別將會根據喺小五下學期同小六上學期由學校向教育局呈報嘅校內成績決定[2].


text:
6 DECEMBER 2014(SUN)係麥當勞叔叔之家開放日玩完攤位遊戲之後(按此重溫),就係時候真真正正進行參觀,去了解一下麥當勞叔叔之家啦~
其實之前都提及過麥當勞叔叔之家係為患病留院的兒童及其家人提供一個臨時家園,為患病嘅小朋友及其家人帶來愛與關懷~
係未開始參觀時,導賞員先向我地講解麥當勞叔叔之家嘅歷史~
我地第一個參觀嘅地點就係花園,患病嘅小朋友雖然唔可以周圍去,但亦都唔可以成日困住自己係房間度,所以佢地就可以出嚟花園行吓,呼吸新鮮空氣~
另外,小朋友仲可以同家長一齊係依片小小農地種一啲小生菜,可以等小朋友有點細藝之餘,亦可以自己享用返種植成果,導賞員話好多小朋友都好鐘意留係依個花園活動呀~
接下來就去參觀23間房間嘅其中一間,導賞員話其實每一間房間嘅基本設施都係大同小異,除左沒有設電視之外,可以話啲設施都齊存呀~
另外,每一間乎房間嘅壁畫都有啲唔同,希望可以透過啲得意嘅圖畫,等小朋友休息時都可以有點生氣象呀~
房間冇電視咁點算呢?其實係大堂內都有啲好舒服嘅梳化,亦都有電視,可以等小朋友及家長有需要時使用.導賞員表示依個設計就係想小朋友可以係房間得到真正休息,如果覺得悶就可以出房外活動,唔好成日困係房間入面呀~
一個超大嘅廚房,由於這裡係不包膳食的,所以入住嘅家庭就需要利用依個廚房煮食.雖然話係要自己煮,不過啲設備都非常齊存呀~
小朋友活動地方除左個大堂之外,原來仲有一個遊戲室,除左有啲煮飯仔遊戲之外,仲有好多圖書呀~
由於入住係以家庭式,所以除左照顧小朋友之外,依度都有一個為成人而設嘅圖書室,可以等家長上網或者靜靜地睇書,好讓自己休息一下呀~
最後當我地離開時,會見到一個『生命之樹』(希望我冇記錯名),入面就刻上各贊助者/機構嘅名,好等來一個紀錄~
老實講,麥當勞叔叔之家真係唔似一個醫療地方,比我感覺仲似一間酒店,周圍環境都非常舒適,真係一個好適合養病嘅地方.由於佢地嘅收費都係好便宜,大多係來自贊助或籌款,所以日後如果見到有麥當勞叔叔之家獎券義賣或者籌款活動,希望大家都可以出少少綿力,等麥當勞叔叔之家可以幫到更多有需要家庭呀!
參觀完之後,依個為食豬仔見到有嘢食,又嚟為食一番啦~
見到有夾公仔機,又去玩一次,估唔到小小豬竟然可以夾中一隻小公仔呀~
今日最後一個節目,就係去拎印仔紙去換獎品.其實今日原來唔覺唔覺我地都買左三次遊戲卷用左$120,真係估佢地兩父子唔到呀~
不過,由於我地都差唔多散場先去換禮物,所以都只係得返啲細少嘅禮物.不過唔緊要,禮物都係其次,可以透過玩攤位去做善事,都係一個唔錯嘅活動嚟呀!


text:
請問大陸杜牙根技術邊度好,有冇推薦?宜家我身邊有好多親戚朋友選擇去大陸杜牙根,去大陸杜牙根似乎成左一個習慣.因為有了解本港杜牙根價格嘅人都知,去大陸杜牙根可以慳返好多一筆錢.問題就來了,有唔少朋友被大陸無良牙醫診所呃左錢,唔係杜牙根失敗,就係杜牙根太粗暴,體驗感唔好.大陸杜牙根技術邊度好嘞?睇我俾大家嘅推薦.
杜牙根技術好嘅診所——深圳維港歡樂口腔
點解推薦大家去黎間診所?因為診所牙醫嘅杜牙根技術係真嘅好.我進行第一次杜牙根手術嘅時候,諗住第一次係大陸做手術,驚醫生手勢唔到位,又驚手術失敗,導致我訓係手術凳上時緊張過頭,牙齒都有d打顫.我嘅主治醫生見到我咁緊張,就同我講手術過後嘅注意tips,分散我嘅注意力,當時真嘅就冇咁緊張了.仲有一件感動我嘅事,我同牙醫話我從細到大都驚打針,驚痛.佢同我打麻醉嘅時候,我有明顯感覺到佢放慢放輕左動作,體驗左一次無痛打針.
維港牙醫杜牙根係保持專業嘅同時,速度都快.成個杜牙根我先用左3個星期左右嘅時間,效果仲非常好,三次複診之後,牙醫就會同你戴套餐送嘅牙冠.距離我結束杜牙根已經三個月了,我宜家牙齒唔痛,咬合有力,徹底清除左壞牙嘅蛀壞神經,一身輕鬆.
Maybe大陸診所杜牙根價錢差唔多,但是似維港一樣,價錢平,牙醫技術仲好嘅診所卻非常少.誠心建議大家去黎個診所杜牙根喇,有咩也專業問題想問,可以WhatsApp:852-67623079
牙科小Tips:


text:
人妻哭訴老公出面有2奶3奶 忍足25年想離婚!三奶仲要上個月上門搞事!|網絡熱話
三奶上個月上門搵事主老公
最近有女網民在討論區「Beauty Exchange」發文,人妻一直知道老公在深圳有一個「二奶」,最近發現在香港還有個「三奶」.三奶上個月更上門搵事主老公,「喊打喊殺,踢我屋企度門,要我老公返去佢身邊」,最後事主唯有報警趕走她.
人妻忍足25年
人妻表示這25年忍了很久,以前老公中港兩邊走,一星期先會回家一次,「而家佢話返嚟我身邊,晚年陪番我,我好介意但唔知點,唔能夠原諒佢,好矛盾又心軟,你哋話點樣呀?」
老公60幾歲仲出軌
事主一直知老公外面有女人,但一直忍住,今次真的不想再忍,更一度表示想與老公離婚.「我好嬲佢出面兩頭家,佢依家臨老60幾歲都仲出軌,40幾歲出軌,因為仔女仲細個仲要佢養,所以隻眼開隻眼閉,但我心好痛,一早冇晒感情.」
網民對離婚決定反應兩極
有網民提議事主有經濟能力就出面租屋,打點好一切一次過搬自己屋企的傢俬去新屋,「當然係要佢唔知情,一樣嘢都唔好留俾佢,揼左,唔好俾佢.」
不過有網民叫事主不要離婚,「比着我就唔離啦,一直做佢老婆到佢病危嘅時候先可以一直救一直救折磨佢,到佢死咗又可以名正言順攞佢嘅遺產,不過愛呀,飯呀,都係唔會做㗎啦!」
資料來源:BeForums


text:
我一直都想買新鮮香草自己種好耐 o架啦,去過旺角花墟睇過,見到十零蚊盆就有交易,但又驚唔可以食用,於是就上網搵資料,搵咗好耐,卒之俾我搵到喺工聯會教香草課程導師香草女皇個 blog,仲知道佢有自己嘅香草養植場,本來一心想去佢度睇吓,點知個養植場原來喺飛鵝山,實在太隔涉喇,所以最終都無去到.
直至有一次喺《Take Me Home》份地區報度睇到介紹新生農場生態旅遊,其中有參觀香草園,突然間先如夢初醒:係噃,點解咁近城煌廟都唔記得呢?於是就想起西鐵屯門站有間新生農社,專買有機蔬果食品,於是就 call Winnie 幫我去睇吓有無得買.後尾佢幫我問到有得賣,仲同果度啲職員拎到個農場聯絡電話號碼 o添,真係太好啦!於是就打電話去農場到訂咗兩盆香草,上個禮拜六出去西鐵站個農舍度 "攞貨".
就係呢兩盆喇!大果盆係羅勒 ( Basil ),即係紫蘇,亦即係九層塔 ( 東南亞叫做金不換 ) 嘅表親,所以香味都好似,不過就無九層塔 / 金不換咁濃味,比較清淡.而細果盆就係檸檬薄荷,亦即係一般薄荷.
雖然表面上睇嚟好貴,羅勒 $60 一盆,薄荷 $45 一盆,但其實物有所值,因為佢係有機 o架!而且同花墟果啲比較,佢係特別大盆,特別濃密 o架,而且農場 office 職員話俾我聽,佢哋嘅有機農產品係得到浸會大學認證,肯定 "放得入口食" 啦!所以我咁孤寒都捨得買,況且就算比其他同類產品貴我都會幫襯佢地買,因為農場係新生精神復康會屬下嘅社會企業,所以我幫佢哋買嘢就當係捐錢俾佢哋機構,一舉兩得!
而佢哋嘅售後服務都唔錯,今日office 位林生仲專登打電話嚟問我拎咗盆栽未,問我係放喺屋企定 office ,問我屋企係咪西斜,教我點樣打理,我話俾佢聽無俾到個花盆碟,佢又話遲啲會 send 番去農舍,到時會 call 我去攞;仲叫我一年後就再去農舍度買有機肥料幫香草施肥,叫我到時記得打電話俾佢,佢會教我點處理喎,真係好耐都未遇過咁好嘅服務,所以雖然價錢對我嚟講係就係貴咗少少,但就覺得啲錢俾得好值,又可以幫到佢哋機構,所以如果我種得好的話,遲啲會再買多盆迷迭香 ( Rosemary ) .
P.S. 呢兩盆咁有意思嘅香草,以後就陪住媽咪,等佢有個清新綠化嘅環境.


text:
(要幾hea有幾hea)石垣島做乜好?九大必玩地方
石垣島係沖繩嘅其中一個群島,雖然咁講,但係以前係那霸仲要再轉機,要花好長時間.但自從廉航開通左石垣島航線之後,個半鐘就可以到達呢個風光明媚嘅地方,享受一個陽光與海灘嘅悠閒假期.
1. 米原海岸
米原海岸雖然無川平灣咁出名,但絕對係小編最喜歡嘅地方!潔白嘅沙灘延綿不斷,海水清澈到可以望到低.而且遊客堅係唔多,唔會好似石澳咁人山人海,唔講仲以為去左東南亞嘅神秘小島.
沙灘旁邊不時會見到形狀奇特嘅海蝕地貌.
米原海岸亦係當地嘅浮潛勝地,沿岸嘅海洋生物非常豐富.你可以事先租定浮潛裝備,大約 1500 yen 左右,然後係岸邊就可以落水浮潛.唔好以為岸邊應該無咩野睇,呢度嘅珊瑚同魚分分鐘多過你坐船出海!
2. 平久保崎燈塔
平久保崎係石垣島北邊,蔚藍大海襯托純白色嘅燈塔,成個畫面本身已經好療癒.太陽落山時,呢度仲可以欣賞到非常浪漫嘅日落.
燈塔上面可以見到石垣島沿岸嘅海灣.
3. 幻之島
幻之島其實唔係真係一個島,而係一係沙洲,只有退潮嘅時候先會出現,非常奇幻.
你可以參加當地嘅 local tour,全日行程大概 7000 yen 左右,包括幻之島浮潛,再包埋一套美人魚衫同攝影,都幾抵玩的.
陽光照射下,成個海超靚!!
4. 川平灣
川平灣係石垣島最出名嘅海灘,遊客比較多.不過交通比較方便,市中心有巴士直到.除左水清沙幼嘅海灘,仲有船底由玻璃製造嘅觀光船,等遊客可以更加清楚地欣賞清徹嘅海底世界.
5. 石垣燒肉
講到特色美食,石垣島嘅牛肉非常出名,一定要去當地嘅燒肉店試一試佢地嘅頂級和牛.
一個套餐包括牛嘅唔同部位,可以試到唔同嘅肉質同口感.
6. 宮良川獨木舟體驗
宮良川擁有一大片紅樹林,屬於日本國家自然保護區嘅一部分.獨木舟導遊除左會帶你穿越紅樹林,日落時分,大家會一齊係大海中間欣賞太陽落山嘅一刻,都係一個非常難忘嘅體驗.成個 tour 大約 7000 yen,大概玩 2-3 個鐘.
7. 伊原間鍾乳洞
唔好以為石垣島只有陽光與海灘,仲可以睇鍾乳洞.伊原間鍾乳洞經歷 20 萬年歲月形成,行完全程大概 30 分鐘左右.
鍾乳洞盡頭仲可以通去另一個神秘小海灘,大自然造景嘅力量實在是太神奇!
伊原間鍾乳洞
開放時間 : 9:00 – 18:00
門票 : 大人 1200日圓 / 小童 600 日圓 (4歲 – 國中生)
8. 玉取崎展望台
玉取崎展望台嘅位置比較高,視野非常廣闊,幾乎可以望到全個北部半島嘅風景.
從高處望,會發現石垣島嘅海其實顏色深淺分明.
9. 竹富島
好多人黎石垣島都會去埋附近嘅島仔玩,而竹富島距離石垣島最近,坐船 30 分鐘就到.落船之後,可以租架單車環島一圈,大概 2,3 個鐘左右.
踩到一半,可以到西淺橋影下相.長長嘅西淺橋直入海中,恍惚同海平線融為一體.
石垣島公共交通唔算方便,巴士好多時 2,3 個鐘先一班車,強烈建議一定要租車!
石垣島巴士時間表
米原海岸,川平灣,玉取崎
平久保燈塔


text:
本地音樂家衝出國際再也不是夢?
好多人都聽開好多國外DJ嘅歌,亦有夢想過幾時會做到好似佢哋咁出名.但其實身為本地音樂家要衝出國際亦唔係一件難事.
好似本地著名 Artist Yaman, 佢喺上個月29號成功同左外國百大 DJ 旗下嘅一名藝人 Duckworthsound 合作出歌,而聽講佢喺今個月中又會喺外國一個歐洲品牌出國.當小編睇到一個成功嘅例子之後,又開始喺度諗幾時會輪到我呢?
好多本地嘅藝人都想將佢哋花咗好多心機同時間整嘅音樂帶到世界各地,希望每個人都可以欣賞到佢哋嘅才華.依家有Yaman 做咗成功嘅第一位,就變相亦係一個成功例子.
大家可以喺下面聽吓佢最近出呢首歌:
小編亦就着今次機會,訪問左Yaman,叫咗佢分享啲心得俾大家,而佢就則分享:
其實我諗最大嘅緣故可以搵到外國唔同嘅Artists一齊出歌都係靠四個字: "永不放棄".你可能會見到今次出個係我成功嘅第一步,但係其實背後有幾多次係失敗,比Artists reject,等等各樣野都已經係數唔晒.我諗第二個最重要嘅因素係只要你自己相信自己其實真係唔會做唔到囉.好似我下一首歌咁,會喺呢個月中出,雖然唔係乜嘢頭三世界著名Label,但係呢個Label喺歐洲都有一定嘅名氣,一定嘅粉絲群.我最希望嘅就係所有人都可以比外國嘅Label/ DJ等等常識,可以喺外國度演出,咁樣先係真正推動香港嘅電音(音樂)文化.


text:
電腦硬件
硬件,又叫硬體,係裝喺機箱入邊,構成個人電腦嘅嘢.系統軟件儲存喺硬件入邊,而系統軟件入邊包含韌體,例如BIOS同埋作業系統,呢啲軟件使到應用軟件可以提供畀使用者想要嘅功能.作業系統通常由匯流排同裝置溝通,過程要用到驅動程式.
組件改
主機板改
主機板係硬件嘅主要部分.佢係一嚿大塊嘅方形板,上面有複雜嘅電路,連接電腦嘅其他部分,包括中央處理器,隨機存取記憶體,磁碟機(CD,DVD,硬碟,或者其他光碟),同埋其他通過插孔或者埠連接嘅裝置.下邊介紹嘅係直接連接到主機板嘅裝置:
- 中央處理器(CPU),處理電腦嘅大部分運算,被認為係電腦嘅大腦.佢通過散熱器同風扇嚟降溫.新型嘅中央處理器包含圖形處理器.
- 晶片組,作為中央處理器同系統其他元件嘅聯絡工具.主記憶體包含喺入邊.
- 隨機存取記憶體(RAM)儲存正在執行緊嘅作業系統(作業系統嘅核心)同所有正在執行嘅程式(應用程式部分,使用中央處理器或I/O通道).
- BIOS,包括韌體同埋電源管理系統.佢嘅英文全名係Basic Input Output System.佢由作業系統嘅驅動程式開啟.新啲嘅主機板會用可延伸韌體介面嚟取代BIOS.
- 內部匯流排,用嚟連接中央處理器同電腦內部其他元件或顯示卡,音效卡.
匯流排嘅種類有:
電源供應器改
儲存控制器改
介面卡改
可攜儲存裝置改
- CD
- DVD-一種普遍使用嘅可移除式媒體,大細同CD差唔多,但係儲存容量大過CD 12倍,普遍被用嚟儲存資料.近幾年由於USB記憶體等移動設備嘅普及,使用率逐步降低.
- 軟碟
- 磁帶機
- 移動硬碟
- 快閃記憶體


text:
喺兩星期前,小明肚入面嘅小公主終於出嚟同大家見面喇,大家都對於家庭入面多咗一位新成員表示興奮.
雖然小明仲坐緊月,但妹妹小葵已經按捺不住,唔等家姐執返個樣,就衝咗上去家姐屋企度探BB.
一上到去,小葵發現小公主嘅睡房已經被佈置得極度fancy,勁多cute cute公仔同埋粉紅色嘢.喺咁嘅情況下,小葵又點可以唔抱起小公主同身後面嘅fancy 嘢一齊集下郵呢?一抱上手,小葵不禁大讚小公主夠哂乖巧,任影唔嬲之餘,仲唔喊唔嘈.不過影影下,小公主突然對住鏡頭嘔奶,然後露出呆滯嘅萌樣.完全無上過育兒課嘅小葵嚇咗一嚇,喺唔知咩事嘅情況下,只好呼喚家姐過嚟睇下佢做咩事.
小葵:「佢做咩無啦啦會嘔嘅?唔通佢咁醒已經識sense 到個鏡頭喺邊,想做D嘢出嚟搶我Fo?定係因為我抱住佢不停自轉影相所以佢頭暈呀?一定係見頭暈所以想嘔喇佢!」
小明無奈地回應:「你又喺度無限聯想,都叫咗你平時認真D上堂架啦!其實係因為頭先喺你上嚟之前,陪月姨姨餵咗佢飲奶咋.」
小葵:「即係佢食得飽得滯,好似我地平時咁飽到嘔呀?」
小明邊解釋邊接過BB:「頭先陪月姨姨餵佢食咗好少份量架咋,所以應該唔關事囉!其實初生BB嘔奶係好普遍嘅,主要原因係BB個胃同食道之間嘅賁門括約肌(esophageal sphincter)未完全發育完成.喺正常情況下,當大人吞咗食物落個胃之後,賁門括約肌會緊閉以確保食物向下移動.而BB嘅賁門括約肌雖然同樣係會關閉,但佢未必可以做到完全緊閉,所以當BB嘅胃部收縮時,產生出嚟嘅壓力有機會令到賁門括約肌打開,令到飲咗落去未消化嘅奶倒流返入食道,出現嘔奶呢個情況.」
小葵:「原來係咁,真係唔生過都唔會知道D咁嘅嘢.但係家姐,你而家係咁拍BB係唔係想佢嘔清哂,好似人地肚痾要痾清哂咁呀?」
小明繼續解釋:「我呢D叫掃風,其實頭先食完奶我都有做架,不過可能我呢D新手媽媽學藝未精啦!掃風其實係想喺拍打嘅過程令BB打嗝,排走啜奶時一併吸入嘅空氣,就可以減低胃部嘅壓力,從而減低嘔奶嘅機會.」
小葵:「其實嘔奶咪由得佢嘔囉!嘔完就應該冇事架啦!」
小明沒好氣地繼續解釋:「但係如果BB喺瞓覺時嘔奶,嘔出嚟嘅奶水有機會流入耳仔,鼻同埋氣管而導致窒息架!所以係唔可以由佢囉!」
小葵:「原來咁大鑊架?咁家姐你呢D新手真係要跟陪月姨姨好好學習下點掃風喇.你頭先應該叫陪月姨姨幫你搞掂埋先放工嘛!」
小明反住白眼回應:「……. 鬼唔知咩,陪月姨姨今日有事趕住走嘛!我已經好努力學緊架喇!你唔好刺激我喇,唔係我好易會有產後抑鬱架!」
資料來源:
http://www.kidspot.com.au/…/8ca5e8983adb72e3ced97097f6be4515


text:
鬼節!谷友一齊分享露營鬼故
已更新:2021年8月22日
農曆鬼節已到,小編見到有唔少谷友好用勇敢咁去咗露營,好佩服你哋嘅勇氣!嚟到鬼節梗係要再分享一下露營鬼故啦,等大家夜晚嘅時候可以睇一睇,到底有幾恐怖呢?而你又有無遇過呢?又有可能下一次到你.......
鬼故一:谷友Dxxxxx Wong分享:
《1. 青爬石露營,有女孩偷望我瞓覺?》
幾年前有次去青爬石露營,上到去晚上時間,食完準備好曬啲嘢準備訓教,當時晚上大約十一二點左右,好記得當時用嘅營為six moon designs lunar solo 因為佢嘅設計比較適合單人solo 當晚十分之寧靜,靜到一啲奇怪,好記得當時為夏天加上係X位,理論上個一個係無人會到露營,到左差不多兩點左右,外面有人講嘢,我就醒左啦,打開個營照一照發現外面係無人,我當時以為有人會偷嘢,我就半打開眼訓覺,不久就聽到到人聲好接近個營一個大人加一個小朋友,當聲越嚟越接近佢哋講嘢,相信係佢哋溝通緊,但聽到好奇怪咁,講嘅對講內容好似一舊舊咁,講得好慢,完全聽唔到佢講乜,到聲音十分接近,我想起身發現全身喐唔到,我只好用半開眼方式,觀察住營底下啲餐具,發現有一個圓形嘅女仔小朋友係度偷偷地睇我訓覺,我大聲講有人係度,但講唔到,全身上下都郁唔到
如是者維持咗段時間,個小朋友耐不耐就係度偷睇我,但個樣十分之模糊,就好似去左冒險樂園咁玩緊打地鼠遊戲,個小朋友不斷左右兩邊偷望我,我又郁唔到,唯有繼續扮瞓覺,突然出現一陣好大嘅風,吹埋我隻營度,我就爭扎得到可以郁,一醒當時立即睇睇手表大約清晨4:30分,到營外面,睇下有無其他營友,原來空無一人,再周圍睇睇,係遠處就見到有個小型燒街衣龍捲風,吹住係度旋轉,我睇左一眼就無理度,入返營入面訓到天光就執嘢到下小巴到返西貢......
鬼故二:谷友Miss Mxxxxx分享:
《2. 塔門露營,深夜聽到外面傳來操兵腳步》
大約5/6年前,我跟朋友一齊到塔門露營,當時到塔門露營嘅人唔多!而我哋都係經常到塔門露營嘅,但個日非常深刻,當日如常大概12點傾完計瞓覺,我好快就訓著咗,突然朋友叫醒我佢好驚,我問佢發生咩?佢不停咁問:你聽唔聽到出面有聲?你聽唔聽到出邊有聲?但過咗一陣我都發現唔對路!
因為我聽到嘅係一群人嘅腳步聲,我睇吓錶當時大概是凌晨三點,而我肯定瞓覺嘅事後附近都係得一兩個露,無可能有咁多嘅腳步聲,最恐怖嘅係啲腳步聲越來越近,嗰種腳步聲係勁似人哋嘅操兵聲,之後我哋互相對望唔敢出聲,我曾經諗過出去睇但好驚見到唔知啲咩,後來腳步聲真係經過我哋嘅營,個心都震!亦都有諗過係咪牛?但由於實在太驚都係決定唔開出去睇,心入面不停講對唔住唔好意思,最後腳步聲慢慢消失,到天光決定出去睇吓,但咩都見唔到,後來就瞓咗覺,再扎醒嘅時候已經係朝早八點,我哋去問隔離嘅營友問佢地聽唔聽到有操兵腳步聲,佢地話咩都聽唔到,個次真係好驚,後來都聽過其他朋友去塔門露營時聽過操兵腳步的經歷.
如果大家有更多鬼故或其他有趣嘅事情想分享,歡迎隨時同我哋講~
各位,我哋營地相遇啦~
**資料來源: 香港人露營分享谷谷友
**相片來源: google
**以後關於露營圖片及分享,記得打Hash Tag(#HKHKCAMP)


text:
(西維爾兩日一夜睇波快閃團)
Europa League Real Betis vs Milan 1:1
以下文章原載於阿水文化筆記Facebook專頁,此文用粵語寫作,敬請見諒
是咁的,阿水由七月尾翻人生第一份Full time,到最近都忙到嘔泡噉,再加上八月尾時突然決定去修個經濟學學士文憑,所以最近個半月都係屬於一邊翻工一邊翻學嘅狀態,所以都無咩時間update近況.
話說早一兩個月時,歐霸抽籤米蘭就抽中對貝迪斯Real Betis.噉我地Milan Club London就決定組團去睇波,而作為N年都係自己一條友去旅行嘅阿水梗係決定join啦,所以就踏上咗呢次睇波快閃兩日一夜團喇.
其實出門哥陣已經唔多順,本來買咗National Express由Waterloo踏巴士去Stansted Airport,點知Waterloo個站維修緊,結果資訊好混亂等咗半個鐘有多都無車嚟,只好臨時叫Uber趕去Liverpool Street踏Stansted Express(結果浪費咗金錢,時間同體力). 由於今次因為成班友一齊去,所以阿水都唔使plan啲咩,跟大團就得.
到埗後因為間AirBnB未夠鐘check in,只好係附近一間家庭式茶餐廳hea.然後發現啲嘢食超平,平到喊,半pint啤酒先1歐(雖然好難飲),而個好好食嘅西班牙乾火腿包兩歐都唔使.超正又好食!
不過由於比賽前一晚有米蘭球迷係市中心搞事畀警察拉咗,所以啲人話入到市區都唔好show有米蘭logo嘅衣著,不過因為我地成班人,再加上意文同西班牙文好似,沿途大把人已經知我地係米蘭球迷😂😂😂
去到哥時啲天氣垃圾到喊,大雨到痴線,好彩到我地出到市區時天氣已經好咗好多無點落雨.噉我地出發去球場之前,都會係一個地方同南看台嘅人會面,再一齊出發.唔知係未因為歐洲賽事唔賣酒精飲品嘅關係,定係由於場波去到當地時間成9點先開始嘅關係,所以我地成班人係間酒吧度呆咗成兩三個鐘先一齊出發,所以有啲時候阿水都心諗自己係度做緊咩😅😅
順便提翻件小事,啱啱到間酒吧時我朋友問我見到咁多南看台嘅人會唔會驚,或者覺得奇怪,我話會,唔係因為一睇就知成班人係流氓😂😂😂,而係我敢肯定呢度大把人唔識講英文而以我嘅意文水平又唔會同佢地溝通到覺得又少少唔舒服姐,而我朋友聽到我噉話就即刻笑咗出嚟😂😂😂
Betis個主場其實離市區都幾遠吓,不過我地成班人一齊行,所以感覺上無話覺得行咗好多路.到我地就嚟抵達球場時,就開始見到好多警察監察住,而我身邊幾位朋友都開始覺得好唔耐煩.而我唔少朋友都覺得今次球場安檢特別嚴,阿水因為係女仔所以好快就過咗安檢(而且又唔使點排隊),但阿水有位朋友就無端端畀警察拉埋咗一邊搜身,搞咗好耐根本咩都查唔到就只好放佢走,結點成班人唔入到場已經好燥.而據聞就係因為噉所以有一班南看台嘅人就選擇咗唔入場(可能係驚過唔到安檢),所以琴晚米蘭球迷都比較靜.
貝迪斯個球場都好一段歷史,而佢亦都係西班牙第四多座位嘅球場,我諗其中一個原因可以容納到咁多人係因為佢地最上面層看台真係好斜!!!我地算係最早一批入場,結果好多吉位,一望落去好似咩都無成個人會跌落去噉,所以阿水感到好唔舒服,後來個南看台多咗人入場fill up咗啲都好啲,就當係一次experience.
噉貝迪斯主場係開場前都有全場大合唱嘅,再加上係歐霸夜,所以都有個算係噉嘅燈光show,不過嚟得作客,當然唔會點理,全程一直boooooooo啦😅😅
其實貝迪斯係小組暫時排第一一啲都唔出奇,個人覺得米蘭今季踢波太拖泥帶水,班友仔又成日聚埋一齊唔識拉出啲空間發動攻勢,有波又好多時唔肯爆,真係睇到激鬼氣😡😡😡
哥晚阿水大概有六成時間同南看台一齊唱歌,四成時間就係度爆晒粗噉鬧班友仔(我諗我一世人真係第一次噉爛口🙈🙈🙈).然後蘇素憑住「蘇一招」入咗球追平係開心嘅,跟住南看台就同隔離貝迪斯嘅看台一直係度鬧交,我諗除咗係因為貝迪斯真係唔易對付外,就係因為安檢單嘢令到班人特別燥….可以講今次睇波之旅真係特別難忘…
Anyway, 唱咗成晚90分鐘後,阿水真係攰到死,成班友係AirBnB附近間Kebab shop食咗個宵夜後就翻咗去訓.
由於我地成團人有好多人星期六都要翻工,所以超過一半人朝頭早就搭機翻咗去倫敦,而阿水我可以的話都想留到星期六日先走,可惜阿水一早就book咗週末去巴黎,只好搭夜晚機翻倫敦,所以就有一個朝早係西維爾hea吓.
其實都想好好用盡個朝早周圍睇睇,不過始終N年無同朋友一齊去旅行(屋企人另計啦),所以最後都係放棄咗一個人周圍去,同剩低係度嘅兩,三位球迷朋友一齊食中午飯.
噉我朋友就係TripAdvisor搵到一間評分超高嘅餐廳,間嘢就只係食tapas嘅,所以午飯時去都只係七成full,有張大枱可以坐低慢慢食.果然TripAdvisor四星幾嘅評分真係無介紹錯,啲嘢食一嚟到已經好食到喊,最後我地都order咗三轉(每次約四件tapas)!轉轉都好好食!而噉啱佢地又做緊苦艾酒promotion,我地亦都叫咗嚟飲,又係好正好好飲😍😍😍而最驚訝嘅係,十幾件tapas(麵包任添),六杯啤酒,一杯紅酒同七杯苦艾酒後,埋單都只係七十幾歐,每人唔使廿歐,係倫敦我諗埋單應該都係呢個價嘅兩三倍😅
以下係店舖地址,有興趣嘅朋友都可以嚟試吓架:
Bodeguita Romero
Calle Harinas, 10, 41001 Sevilla, Spain
阿水因為受基友所托要去西維爾(今次係足球)嘅專門店買嘢同寄明信片,所以就早走咗,係市區行咗個圈.其實西維爾都幾多嘢睇,因為佢地係大航海時期係西班牙其中一個最重要嘅港口,所以去美洲嘅船最後都會翻到西維爾,於是市內其實都有幾多豪華同有特色嘅建築.可惜阿水今次無緣慢慢睇,唯有寄望基友早日翻佢老家西維爾睇波時可以join吓佢啦😘
順便送上一啲我係西維爾影嘅相,只能講呢個城市真係好靚又好玩:
順帶一提,附圖中有一張影南看台嘅相,倫敦支旗隔離,白色箭嘴指住哥個就係阿水喇😂😂😂 因為生得矮加舉起咗條頸巾嘅關係所以你睇我唔到😂


text:
(拍拖好去處)西環碼頭必影打卡位 | 食埋出名阿一豬扒酸辣米綫!
已更新:2021年5月30日
前言: 一日情旅嘅宗旨係希望各位豬仔豬女,每星期都可以參考下我哋幫你準備嘅節目,咁就唔使嘥時間左諗右諗啦! (每星期努力更新)
今集就會同各位豬仔豬女安排一個影靚相嘅行程,如果有私家相機嘅豬仔就記得要充好電,一齊帶埋過去啦!
PickMe出發指南
時間: 15:00
地點: 西環
所需物品:
有電嘅相機/手機
外套 (傍晚時間或有大風)
坐墊 (如需耍)
大家可以坐地鐵到香港大學站 B2 出口,步行至西區公眾貨物裝卸區,大概所需10分鐘就到架啦.3-4點pm係最好嘅時間,因為大家可以係仲有太陽嘅時間,可以更容易影到冷色系嘅Style,冷色系再配合埋富有性格嘅場景 (竹棚,夾板等),絕對可以影到同平時唔同嘅感覺.
而去到傍晚5-6點,太陽開始落山,大家可以教返做暖色系,慢慢影下日落,又影下個海景,再坐係碼頭前面,真係好Sweet Sweet 呀.
小編個日就留到7點先走,天開始黑,見到有2個小妹妹係到飲悶酒,飲飲下仲係到喊(應該都係失戀啦),睇嚟西環碼頭亦不失為一個失戀解悶嘅好地方,希望小妹妹可以快啲搵到Ture Love啦!
到左晚上7點左右,又到左食晚飯嘅時候.今集就會近近哋,帶大家去到同樣係位於西環嘅阿一豬扒酸辣米綫.大家係西環碼頭可以行返出去卑路乍街,大概所需12分鐘就到架啦.
連店名都叫做豬扒酸辣米綫,當然要食佢地嘅招牌酸菜豬扒米線啦.每碗有3大塊肥瘦適中嘅炸豬扒,夠淋夠味;而佢哋啲酸辣唔係話好辣好酸,味道適中,食得辣嘅朋友可以大膽啲叫大辣.而且小編覺得啲米綫都唔同出面大家食開果啲,係比較有煙韌飽肚,特別有新鮮感呀.
另外亦有水晶粉同上海麵可以選擇,上海麵就更飽肚啲,而且食落麵底似係自己整.
食完晚飯飽飽地,如果大家想的話,都可以唔使急住返屋企嘅.大家可以喺附近搵個叮叮站上車,坐住叮叮車,吹著涼風,慢慢享受中西區獨有嘅風格,挨住小豬仔嘅膊頭,享受一個簡單又豐富嘅一日情旅.
PickMe總評分:7.8分
餐廳資料
店名:阿一豬扒酸辣米綫
地址:西環卑路乍街7-11號海都樓地下C1號舖
Open Rice食評: https://cutt.ly/Kjbk4Zn
其他資料
1. 西環貨運碼頭,三面環海,大家可以放狗,拍照,踏單車等.
2. 可以先到天文台查清楚日落時間,避免錯過最佳影相時間.
3. 阿一豬扒酸辣米綫有幾間分店,大家唔好search錯呀!
*部分圖片及資料取材自網上


text:
教育金本位以外的選擇
爽報 (財經V30, 2013.01.09)
世界有兩種做嘢模式:一,定一個標準,然後做到99.9999%;二,落地開花,然後經自然淘汰,搵出新方法.
第一種模式,定個框框,做到最好,多快好省.不過就唔可能有新意,只有量變,唔會有質變.教育絕對唔可以行第一種模式;香港最大潛在危機,係教育嘅目的都係大量複製同一種學生.文憑量化寬鬆,就係大量複製標準學生.香港雖有八間大學,惟相對以前兩大再加幾間大專嘅年代,今日出品嘅大學生,既冇以前嗰種對院校嘅自豪同歸屬感,亦少咗份獨特性.以前嘅大學同大專,十隻手指有長短,但自從統一收生,由中學開始教育已變成倒模式大量生產.我真係睇唔到,純粹增加學額對香港教育質素可以有乜嘢好處.如要根本改變,就唔可以缺乏國際私立大學.「香港已有幾間私立院校提供本科學位課程啦!」坦白講,無論政府點樣洗腦,都改變唔到新高中文憑試(DSE)係政策災難嘅事實,故有遠見亦有能力嘅家長,都將仔女送去其他地方升學.國際私立大學嘅意義,在於收生程序可唔跟香港嘅統一收生.現有幾間土炮私立大學,好可惜都係用DSE收生;換言之,對學生嚟講,呢類私立大學只係現存八間大學嘅次選,並非真正另類出路.
貨幣政策都係一樣,當年尼克遜背棄美元兌黃金保證,海耶克就提出,除回到金本位,另一個可能就係容許民間發行有競爭嘅貨幣.香港高等教育,已唔可能有「金本位」,剩低嘅救生衣,就係國際私立大學嘅出現.
李兆富


text:
名古屋嘅鰻魚飯三食可以話係名古屋嘅首本名菜,無論點樣都一定要抽至少一餐去食鰻魚飯先至啱~但係出名嘅鰻魚飯舖頭唔止一間,要試多兩間先夠滋味~今次就為大家介紹其中兩間食過嘅名店!唔難去之餘亦都係備受海內外推崇㗎~
首先講解咗鰻魚飯三食係邊三款食法先.第一味固之然係原味啦!肥美嘅鰻魚經過碳烤之後,再淋上鰻魚醬汁,唔再加額外嘅配料都已經相當美味~第二味就加入蔥花,海苔絲以山葵Wasabi 等配料撈勻嚟食,至於第三味就係加熱湯成為鰻魚泡飯.一般嚟講,一套鰻魚飯套餐可以分為四等份,所以仲可以有第四味㗎~就係將你最鍾意嘅一款再食多次encore啦!
上星期為大家介紹嘅白鳥庭園,附近就有老字號蓬萊軒 (あつた蓬莱軒) 嘅本店同分店,大家一場去到附近當然要去試下啦!不過講得係老字號又受當地人歡迎,自然就多人排隊等,所以建議大家喺相對上少人嘅時間去食,例如剛啱開門嘅11點半,或者臨近Last Order嘅時間就可以唔使等咁耐,甚至直行直入.
今次到訪比較就腳嘅神宮店,想去本店嘅朋友就要行多兩步路先去到.蓬萊軒並無咩花巧嘢吸引大家,因為蓬萊軒以正宗為傲,秉承住過去百多年嘅傳統做法.佢仲特別喺介紹中註明自己用高級嘅備長炭烤鰻魚添~
而另一間まるや本店就較多分店,除咗名古屋站有兩間分店加外賣檔之外,喺中部國際機場都有分店,臨上機之前都仲趕得切食!名鐵百貨9樓嘅分店非常旺場,即使今次下晝5點左右去到都要稍等15分鐘先能夠入座,繁忙時間更加要排大隊等超過一個鐘!如非必要都係唔好特登同人迫啦~
紫蘇葉係其中一樣まるや本店特別提供嘅配料,加入伴飯當中係另一種滋味嚟~如果閣下唔鐘意紫蘇葉嘅話就太可惜啦.不同於蓬萊軒,呢間係選用紀州高級木炭燒鰻魚嘅,所以除咗醬汁上嘅分別之外,用嘅碳亦都會影響鰻魚嘅味道.
其實兩間我都只能夠介紹下佢哋嘅特色,對於味道方面就無咩意見,因為兩間都實在太美味啦!雖然鰻魚飯唔係平,不過試多幾間係絕對值得㗎!有機會大家仲可以試下其他鰻魚飯店,比較下唔同舖頭嘅特式!食過嘅朋友都不妨分享下你哋嘅美味食評呀!
あつた蓬莱軒 神宮店
營業時間:每日 11:30 至 20:30 (14:30 至 16:30 落場休息)
休息日:逢星期二 及 每月第二及第四個星期一,若遇上公眾假期則照常營業.
地址:愛知縣名古屋市熱田區神宮2-10-26
交通:搭乘名古屋地鐵名城線前往傳馬町站 (M26),經1號出口步行約3分鐘即達.由名古屋站到傳馬町站車程約25分鐘,由榮站到傳馬町站車程約11分鐘.
まるや本店 名駅店
營業時間:每日 11:00 至 23:00 (截單時間: 22:00)
休息日依照百貨公司安排為準
地址:愛知縣名古屋市中村區名駅1-2-1 名鐵百貨店本館9F レストラン街
交通:由名古屋站步行前往名鐵百貨店需時約5分鐘.由榮站搭乘名古屋地鐵東山線前往名古屋站,車程約5分鐘.


text:
今年喺新酒店巡禮系列裡面為大家都介紹咗夾夾埋埋成14間東京新酒店,唔知道大家去東京玩嘅時候有無去住過呢?最近去東京嘅時候我就喺裡面揀咗一間嚟試啦~點都唔可以齋講但係連自己都唔去住㗎嘛!今日就等我同大家分享下喺三井花園酒店大手町嘅住宿體驗!
重溫新酒店巡禮:[日本東京] 2018精選新酒店巡禮
1月-3月 | 4月-6月 | 下半年 (7月-12月)
三井集團今年喺東京開咗3間酒店,除咗大手町之外,另外亦開咗喺五反田以及日本橋.今次行程比較多要搭JR去近郊地方玩,所以就揀咗近東京站嘅大手町~今次已經係我第二次住三井旗下嘅酒店,上次係喺名古屋.雖然三井嘅酒店定位比較類近商務酒店,房會細啲,設施會少啲,不過我覺得佢哋嘅服務同裝潢都好出色,對佢哋嘅印象非常好,所以今次揀酒店嘅時候都幾乎只係三間新開嘅三井酒店.
呢度唔係淨係搭JR先方便,地鐵出入亦都好方便!離酒店近啲嘅大手町站有成5條地鐵線,去好多地方都唔使再轉車~酒店房嘅價錢仲相當合理,除返開每晚連稅之後都只係九百幾蚊咋,比當初介紹嘅時候見到嘅價錢再低咗唔少.所以如果大家係搵緊近大車站嘅住宿,呢度係一個唔錯嘅選擇!
1樓係酒店大堂同餐廳,自助早餐係以三文治為主題,大家有興趣都可以試下~綜合幾日嘅觀察,發現呢間酒店都有唔少外國人住,就算上網睇評價都有唔少係歐美國家嘅遊客嚟.比起旺區接待旅行團嘅酒店,要寧靜嘅居住環境就應該揀呢度~
全酒店191間房分為7種房型,最基本嘅普通房有194呎大.房內設計方面有少少復古味,不過設備方面就新舊混合.一方面有藍芽喇叭,Handy電話同空氣清新機呢啲小電器,另一方面燈掣卻唔係插卡自動開關.為咗營造空間感,房裡面除咗一套枱櫈同一個層櫃之外,都無咩其他擺設,所以開喼執嘢都幾輕鬆~雖然個櫃裡面有雪櫃有熱水煲,不過設計方面就比較複雜.若果打開個頂煲水又會少咗好多位擺嘢,唔打開個頂又唔方便煲水,對呢個櫃簡直又愛又恨.
開首嘅時候我就讚過三井酒店服務好,咁到底好喺邊呢?咁就要講下落雨天啦~落雨嘅時候,酒店竟然預備咗一大批遮放喺大堂俾住客攞去用!你可能會覺得平日酒店房裡面都有遮,覺得呢樣嘢一啲都唔特別,但我就覺得呢個服務先係為客人著想~起碼用完返到嚟,唔使拎住把滴水嘅遮入房,唔知擺邊度先好.
三井花園酒店大手町無可置疑係一間值得推介酒店,實惠嘅價錢,平實嘅硬件,出色嘅服務,都係佢嘅優點.可能佢唔及附近五星酒店嘅奢華,亦都唔及其他三星酒店嘅低價,但我確信佢係一間面面俱到嘅好酒店.
大家如果你有任何關於旅遊嘅問題,亦都歡迎您留言或者Inbox問㗎~
三井花園酒店大手町官網:www.gardenhotels.co.jp
電話:+81 03-3254-3131
參考價錢:每晚連稅港幣 951 元
地址: 東京都千代田區內神田2-1-2
交通:由JR 東京站丸之內北口步行約10分鐘即達,地面及地下街均可到達酒店附近,返回路面後的路段建議行經酒店旁邊的鎌倉橋.


text:
塑料機械網> 全部分類> 塑料輔助機械> 塑料粉碎/撕碎/破碎機> 塑料破碎機更新時間:2022-09-14                            返回產品中心
張家港格蘭機械有限公司
張家港市久塑機械設備有限公
東莞市綠豐環保機械有限公司
張家港市華德機械科技有限公
張家港市歐倍特塑料機械有限
青島鑫城一鳴橡膠機械有限公
張家港市新貝機械有限公司
東莞市柯達機械有限公司
青島嘉和塑料機械有限公司
廣州泰龍塑料機械有限公司
威斯肯(廣州)環??萍加邢?
威斯肯(廣州)環??萍加邢?
威斯肯(廣州)環??萍加邢?
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
張家港市典美機械有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司
鄭州升帆機械設備有限公司


text:
經常都有人問我點解減肥可以撈汁, 同埋個汁係點煮, 其實都係萬變不離其宗咁用新鮮蕃茄同洋蔥+減糖茄汁煮出黎, 係合法的汁黎架, 呢個汁可以配豬牛雞, 意粉飯 當然你仲可以加其他啱味既蔬菜, 例如青椒甘筍等等等令個汁味道更豐富啦
Tag: 雞
鮮茄芝士雞肉焗薯
焗薯夠哂淋, 加埋新鮮車厘茄及雞柳芝士做饀, 加幾滴tabasco調味已經好好味~
非正宗台式三杯雞
正宗台式三杯雞係要用1:1:1比例既麻油, 米酒, 醬油, 但係唔想太油膩, 所以我將麻油比例減少左, 不過都好好味好夠汁撈飯架
少少醉雞翼
唔鍾意醉雞太醉既朋友揮手~ 呢個雞翼真心易整, 鍾意幾重酒味完全由你自己話事
冬菇雞球小唐菜
我覺得小唐菜個底仲好用過節瓜呀~蒸完唔會淋仲識企係度, 煲飯時放入飯煲一齊熟慳返好多時間
XO醬雞柳炒雜菇
簡單易整既屋企餸~加入XO醬開胃又惹味!
香草蕃茄燉雞
原本打算整普羅旺斯燉雞, 但係無西芹又無thyme~所以索性加埋其他香草及paprika, 整左呢個香草蕃茄燉雞, 我仲用埋多出黎既汁煮飯, 啖啖都充滿香草味!
冬菇雞粥
走捷俓用左白飯同現成鹽焗雞煲粥, 1個鐘左右就食得喇~
芝士雞肉大磨菇
大磨菇(Portobello Mushroom) 厚肉又多汁!最啱要黎焗架喇~ 只要面頭係芝士, 中間配咩饀都夾到
蠔油薯仔冬菇炆雞翼
材料: 雞翼 8隻 薯仔 1個 冬菇 10粒 蔥 1條 洋蔥 半個 蒜蓉 少許 醃雞翼:(醃3個鐘) 胡椒粉 1tsp 麻油 1tsp 糖 1tsp 雞粉 1tsp 做法: 1) 雞翼煎至7成熟剩起備用 2) 爆香蒜蓉洋蔥後, 加入薯仔炒至金黃色 3) 加入冬菇略炒 4) 雞翼回鑊, 加入2tbsp 蠔油, 500ml 水煮20分鐘 5) 加生粉水埋獻搞掂~


text:
2014年夏天去到新疆庫爾勒旅行,三十幾歲人第一次踏足沙漠,仲要系傳說中的死亡沙漠-羅布泊,果然係好壯觀(仲好熱添),唔怪得余純順都係呢到發生意外.跟住仲參觀左庫爾勒博物館,里面有好多關於絲綢之路嘅歷史,而最震撼嘅就係睇到細嗰時電視節目「絲綢之路」(羅文主唱/鍾景輝配音)介紹嘅千年乾屍.
當地見到好多農田,有種棉花,西瓜,哈密瓜,紅棗,枸杞同埋庫爾勒最出名的香梨.去新疆之前一直都聽到啲人話新疆好亂,特別系有關維吾爾族人嘅負面新聞.但機緣巧合之下我去左一個維吾爾族人的農場,雖然大家溝通唔到,但係佢哋好熱情咁招呼我,仲叫我隨便食佢哋種的葡萄.依我觀察,漢人同維吾爾族人的價值觀非常不同,漢人種地會用盡所有方法去提高產量,但係維吾爾族人種地夠食就算.雖然維吾爾族人的產量低,但係佢哋D果樹明顯比看漢人嗰D健康得多,所以「有效的方法不一定冇問題,好的方法也不一定令人接受」.喺農場一帶逗留咗幾日,睇到啲人嘅生活,開始理解到為什麼兩族之間會有矛盾.有一日,睇到有兩個維族人帶住20幾隻羊,佢地問棉花地老闆講可不可以在他地上放羊,因為棉花已經收成,地上只剩下雜草,結果棉花老闆拒絕左佢地.其實諗返轉頭,他們咁多年來都喺度放羊,但係你今日霸左塊地話係自己,斷左佢地生計,又點會冇磨擦呢(情況同阿凡達一樣)?
喺旅程途中無意中認識左一位種植香梨的老闆,因為個仔喺上海工作而又準備結婚,所以決定賣左個梨園俾個仔買樓(又一個成功靠父幹的故事).一個正常嘅香港人,有錢嘅話一定係買樓收租,點可能去投資一個係4000幾公里以外嘅農場,自己仲要冇任何農業知識.但係睇完木村阿公的故事「這一生,至少當一次傻瓜」,所以我都決定要儍一次.其實都有兩個原因驅使我呢個決定,第一系香港呢筆錢連買個客廳都未必夠,但係系喺呢度可以買到超過1,000,000尺而且仲可以成為一盤生意嘅農場(當然賺蝕唔知,但係我覺得比做收租佬更有意義);第二喺農場生活過嘅話,你可能會明白對住啲樹簡單得多(如果你見識過職場上面嘅暗黑兵法),最起碼你對佢好佢對你好,D農作物從來冇偷過懶,亦都唔會呃你.
我嘅故事就糸呢到開始⋯⋯下一集再同大家分享.


text:
前「TVB老戲骨」廖偉雄係家喻戶曉嘅香港影星,尤其係廣告特別出名,初出茅廬嘅廖偉雄憑借《網中人》里面嘅程燦成功入屋,人氣急升.
廖偉雄喺《網中人》一啖氣食咗30個漢堡包最為人熟知,於是人人都會叫佢亞燦.
喺80-90年代亞燦廖偉雄喺《河東獅吼》嘅演出,攞咗當年TVB嘅收視冠軍.
廖偉雄嘅演藝人生順風順水,偏偏佢喺最紅時期隱退轉型做商人,對比演藝事業,廖偉雄嘅創業路困難重重,初次下海經商嘅佢,經歷唔少挫折.
廖偉雄喺創業路上不斷嘗試,試過做化妝品,演唱會等項目,不過都以失敗告終,最後廖偉雄將目光轉到有機農業,健康大米上,並為自己嘅大米命名為亞燦米.
始終係新興大米,亞燦米最初銷量好一般,連二連三嘅挫敗令廖偉雄越挫越勇,佢仲親自參與到種植每一步.
最後經過18年努力,亞燦米由無人問津嘅大米變成全國知名十大名牌大米之一,亞燦米更加成為咗華南地區唯一一種得到全球三大有機認證嘅大米.
唔單止噉樣,廖偉雄仲有另一個身份農場主,佢喺廣州花都開始養雞,不過呢個項目算耗費咗大量人力物力,廖偉雄本人都唔輕松,甚至比拍戲仲攰,早些年有唔少電影公司希望佢回歸.
但廖偉雄話:一個人只能專注做一件事.
Like MisshkNews Facebook!不出门也能知天下事~


text:
(財演算法)蔡嘉民:VIX可以點炒3
上期比較過VIX期貨同期權嘅分別,今次就想加入埋VIX ETP一齊討論.VIX ETP係指VIX嘅Exchange traded product,細分仲有ETF同ETN,即係Exchange traded fund同埋Exchange traded note.兩者有少量分別,不過唔係度細講,詳情可以Google一下.出名嘅ETP嘅例子有:VXX,XIV,UVXY,TVIX,SVXY等等,佢地分別係由唔同公司管理,而且有唔同槓桿,有啲一倍,有啲三倍,有啲係正向,有啲係反向.正向即係好似買緊VIX咁,而反向即係同VIX走勢相反,想搏個窩縮就可以買入反向ETP.
咁佢地同VIX期貨有咩分別呢?VIX期貨都有槓桿,如果用孖展黎計的話,期貨個槓桿更大,不過槓桿大個問題係,有機會輸得多過你所投入嘅本金.而ETP就好似股票咁,輸有限,最盡輸都只會輸你個本,除非你做沽空.另外VIX期貨要轉倉,ETP唔洗轉倉,呢點令到成個操作好方便.咁係咪ETP適合長揸呢?
不,因為ETP本體會有損耗,如果開幅長期嘅股價圖黎睇,佢地有Tracking error,例如VIX升5個百分比,啲1倍ETP只會升4個,所以長期黎講會出現折讓.因為都有唔少ETP係由期貨去複製出黎,即係ETP管理公司喺背後都係買緊VIX期貨,去俾返個升跌俾你,但問題係,長揸期貨會有滾動收益(Roll yield)問題.期限結構(Term structure)上,升水同貼水會令唔同月份期貨有唔同嘅表現.例如升水情況下,近月期貨會損耗得快過遠月期貨,所以正向ETP喺升水情況下,股價會有慢慢向下折讓嘅現象,呢個現象叫做Contango loss.
另外仲有2種損耗,下次再講!


text:
依幾日啲天氣真係好似坐過山車咁,突然間急降咁多度,唔好話我地成年人唔習慣,小朋友都真係好難適應.原本都打算快快手同小小豬換啲冬天衫,不過睇天氣報告又話過幾日又會回暖,真係都唔知點做好.幸好依家都叫做屋企有幾套冬天家居服可以頂住,不過其實都係要考慮同小小豬補補身,因為天氣咁大上大落,真係好易病,所以就要增強抵抗力先得.
早前為左增進我嘅BB班廚藝,所以都買左一本專為小朋友而設嘅強身治病嘅湯水食譜,我見入面有一款係較為溫保,可以養血安神,對小朋友發育有幫助嘅湯水,而且又可以增強抵抗力,所以我就即刻趁今日凍凍地買齊材料嚟一個淮山圓肉燉牛肉俾小小豬補補佢啦!
淮山補肺益腎,健脾止瀉,益精補氣;杞子養肝明目;圓肉就益心脾,補氣血又安神;牛肉蛋白質含量高,而脂肪含量低,所以營養就會容易被人體吸收,成為生長發育時做為細胞組織所需要.
小時候嘅小小豬因為濕疹所以戒絕牛肉,依家大個仔啲濕疹都叫做有所改善,所以都慢慢加返啲牛肉俾佢,等佢吸收多啲牛肉所帶嚟嘅營養,希望佢可以唔洗再係咁骨杉杉啦!(我都知要增肥佢係需要啲時間,所以我都努力緊啦….依個亦都係我成日煲湯其中一個原因)
哈哈哈….講返正題先,成日都以為燉湯係好麻煩嘅事,但原來都係好簡單,尤其我係用電子燉盎,真係預埋好晒材料,較好時間就得啦!
今次我都主要係燉俾小小豬一個人飲,所以我用嘅材料就可以燉出嚟就有兩碗左右,材料包括有:牛展約$30,淮山1両,杞子及圓肉約1湯匙,薑片約3片~


text:
(火鍋涮煮大全)打邊爐烚生料煮多久?一文看懂!
天氣涼咗咁多,又係時候烚烚下.不過就算有靚靚火鍋料,都會面對其中一大煩惱(肥牛除外),就係到底烚幾耐先夠熟得嚟又夠好食?
湯底篇:牛尾夠油香 滾完食得返
工欲善其事,必先利其器,湯底一樣係火鍋嘅基本而最關鍵嘅地方!除咗時下流行嘅麻辣湯底,一般要令湯底香味濃郁,都會加入唔同種類嘅連骨肉類.小編今次就介紹一款牛尾蕃茄湯底.
蕃茄本身係眾多蔬果之中比較容易出味,所以都經常出現喺火鍋湯底.不過熬湯需時,除咗自己花時間熬湯之外,小編有時都會用啲現成蕃茄湯,味道有時仲濃過自己煮!
用牛尾嘅好處一來係因為本身油脂充足,牛香好容易融入湯底,亦都因為耐煮,出完味依然非常好食,最啱留到中尾段慢慢品嘗.再加上蕃茄牛尾湯本身就幾有西餐feel,打個邊爐都有fusion感覺,真係食得零舍過癮.
鮑魚篇:涮生鮑需時 熟鮑快靚正
入戲肉喇!一般嚟講,大家梗係用急凍鮑魚嚟打邊爐,所以小編今次都集中講急凍鮑.鮑魚肉質比較堅韌厚實,好多時候都用嚟煲老火湯,如果打邊爐,唔難想像,都要烚返咁上下時間.以澳洲中BB青邊鮑為例,建議洗乾淨之後涮煮大約半個鐘,先可以確保完全煮熟.
但係要食得暢快,梗係夾完一件又一件最爽!如果講求效率,小編就建議大家可以試下買預先煮熟嘅急凍鮑魚.以紐西蘭熟黑翡翠鮑魚為例,切片烚30秒就得,即烚即食即爽!
貝類篇:生蠔易縮水 3分鐘啱啱好
小編打邊爐一食生蠔就會好忐忑,因為時間真係好難預-烚得太短時間,好容易中心位置仲係凍冰冰;烚得太耐,又怕縮水縮到失埋蹤.其實就算係2L特大日本廣島蠔,最理想嘅烚煮時間大約係3分鐘,所以千祈唔好烚過龍呀!
至於帆立貝又應該煮幾耐?以2S級特大帆立貝計,大約烚2分鐘就可以,仲要係唔使解凍計,真係話咁快搞掂!
海參篇:過熟易瀉身 90秒起「撈」
海參肉質一般比較軟身,未煮同煮好外表分別唔會太大,但係煮過龍又會容易瀉身,所以唔係咁易處理.以急凍彈牙小禿參為例,其實煮大約1分半鐘就啱啱好,但記得煮之前要先洗淨除腸.
至於龍蝦,其實唔算難煮,開邊煮大概3分鐘,見到龍蝦肉色澤變得實淨就食得.不過記得要預先解凍呀,咁先可以確保肉質堅實,美味可口.


text:
家居潔淨唔單止係「看得到的潔淨」,仲要顧及「看不到的潔淨」!家居空氣環境既質素都非常重要,加上我老公有鼻敏感?每次見到佢係咁打乞嗤,都好心痛!所以我決定買部好啲既空氣清新機,仲可以防止小朋友鼻敏感,so far佢哋都係冇鼻敏感嘅問題!??
而我自己都發現自從出現疫情至今,身邊好多朋友同屋企人都開始注重空氣環境質素既問題,特別係有小朋友鼻敏感情況嘅家庭,因為大部份時間要留喺屋企,加上每次出門口都驚會帶咗啲細菌返屋企,所以有部功效強勁嘅空氣淨化機坐鎮嘅話,的確係可以減低小朋友鼻敏感同細菌感染嘅情況,一家大細都安心好多,而最有趣嘅發現係之前身邊好多想養寵物但係又驚寵物毛髮會令到小朋友鼻敏感,加返部空氣淨化機過濾返空氣中既雜質同埋細菌之後都唔使再擔心小朋友鼻敏感發作既問題,終於可以養寵物陪伴小朋友成長啦!
早幾日去咗Amway體驗館參加佢哋嘅工作坊,見到佢哋最新推出既Atmosphere Mini空氣淨化機真係幾吸引,話說我媽咪一向都係Amway空氣淨化機既真實用家,所以Amway嘅空氣淨化機我都見慣見熟,但係眼前呢一部Atmosphere Mini嘅設計係比平時嘅版本細咗一半,的骰又可愛,而且呢個新尺寸完全啱晒香港人寸金尺土既慳位式家居擺放呀!重點係佢雖然體積細小,但有超高效能,當中三合一濾網集前置濾網,氣味濾網及高效能微粒濾網於一身,單次濾淨率就高達99.99%,有效濾除細至0.0024微米嘅懸浮微粒,所以細菌,病毒甚至煮食油煙都能夠極速濾淨,關注小朋友鼻敏感問題既話呢部空氣淨化機真係絕對夠用!佢仲可以強效去除340種污染物,當中除甲醛呢一個功能我個人覺得非常之實用,因為有時裝修完屋企或者有啲新買嘅家具,唔多唔少都仲有啲甲醛殘留住,日日聞住呢啲味好容易引起小朋友鼻敏感,而且對健康亦都有好大嘅危害性,所以真係不能忽視㗎!
其實除咗為屋企添置空氣淨化機之外,喺室內擺放植物盆栽都有助淨化空氣,所以今次嘅工作坊有迷你盆栽導師教我哋整迷你盆栽,完成之後同有Atmosphere Mini迷你家居場景埋一齊,真係好夾呀!完全帶出咗可以減低小朋友鼻敏感,寵物家庭啱用嘅元素,重點係Atmosphere Mini空氣清新機不佔太多空間同時又有卓越效能. 嚟緊想換空氣清新機或者想改善小朋友鼻敏感嘅家庭真係可以考慮吓?
了解更多:
https://corp.amway.com.hk/cn/home-tech
Amway Home Living 優質生活館
#Amway #AtmosphereMini #小角落大不同 #空氣清新機 #有效濾除340種污染物 #三合一濾網
#三層濾淨技術 #200平方呎家居啱啱好 #三大權威認證 #仲配備智能監測系統
#小體積高效能 #慳位慳空間 #溫馨小窩好選擇 #同為您的健康把關 #小朋友鼻敏感 #空氣清新機推介
更多資料閲讀推薦:
(空氣清新機推介)輕巧慳位多功能| 超高濾淨效能締造清新家居
(空氣清新機攻略)家居bye bye油煙味!「吸油煙味」空氣清新機邊隻好?
點關鍵字看更多相關文章


text:
專家的確唔可以亂認,一定要有資格先敢講!着過矯形內衣嘅輕熟女都會聽過馬太呢個名,更有唔少係搵佢幫手,因為馬太係第一代香港矯形內衣專家,而且仲會親自為每位客戶揀選合適嘅功能內衣,幫助改善副乳,外擴及下垂等身型問題,今次馬太會親身傳授揀選秘技同埋幫你fact check有冇戴錯bra,即刻睇吓自己點樣得救啦!
Check Point 1:重款不重質
見盡無數女性嘅馬太話,原來好多女士揀胸圍時,淨係睇款唔理功能,咁係大錯特錯.「有時揀咗具功能性嘅內衣,但又忽略咗係咪適合自己.」馬太話選擇合適嘅胸圍及內衣,就好似做牙箍矯正一樣,影響好深遠,所以越早揀啱bra,尤其喺發育時期,咁就可以令身型線條正常發育.
Check Point 2:長戴運動bra
近年運動熱興起,好多女生都選擇運動胸圍或無網圈胸圍,雖然感覺無拘束,但長期缺乏承托,會導致胸型線條逐漸消失.馬太表示,合適嘅胸圍可以腰板挺直,恢復背部線條,所以日常最好都係揀番具承托力嘅胸圍.
Check Point 3:戴錯Bra惹肩頸痛
如果你有肩頸痛問題,有可能係長期面對電腦工作外,亦有可能因為揀錯咗太壓迫或長度不當嘅胸圍所引致,馬太話:「曾有OL話肩頸痛得連背囊帶手提電腦都唔可以,醫生都搵唔到原因,於是我幫佢揀一套合適嘅內衣,兩日後收到佢留言,話肩頸痛大大減少,更可以輕鬆用背囊帶手提電腦外出工作.」
Check Point 4:乳房走位變副乳
原本豐滿嘅胸部,因為戴錯胸圍而走位嘅女士多不勝數,副乳會出現腋下,背後呢啲位置,形成虎背熊腰嘅感覺.馬太建議唔好將運動內衣當日常內衣用,亦要檢視內衣着得太低,承托力不足,亦要避免胸部被壓低,令胸前肉被擠到身體其他方,戴bra後亦好好好撥肉,甚至用小背心增強包覆及承托力,切記!
Check Point 5:瞓覺內衣減外擴
好多女士都唔會着內衣瞓覺,但其實睡眠時胸部會左右搖擺,長期會導致外擴問題.另一主因就係揀選內衣缺乏集中力,穿戴位置太低,令胸部往外擴.馬太建議要揀選具集中力,胸墊嘅內衣,亦要意留意內衣位置要正確,將肩帶調節至適當位置;另外每日亦要穿着一定時間嘅內衣,以免走樣.
Check Point 6:增承托免下垂
年齡漸長或者生育過後,尤其係哺乳後,都好容易出現下垂問題.而穿戴承托力不足或內衣位置太低,亦會令胸部被拉低.馬太話除咗揀選承托力強嘅胸圍外,亦建議大家運用內衣配件,加強內衣功能性,並注意要定期換新內衣,確保物料夠彈性及支撐力,咁就更加合身啦~
想領教吓馬太點打救你,可以click入官網預約,咁就可以受高人指點喇!
資料由客戶提供


text:
「公幹」
我諗好多啱啱出嚟做嘢嘅人都希望可以去公幹,因為可以借此去其他國家.當然如果可以係當地留多幾日去觀光一下就最好,反正機票公司都已經俾咗,最多酒店自己俾返.試問邊個唔想去周遊列國?邊個唔想去其他地方有人包你早午晚三餐,仲有五星級酒店住?但係呢個諗法真係啱啱出嚟做嘢先至會有,因為始終目的係去做嘢而唔係去玩.
「飛機」
身邊有好多朋友都係一個空中飛人,見到佢哋最多嘅相係同機場有關!三日唔埋就話要飛去其他地方做嘢,當然飛機師同機艙服務員另計!雖然話可以去好多地方感受當地文化,其實頭幾次或者好期待,但係去得多你會想快啲返屋企.作為一個空中飛人,我相信大家都會有唔同嘅趣事發生,有時都真係幾好笑.人大咗其實真係希望小免則免,因為有時真係幾辛苦.
「趣事」
講到趣事就莫過於有一次要去芬蘭開會,因為係俾人突然係放工前急召要一日之內由大連去到赫爾辛基同個客開會.所以嗰晚急急囉晒老細嘅批文,過晒內部流程,最終夜晚九點終於出到機票,而第二朝要晨早七點幾出發.好啦由大連飛去北京,再由北京飛去法蘭克福,最後再轉機由法蘭克福去赫爾辛基.到步嘅時間係赫爾辛基晚上十一點,足足飛咗一日.點知去到一睇電郵,個會要改期,一個星期後先開,當時真係暈低!


text:
「阿蘇」
第四日嘅行程係起身食早餐,之後就去黑川嘅溫泉街行咗陣,然後就出發去阿蘇火山.第一站係去大觀峰,因為上次落大雨乜都睇唔到,所以今次再去過!而今次就睇到阿蘇五岳!之後我哋就揸車去到阿蘇,而我哋中間經過阿蘇駅,當然郭大少見到就話要入去車站,因為佢最鍾意嘅就係火車.我哋亦係旁邊嘅店舖買咗阿蘇出產嘅士多啤梨,真係又平又大又好食!食完一包之後忍唔住去買多包!
「火山」
真係無諗過原來想去睇阿蘇火山係一件咁難嘅事!上次就因為落大雨兼且好大霧,所以我哋無去到,但係今次雖然天朗氣清同落大雪,不過又因為火山活動嘅關係,去到火山腳都係無得上去睇!我諗我哋都真係同阿蘇火山無緣,亦都相信我哋下次去九州嘅時候唔會再去.因為每次去都係要睇彩數,唔係話你想去就去,所以真係唔想下次再去到先發現又係睇唔到火山.
「景色」
沿途揸車上阿蘇火山嘅時候,沿途嘅樹都鋪滿咗厚厚嘅雪,真係好靚!對上嗰次見到咁嘅景色真係係芬蘭!因為上唔到阿蘇火山,所以我哋就去返草千里,因為真係好靚!一大片原本係綠油油嘅草地變成一望無際嘅雪地,而且啲雪都算厚,最重要嘅就係無人.我哋同郭大少落咗去影相,因為真係好凍所以玩咗陣就走.雖然去唔成火山,不過最起碼沿途嘅景色好靚,相信亦都係好難得見到草千里鋪滿雪嘅景色.
Also published on Medium.


text:
- 內文:Wikipedia:列表格式指南
- 內文:Help:連結
控制語法改
有幾種格式控制符號可以令維基代碼不經解釋地原樣顯示出來.
多媒體改
呢個係一個簡略介紹,睇以下以獲得更多信息:
字符格式改
- 睇埋:Help:HTML
- 內文:Wikipedia:表格
數學公式改
- 內文:Help:數學公式
你可以用TeX標記嚟整數學公式.
特殊字符改
- 內文:Help:特殊字符
注意到Mediawiki本身就支持UTF-8,好多特殊字符可直接寫入文章,而唔係以HTML嘅形式.
- 內文:Help:模
模係維基標記嘅重要部分,可以自動將一啲內容加入另一啲頁道.模以{{模板名}}嘅方式用.
有啲模有“參數”,以“|”字符分隔.
頁面保護改
- 內文:Wikipedia:頁面保護方針
喺某啲情況下,一頁被保護後,「編輯呢頁」連結被替換為「原始檔」.噉呢一頁就唔可以編輯.而對圖像嘅保護就包括對圖像同佢個描述頁嘅保護.
編輯衝突改
- 內文:Wikipedia:編輯衝突
如果有人同你同時編輯一頁並保存嘅話,就會出現編輯衝突.其中好多可以俾系統自動解決,但有些不能自動的就只能手動解決了.你會睇到兩個文字框,上面係人哋嘅下面係你嘅,只有上面文字框嘅內容至會被保存.
- 內文:Wikipedia:回退
你可以睇到一頁以前版本嘅原始檔,噉對反轉就好有用,可以即時將一頁恢復到早期版本.
錯誤信息改
如果你再保存時收到出錯信息,你唔能夠保證係唔係真係有問題最好都係再試多次.你可以再試多次,如果又出錯,打開「我啲貢獻」頁面睇下編輯有冇生效.


text:
南韓日團BIGBANG隊長權志龍(GD,權志龍)近期推出個人專輯,首創以USB手指當音樂片發行,而非使用傳統CD片,睽違四年嘅新推出,已經畀好多粉絲相當等咗好耐.然而,就有日本網友指出,收到嘅卻是會甩漆嘅USB,手上沾染些紅色,質疑係咪係瑕疵品,呢畀好多粉絲開始鬧,鬧到沸沸揚揚嘅.
姑且唔論後續韓媒曝光USB手指嘅甩漆設計同佢嘅個人演唱會「母胎」有關,係GD嘅巧思.
我哋唔通唔會想問GD,點解你揀嘅係USB而唔係傳統唱片?
然而此舉更畀南韓政府承認嘅唱片排行榜Gaon Chart拒絕採用. GD都透過本人嘅Instagram霸氣回應:「藝人嘅作品就只能夠分為『係吾係唱片』嗎?一定要咁做嘅,理由係乜嘢?」提出對唱片形式嘅睇法.
從音樂人嘅角度黎講,音樂紀念品訂製嘅形式並不但限於「唱片」,欣賞音樂其實可以透過多啲方式黎表現,而usb手指只係其中一種.
音樂嘅形式過去從留聲機到黑膠片,再係卡聲帶到CD,科技嘅發展,人嘅需求都係不斷嘅進步與改變.而從GD發行USB嘅方法黎睇,就係一種數位音樂嘅展現.根據國際唱片業聯盟(International Federation of the Phonographic Industry)嘅統計,係2014年,數位音樂嘅銷售首度超越實體專輯,傳統唱片音樂市場已逐漸式微.啲人欣賞音樂唔須透過實體專輯,隨住網路與行動裝置嘅盛行,音樂人展現作品嘅方式轉移到虛擬平台上,而唔係只係實體CD片類似紀念品製作嘅行銷包裝,呢個的確畀人重新諗音樂嘅價值.
打開GD推出嘅usb手指,入面只附上個名為『權志龍(KWONJIYOUNG)』網頁選項,啲入去後會連到YG娛樂嘅網頁,專輯冧巴之後就可以下載音源同MV等檔案.
呢個的確畀網友諗下「點解唔直接張啲歌直接放入USB手指?」
但本編推測GD粉絲眾多,利用呢啲龐大粉絲數點入YG官網,除咗增加點擊率與曝光率之外,仲希望可以畀大眾重視音樂嘅產出黎自YG娛樂,亦都符合GD想傳達音樂係一件藝術品,重視作者都重視來源,無疑咁係為YG娛樂與及GD身為音樂人嘅另一個印象價值加分.


text:
Ms. Sweetie 係好細個既時候已經好中意搵野刺激陰蒂,得閒又撞下枱角,坐下搖搖板,夾著條底褲,又會用手指摸下佢.個時真係無諗咁多,一心只覺得每次掂到下面個感覺好舒服,好滿足.每晚都要探下佢先會去訓覺.
到我大個左,十二,三歲左右,就開始左自慰既習慣.個時岩岩黎M,唔知點解就由個時開始,我就對性開始有需求.第一次認真自慰,其實都無人教我,我又無點睇片,先係底褲外面摸下陰蒂,又伸手入去輕輕咁摸,之後發現,原來用力咁摸又會興奮啲.
一開始,我只係是中指不停咁搓揉陰蒂一帶,到後尾,我就開始插中指入去陰道.仲記得第一次咁做時係冬天,我手指超凍,一插入去,凍到飛去,咁來下面都濕濕地,但經過我既寒指攻擊後,全部水都收乾曬咁.
之後我無意中係網上發現有個方法,又真係幾正.原來手指先插入去,入到去大約4cm左右,然後手指彎曲少少就可以刺激到傳說中既G點.但我始終都係中意用左手搓自己個胸,另一隻手係小穴穴外玩,配合幻想,好易就達到高潮.
其實女仔自慰真係無乜野,自己探索下自己既身體,了解下自己邊個部位最敏感(我自己就係右邊既乳頭),對之後既性生活都有幫忙.之前都有研究話,婚前自慰既女仔係婚後會少啲機會有性高潮障礙,婚前無自慰既女仔有性冷感既機會多過有自慰既女仔三倍.
最重要既係,女仔識得自慰就唔洗靠男人先俾到性福自己.只需要你鼓起勇氣去探索自己既小宇宙,性福就即刻可以擁有.有時寂寞起黎,自慰真係一個好好既選擇.


text:
《做人要學識好好咁淨係愛自己》
作者:choco
對我嚟講,做人嘅最大目標,就係學識好好咁淨係愛自己.
「嘩屌你咁自私嘅?淨係愛自己?咁你又話你好愛你女朋友?仲話自己本土派?」對我嚟講,「淨係愛自己」同愛女朋友,愛香港不但冇衝突,仲可以話根本係同一樣嘢.愛嘅反面並唔係恨,愛嘅反面係漠不關心,即係對一樣嘢完全冇感情.簡單講,你對沙地阿拉伯冇任何正負面嘅感覺,亦都冇興趣特別想知多啲,咁你咪唔愛沙地阿拉伯呢個地方囉.咁點樣為之愛?當你對一樣嘢產生感情嘅時候,佢就會成為咗你「自己」嘅一部分,咁你就愛佢喇.
換言之,愛就係令你唔係得個軀殼,真正似返一個人嘅嘢.如果你乜都唔愛,你就乜都唔會關心,你就乜都唔會付出,咁你嘅世界入面一切都冇「意義」可言.當你愛一樣嘢,你會關心佢,佢嘅利害會成為你嘅利害,即係話,佢會成為你嘅一部分.你愛你嘅伴侶,咁佢開心你會因而開心,佢失落你會感到失落,佢遇到好事你會為佢高興,佢踩屎你會想同佢分擔,佢成為咗你生命嘅一部分.有前人理解呢個道理,索性叫伴侶為「另一半」,就係咁嘅意思.同一個邏輯,其實可以應用喺其他嘢身上,無論係一件事,一個信念,一個地方.好似香港咁,我愛香港,香港係我嘅一部分,我唔想香港淪陷,所以我為香港付出同犧牲,當然對唔同事物嘅愛可以有唔同嘅程度啦.所以呢,愛自己就係愛你所愛嘅事物.我愛香港,所以愛惜香港就係愛自己.我愛我女朋友,所以愛鍚{女友名}就係愛我自己.
毛主席話:世界上沒有無緣無故的愛,也沒有無緣無故的恨.咁愛係點樣嚟?我相信,愛係由兩樣嘢組成嘅.
一,回憶.點解電視劇同動畫入面,啲角色領便當gg嘅時間,往往都係一幕幕黑白嘅跑馬燈畫面,回放一生中嘅重要回憶?點解我地講香港淪喪molamola嘅時候,都會講返以往英治時代嘅風光?因為回憶,構成咗我地對一個人,一個地方嘅愛.我覺得世上冇一見鍾情,坊間嘅一見鍾情只係衝動同執念嘅產物,當然呢種一見鍾情經歷時間都可以成為真正嘅愛[1].愛係要經過時間,製造回憶去累積.
二,付出.學能神話齋:愛就係選擇.生命有限,你作出嘅選擇就係你愛嘅嘢.當你選擇嘅時候,必然會有opportunity cost,即係你嘅選擇必然導致你付出同犧牲一啲嘢,而呢個犧牲就係另一樣構成愛嘅嘢.譬如話,你為咗同女朋友一齊渡過多啲時間,決定唔去考試,犧牲咗你嘅成積,好多人話你蠢話你戇鳩,話你嘅付出同得著不符,但「犧牲就係意義」,你選擇放棄成績嘅一刻,相對地你嘅得著就必然有同等或更大嘅意義,他人冇辦法評價你嘅取捨值唔值得,因為你嘅犧牲本身就令佢值得.愛就係選擇,當你做每一個決擇嘅時候,你就愛緊一樣嘢.同樣地,當你選擇咗一樣你原先已經愛嘅嘢嘅時候,你都可以自豪咁講:你比以前更加愛嗰樣嘢.
恨,其實都係愛嘅一種.學能神話我地鍾意嘲笑中國隊,係暗戀中國,其實冇錯.試諗下,恨嘅本質,同我以上所講嘅有咩相似之處?你恨一樣嘢,你會關心佢,你嘅利害會同佢剛好相反.中國奪金你個暗嘆可惜,中國仆街你會拍手叫好.同愛一樣,你恨嘅嘢都係構成你嘅一部分.恨嘅形成,同愛一樣,都係緣於回憶同埋付出所致.之所以有咁多因愛生恨嘅事例,就係因為呢兩樣嘢咁源出一系.當愛扭曲咗,就成為恨.
咁點解要淨係愛自己?博愛啲,愛多啲嘢唔好咩?正如頭先都講過,人生有限,我地冇辦法愛哂所有嘢.有啲人好鍾意講大愛,講平等嘅愛,巴黎受恐襲,人人fb轉法國國旗,佢地就話叙利亞日日都發生啲咁嘅事,我地要關心就應該平等咁關心.但咁係冇可能,亦都係違心嘅.有人真係對敍利亞有感情,為佢地感到悲痛嘅,固然冇問題,但係刻意去講一啲唔係由心而發嘅說話,甚至迫人有同等程度嘅關心,嗰啲叫偽善[2].其實除非聖人再世,我地作為人類冇乜可能做到真正嘅大愛,夾硬嚟只會係假嘅愛,而假嘅愛,因為冇犧牲冇付出,係毫無意義嘅.
唯有淨係愛返自己[3],我地先可以做到一個知行合一嘅人.
[1]:你嘅執念導致你為此付出同犧牲,「犧牲就係意義」,咁就成為咗真正嘅愛.
[2]:當然其實我都唔信咁多人對法國有咁深厚嘅感情,有啲人真係對法國,或者和平有愛嘅,但好多都只係跟風.
[3]:自己=自己所愛嘅嘢.
#本土哲學
#愛就係選擇
#學能教
#第一次寫寫得差唔好屌得咁勁
#鳩tag人


text:
從來,做媽媽唔係一件容易嘅事,要不分晝夜勞心勞力湊小朋友,照顧頭家,最驚就係小朋友病倒,幾乎成晚無瞓過覺睇住小朋友,仲擔心過自己病.當佢大個啲又擔心佢讀書讀成點,有無學壞等等,俗語都話「養兒一百歲,長憂九十九」,擔當起母親呢個角色真係少啲精力,心力同時間都唔得!仲要默默承受產後所帶嚟嘅負面身體變化,難怪好多人都話生完BB特別老得快!
世上無醜嘅女人,只有懶惰嘅女人
有好多媽媽朋友都話自從一生完BB,都會面對一連串嘅變化:容易内分泌失調,體力明顯不足,而最令好多女性困擾嘅改變就係皮膚變差,經常大呻「我做女嗰陣時皮膚不知幾好,又白又緊緻,生完就搞到咁」,有啲仲連鏡都唔敢照添!
以爲做咗媽媽,日日湊住小朋友已經好攰,就無其他精力同時間Keep住自己個樣?都話呢個世界上係無醜女人,只有懶惰嘅女人.而家就教你點樣Keep住個靚樣啦~
點樣可以Keep住個靚樣?
膠原蛋白(Collagen)係人體重要成分之一,屬於蛋白質,能夠支持皮膚及身體各組織器官,亦係主要令肌膚保持彈性同緊緻,潤澤不可缺少嘅組織.
大約到25嵗後,除咗身體機能開始走下坡之外,人體内嘅膠原蛋白亦會隨年齡增長而慢慢流失,皮膚會逐漸變得鬆弛,塌陷,開始出現乾燥,粗糙,毛孔粗大,皺紋顯現等衰老現象.
女性由於月經,生BB等生理因素影響,導致膠原蛋白流失量比男性更多更快,有報告指出流失量高達2.5倍,唔想急速衰老?所以各位親愛嘅準媽媽,媽媽們,除咗愛錫孩子同埋悉心打理頭家之餘,應該都要愛自己,好好照料自己嘅身體,所謂「女人唔補好易老」,做咗媽媽都可以靚㗎!
補品應該點揀?
想陪伴小朋友一齊成長,首先就要令自己保持年輕,Keep住最佳狀態,最佳嘅方法就係及早服用含有補充膠原蛋白嘅補品.
元進莊嘅晨露滴雞精唔係普通嘅滴雞精,一包除咗有台灣土雞全雞精華,18種氨基酸同蛋白質之外,仲蘊含豐富嘅膠原蛋白(3945毫克),其含量高於市面上嘅膠原蛋白飲(2600毫克).
佢哋嚴選飼養100天台灣嘅土雞滴練,既無藥物殘留,亦無香精同防腐劑,不加水,鹽同藥材,清爽健康無負擔.
每日飲一包,差不多就得到半隻雞嘅營養,既能夠為媽媽們促進體力恢復,快速補充營養所需同增強免疫力之餘,仲可以幫妳Keep住靚,每日撐起肌膚,撐起每日緊守崗位,忙於照顧屋企嘅妳.
(全文完)


text:
九龍塘站
九龍塘站(粵拼:gau2 lung4 tong4 zaam6;英文:Kowloon Tong Station)係港鐵其中一個車站,響九龍城區九龍塘多福道,添福道同沙福道交界,深水埗區又一村又一城東面,係東鐵綫同觀塘綫重要嘅鐵路轉車站之一.
喺兩鐵合併前,呢個站曾分別由九廣鐵路公司(九鐵公司)同埋地鐵公司管理;而喺2007年12月2號兩鐵合併後,九龍塘站嘅九廣東鐵部份,由九廣鐵路公司租畀港鐵公司做鐵路營運之用,並合併成同一個車站管理.
車站結構改
車站樓層改
車站大堂改
九龍塘站共設有3個地底大堂,其中東鐵綫用北面以及南面大堂,兩者都有轉乘通道連接喺沙福道地底嘅觀塘綫大堂.自兩鐵合併後,原本獨立運作嘅東鐵綫北面大堂,南面大堂同埋觀塘綫大堂嘅轉乘通道劃分成收費區連接,令轉車乘客唔使用閘機轉車.現時設立一條非收費區通道,方便乘客來往東鐵綫北面大堂同埋觀塘綫大堂,但原有觀塘綫大堂嘅非收費區一分為二,乘客喺站內唔可以喺「B出口同C出口」,「A出口同E出口」同埋「D出口」之間相互直接貫通,需要途徑地面通道或入閘往返兩端非收費區.
車站商店及自助服務改
九龍塘站內提供不同類型嘅商店畀乘客買嘢或食嘢,例如有7-Eleven便利店,OK便利店,萬寧,餅店以及恒生銀行等服務,所有商店主要分佈喺觀塘綫大堂,東鐵綫北面大堂同埋南面大堂嘅收費區內.此外,喺東鐵綫H出口及G出口亦設有幾間商店.由於港鐵收費區入面唔准食嘢,因此大部份食肆都唔喺收費區入面.不過東鐵線範圍亦曾經開過小食店,賣滷水雞髀同腎.
此外,九龍塘站亦有唔少自助服務設施畀乘客用,包括匯豐銀行,恒生銀行同埋中銀香港嘅自動櫃員機,自動售賣機,自動照相機等.車站內更設有香港郵政郵箱以及「iCentre」免費上網服務設施,方便乘客喺車站內寄信同埋上網.車站更設有「e分鐘着數」機,畀乘客登記為港鐵友禮會會員,查閱積分,換領獎賞同埋買互聯網用代幣同埋點數卡.
車站月台改
九龍塘站觀塘綫月台位於沙福道地底,設有1個島式月台,並裝有月台幕門.而東鐵綫則設有兩個地面側式月台,同觀塘綫月台成直角排列.乘客轉車需要通過大堂及轉乘通道.
東鐵綫月台更提供通往地面嘅直接出口(H出口喺東鐵綫1號月台,G出口喺東鐵綫2號月台),喺非收費區設有售票機及客務中心,乘客唔使通過大堂就可以直接到達月台.
出入口改
觀塘綫大堂改
- A - 浸會醫院
- A1 - 沙福道
- A2 - 大學會堂,安菲爾國際幼稚園,浸會醫院,香港浸會大學,香港專業教育學院李惠利分校,聯合道,添福道,窩打老道
- B - 沙福道
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- 設有失明人士引導徑往返地面
- 佛教慈濟香港分會,中國神學研究院,第一城城巴專綫,啟思幼稚園,德雲道,根德道,九龍塘學校(中學部),九龍真光中學,省善真堂,森麻實道,沙福道,真光里
- C - 又一城
- E - 教育局九龍塘教育服務中心
東鐵綫南面大堂改
東鐵綫北面大堂改
東鐵綫2號月台(地面)改
東鐵綫1號月台(地面)改
- H - 香港城市大學
- 香港城市大學,又一城,香港生產力促進局大樓,創新中心,達之路
鄰接車站改
接駁交通改
- 九巴
- 城巴
- 22
- 新巴
- 702
- 過海隧道巴士
- 103,170,182,N170,N182,N373
- 專線小巴
利用狀況改
九龍塘站目前係成個港鐵系統入面第五繁忙嘅車站.由於九龍塘站係東鐵綫同觀塘綫唯一一個轉車站,由朝到晚都有大量新界東部,北部同市區嘅居民喺呢度轉車往來市區同新界.加上車站周邊學校林立,香港城市大學,香港浸會大學同香港專業教育學院都喺附近,所以喺返學放學時間都非常繁忙.車站旁嘅大型購物商場又一城,亦為個站帶嚟唔少人流.以前原地鐵及原九鐵嘅收費區未合併之前,更有唔少非乘客取道車站大堂來往窩打老道一邊同又一城一邊,但收費區合併後呢啲人流需要改用車站外嘅地面通道及行人天橋.2009年8月16號後,由於尖東站變成西鐵綫中途站,原本可以搭東鐵綫直達尖東站嘅新界東乘客,要喺紅磡站轉西鐵綫先可以去到尖東站,令部分北區居民改用本站過海,相信人流亦因此而有所增加.
車站歷史改
修正早期系統改
前地鐵部分嘅九龍塘站響1979年10月1號隨修正早期系統石硤尾至觀塘段通車而啟用.由於當時九廣鐵路(英段)重未電氣化,現名香港城市大學嘅香港城市理工學院又未成立,嗰個站喺地鐵通車初期人流較為冷清,當時嗰個站最大客源係來往沙田居民以及喺廣播道返工嘅人.
九鐵電氣化改
隨住九廣鐵路(英段)電氣化完工,前九鐵部分嘅九龍塘站亦於1982年5月4號啟用,九龍塘站建立目的係作為連接前地鐵系統嘅轉車站.及後沙田,大埔同埋北區嘅新市鎮開發,唔少市民都紛紛搬入新市鎮,用九龍塘站嘅人越來越多,並開始出現飽和.九鐵分別喺1995年及2004年為車站進行改善工程.
全新嘅九龍塘轉車通道工程由九鐵同地鐵合作,2001年8月開始起,並喺2004年4月15號正式啟用,並分別配合兩鐵九龍塘站嘅改善工程.通道總長60米,由九鐵月台行去地鐵站只需約90秒,比以前大概快半分鐘.搭東鐵轉地鐵嘅市民,可以由往紅磡方向列車嘅第2卡位置,直接經新通道到達地鐵站,避免出現第5卡出口過分擠迫,當時當局預計會有3成轉車乘客選用新通道,即7000人次,可足以應付未來15年嘅需求.新通道亦設有多間商店.擴建計劃,除咗轉乘新通道外,重整多一個新大堂,面積約1,800平方米,以及喺多福道增設新出口,成個工程耗資2.8億元.
地鐵方面就耗資1億幾萬元擴建九龍塘站大堂以及提供相關嘅新設施,包括喺近D出入口嘅大堂裝置12部出入閘機,1部闊閘機,以及喺轉乘通道增設4間商店.此外,喺該站E出入口亦增設一部畀乘客用嘅地面升降機,預備將來接連位於交通交匯處上嘅教育署辦公大樓.
同時,新轉乘通道亦裝上一幅叫做「8乘8」嘅巨型壁畫,係地鐵車站藝術建築計劃嘅項目之一.嗰幅由12塊玻璃搪瓷板組成嘅壁畫係由本地著名藝術家李秉罡先生以電腦繪畫設計,創作意念源自中國古典書籍《易經》.
尖沙咀支綫改
自九廣東鐵尖沙咀支綫喺2004年10月通車後,九龍塘站嘅轉乘人流得以分流到東鐵尖東站.因為尖東站只能方便去九龍南部及香港島嘅乘客,未能惠及往返九龍東西部嘅乘客.加上轉乘時間較短(尖東站轉荃灣綫要行5-10分鐘),車費較平等原因,唔少乘客繼續喺九龍塘站轉東鐵綫.當九龍南綫喺2009年8月16號通車之後,原本可以搭東鐵綫直達尖東站嘅新界東乘客,要喺紅磡站轉多次車先去到尖東站,令本站嘅轉乘人流增加番.
H出口-又一城地面出口,連接兩鐵合併前九廣東鐵1號月台


text:
Template:Lang-vi
呢個模而家內鑲咗漢喃功能,以下會介紹啟用漢喃功能嘅方法.
越南文簡介[編輯]
越南文嘅文字史主要分成兩期.越南係漢字文化圈嘅成員,越南文曾經係寫方塊字嘅,呢種文字叫漢喃文.漢喃文嘅原理類似於粵文,就係漢字加佢本土嘅喃字一齊寫,就似粵文係漢字加本土嘅粵字一齊寫噉.呢種文字體系可以一字一音噉完整記錄口頭越南話,係一種發展成熟嘅文字,越南史上有兩朝攞漢喃文做官方文書文字.
後來越南改用拉丁字母嘅國語字,到而家爲止,越南基本上廢棄咗漢喃文.
用法[編輯]
起用漢喃功能好簡單.將漢喃文填喺第一個空白參數項,而對應嘅國語字填喺第二個空白參數項就得.漢喃文會顯示出相對應嘅字型,而國語字嘅注音會標喺對應字嘅上邊.
比如噉樣:
{{lang-vi|漢喃|Hán Nôm}}
得出效果:
越南文:
如果唔知漢喃點寫,噉就唔好填,直接填國語字落第一個窿.
比如噉樣:
{{lang-vi|Anh là người nước nào?}}
得出:
越南文:Anh là người nước nào?
用時建議[編輯]
如果啟用咗漢喃功能,填入嘅內容有喃字,噉請喺有喃字嘅文章度掛上Template:喃字警示.建議擺嘅位置:coord模,pathnav模之下,明細模(navbox)之上.唔好放喺明細模之下,噉樣可能有啲讀者會睇唔到警示.


text:
今日港究專員想同大家介紹嘅就係呢幾年都比較熱門嘅話題 – 加密貨幣啦!
相信過去呢幾年,大家都有聽過咩叫Bitcoin啦.今時今日唔識咩叫BTC嘅人可能都無乜,點解?因為2018年BTC試過去到歷史高位接近USD20,000一個BTC (轉化為港紙即HKD155,000),但之後就不停咁跌,試過跌到去USD3-4,000一個添,當年全民大掘礦嘅生活一下子令某啲人變咗做暴發戶,去到周街派錢,去拎架靚車周圍曬命 (邊個就唔開名啦XD).
同時,都令到唔少人轉行做礦工,開礦場嚟掘BTC.事實上,嗰陣時係真係搵到錢嘅,因為計返電費,機器等等支出都係圍到本嘅.各行各業都為咗想食呢塊餅,都有唔同嘅野對應返,例如顯示卡公司推出專用掘礦嘅產品,加密貨幣交易所,外國更有公司係專門提供算力合約畀唔同人,方便唔識嘅人都可以享受到掘礦賺錢嘅威力.但就係因為2019之後係咁跌,令到唔少呢啲礦工礦場直接止血離場.
當年2017年BTC最高位時去到一粒等如HKD155,000
點解港究專員又開始提返BTC呢樣嘢?因為最近BTC又開始復活啦.呢期因為政局動盪加埋疫情影響,好多人將資金去晒BTC到,做一個避難作用,直接令BTC上升.
相信精明嘅你都想試吓食呢次升幅,但又無資金可以點?今日呢到就係介紹一個你平時上網嘅工具,一路上網一路賺BTC,感受下做礦工嘅樂趣.佢就係CryptoTab啦~
CryptoTab其實用開Google Chrome嘅朋友們應該唔會陌生,因為你可以將CryptoTab睇成係Chrome嘅改良版,入邊除咗原有嘅功能,仲多左比你掘BTC嘅功能喺度,方便你一路上網一路掘錢.
我哋都有介紹另一個主打加密同去廣告嘅瀏覽器Brave,同樣可以賺錢,歡迎都瞭解下.
1.第一件事緊係Download咗先啦
2.安裝後打開瀏覽器,右上角有類似C字咁嘅Icon,就會出現掘礦嘅畫面,跟住點選右邊三條線.
3.綁定你嘅賬號,你可以綁定Google賬號或者Facebook賬號兩種選擇
上述條件做完就已經開始賺錢啦.你可以同時用多部電腦嚟掘,佢係會用你CPU資源,如果你覺得太窒嘅時候,可以較低返少少CPU資源,方便你有需要用電腦嗰陣唔受影響.只要你有可以上網嘅電腦就可以,掘礦嘅速度就視乎你本身電腦嘅運算能力啦.
*Desktop版有四個等級比大家做調整,而Laptop就通常係三個等級.
同埋CryptoTab有一個好處,就係介紹比朋友一齊用,你都可以收到佢地掘到嘅BTC出黎畀你,仲要最高去到十層推介人,啱晒大家齊齊搵錢!
同埋依家電腦版嘅CryptoTab有個叫做Cloud Boost嘅功能,就係加快你嘅掘礦速度.價錢由HKD16.99至HKD388, 由X2嘅一部機至到X10嘅五部機,港究專員就買到最高果隻嚟試, 即係X10嘅五部機,建議大家如果計過回唔到本嘅話,可以唔洗買都OK.
另外,CryptoTab其實係有Android版, 有分收費版同無收費版, 分別叫CryptoTab Browser同CryptoTab BroswerPro,不過收費Apps,呢邊港究專員就無做測試啦,價錢就HKD18,免費版功能其實無左用電話雲端掘礦個功能,其他就同收費版大致一樣,有興趣嘅讀者可以睇睇.而家CryptoTab為左吸引大家,只要你邀請嘅人都裝左Android版嘅CryptoTab,不論收費定免費版,你都可以獲得每次USD2嘅獎勵,仲唔快啲嚟試吓!推薦人提款最少USD50或以上先可以安排拎錢㗎.
如果你對於CryptoTab有咩唔明,或者有咩獨到見解,歡迎加入我哋討論區,參與討論!
我哋都有介紹另一個主打加密同去廣告嘅瀏覽器Brave,同樣可以賺錢,歡迎都瞭解下.
(Bitcoin都可以收息?)最大交易所幣安Binance註冊教學及旗下收息平台幣安寶介紹
想試吓其他加密貨幣收息平台? 歡迎試用Celsius Network收息平台


text:
香港動畫《 離騷幻覺 》搞眾籌 計劃發起人及動畫導演 MOVIE6專訪
製作動畫唔容易;喺香港製作動畫,更加唔容易.由香港漫畫家及動畫導演 江記 發起嘅動畫計劃《 離騷幻覺 》 Dragon’s Delusion – The Animated Sci-fi Project,聯同兩位香港動畫導演 李國威 , 崔嘉曦 一齊發起眾籌,達成首輪眾籌目標,得到香港動畫界以及其他界別人士嘅支持.
問:點解會想拍一部咁有哲學意涵嘅電影?
答:尋找生命嘅意義,追尋靈魂嘅價值,係任何時代都會追尋嘅問題.就算未來嘅人,相信都會有同樣嘅想法.我哋希望呢套作品,可以紀錄今日,屬於呢個年代嘅答案.
問:今次動畫整個設計同以往見到嘅香港動畫好唔同,例如運用顏色非常鮮艷,點解會諗到用呢個風格?
答:香港係一個既有傳統,亦充滿未來感嘅城市.《離騷幻覺》嘅用色,就係呼應咁樣嘅
環境而出現嘅風格.嗰種好爆好爆,大紅大綠嘅用色,其實象徵對生命嘅焦燥不安,想用最短時間達至最大嘅效果.
問:有無因為擔心過電影風格或者題材冷門而放棄?
答:無,因為我哋相信,觀眾一直渴求突破性嘅作品,而幸運地,由今次眾籌活動嘅反應可知,我哋嘅想法係有好多同行者支持.
問:有無諗過眾籌失敗嘅話,你哋會有咩打算?
答:眾籌結果無從估算,但創作嘅路仍然會一直走落去.
問:動畫嘅先導片有三位導演,咁你哋係點分工?
答:《離騷幻覺》開始嘅時候係江記嘅漫畫作品,後來計劃成為動畫,三位導演喺 brainstorm 嗰陣都有互相交流各自嘅想法,無論係畫面上嘅,抑或係故事上嘅.到製作嘅時候,江記負責前期製作,例如 storyboard,原畫等,李國威同崔嘉曦則集中處理合成,電腦動畫,特效同後期等等.
問:我諗有部分未必認識動畫製作或電影嘅市民會好奇,點解製作動畫要咁多錢.可唔可以簡單講解資金嘅運用?
答:動畫,係非常依賴人手去製作嘅藝術品.一個鏡頭,由劇本,草圖,原畫……到後期合成,特效,剪接等等,期間有十幾個工序,而一齣80分鐘嘅電影大概有一千二百幾個鏡頭.可以想像,無足夠嘅人手,係無辦法可以喺有限嘅時間內完成,所以好大比例嘅資金會運用喺人力資源上面.
問:香港動畫比其他地方動畫優勝嘅地方係?
答:香港本身就係一個超越想像嘅地方,而香港動畫,最吸引我嘅地方,係佢特立獨行嘅風格,以及往往打破框框嘅敍事模式.
問:覺得喺香港做動畫最困難嘅地方係?其實有無咩機構,計劃可以幫到有志做動畫工作嘅年輕人?
答:創作人喺呢個城市面對嘅困難,係生存嘅困難.即使唔係創作人,每日都要去面對.喺我經驗中,資金有以下幾種:私人嘅,公營嘅以及嚟自觀眾嘅,任何方向都可以發掘機會.藝術發展局,creatHK 嘅動畫支援計劃可以算係公營資金;嚟自觀眾嘅資金,可以係票房,而地區放映,都係一個方向.當然,網上眾籌,仍然有好大嘅空間.
問:完成整套動畫長片真係好難,你哋總共需要幾多人力同時間先達成到目標?
答:暫時嘅計劃,係有五十人嘅核心團隊,可以係由獨立創作人同中小型公司合作.如果資金充足,製作時間可以控制喺24至30個月以內.
問:有咩人想特別多謝?
答:所有支持《離騷幻覺》嘅朋友,不論任何形式!
問:之後嘅籌款會有啲咩策略?
答:眾籌活動完結之後,我哋會先完成80分鐘嘅劇本,而根據當下所得嘅資金推算,我哋會喺2019年九月,開始完成十分鐘嘅製作.
問:將來都一定會堅持動畫創作?又或者你哋有其他目標?
答:係,我哋會堅持動畫創作.
按此進入眾籌網址
問題:Janis H.,靈光
答:江記,李國威,崔嘉曦


text:
多謝NUK邀請我文迪媽媽去咗媽媽教室聽講座
今次NUK媽媽教室既主題係"BB 語言發展知多啲"
仲邀請咗語言治療師 >
今次既講座原來係NUK第一次攪既,有幸被邀請真係好開心.
時間安排得好好
因為係星期五既七點半,可以俾working mama放工後他他條條,食個快飯先去,
而fulltime mana就可以等屋企人放工返黎先去,其實都幾好
而location都好方便,我係油塘地鐵站出咗行4分鐘就到
(媽媽教室地址:九龍油塘高輝道7號高輝工業大廈C座7樓5室)
點解我咁肯定係4分鐘?因為我唔識路用咗google map.
一去到就已經有好多NUK 既Product
show 少少比大家睇~
就可以防止皮膚乾燥/減低皮膚敏感
個個出席既媽媽都有下面既禮物收架
仲有Oxford Path既書同DVD, 可以俾屋企既小朋友喇!
今次既主題係"了解寶寶的語言發展里程"
其實因為Mancent 同Marcus都無呢個問題
Mancent哥哥係歲半返健康院個時,因為唔pass要兩歲再返去,最後都pass咗,
而細佬仔Marcus就梗加唔使講啦!而家19個月人仔已經講好多野,有時哥哥食飯,
我同永勝叫Mancent哥哥"咬啦"
(叫佢食快D..含住啖飯成5分鐘)
細佬仔Marcus就會跟我地口水尾叫哥哥"咬啦"
真係唔知好嬲定好笑呀!
今次呢個講座真係好啱一d新手媽媽去聽
之前都有紀錄低
因為有講到一d點樣敎媽咪去教小朋友講野既方法
去考幼稚園,差不多90%都要考教小朋友講野 !!
小朋友唔識講野去面試實輸蝕D~
以前N1 可能唔駛in 小朋友,而家???
小朋友做少野動作,講唔到
"小朋友,你叫咩名呀?" or "e...邊個同妳黎架??"
點Train 好?? 原來唔係淨係對d BB講得野多就會識講野,有D真係要聽咗講座先知.
重點 !!
1. 想佢講野,除左同佢講野之外, 要訓練所佢D口部肌肉,比野佢咬!
2. 幫佢按摩牙肉
3.若果發現BB發展慢...就唔好同佢講"兩文三語"啦
用番一種主要語言同佢溝通 !! 好多家長都有呢個問題架
3. 聆聽較說話重要.BB 在 6 個月時已經會留意我們的說話發音,無論單字或句子都同樣重要,所以記得同 BB 講多 D 野啦!
4. 不要打斷BB既說話.有時 BB 可能只說了頭一兩個字,媽媽已經急不及待幫他完成整句句子.BB 係要多D時間去唸清楚才能說出來的.
5. 要啱Channel!盡量和 BB 談及一些他喜歡的話題!
6. 要配合身體動作.記住身體語言同樣是溝通的一種,適當的手勢絕對對發音有幫助的.
7. 睇少D電視/iPad /iPhone ,唱下兒歌.電視/iPad / iPhone 是單向的,
今次呢個講座只需要$100
但係完咗講座可以拎返超過$100既NUK產品
如果大家有興趣去呢個NUK BB敎室,就快d去參加喇!
今次3月呢堂已經完左


text:
大學地理論文 Uni Geog Essay Tips
之前大家喺story到都話有興趣知道一下我點寫大學嘅 geog essays,所以今次就同大家分享一下啦! 利申吓先👷🏻♀:每間大學嘅marking criteria應該都唔一樣,所以我寫geog essay嘅方法未必100%啱你~ 大家參考吓就好啦🙈 1⃣ Engagement with literature 🧠 顯示畀個marker睇你係睇咗好多readings之餘,同時都要顯示埋你係識得整合唔同readings嘅論點. 👉🏻 我就用Harvard referencing style,要做in-text referencing嘅,所以如果唔同readings有提到同一個觀點嘅時候我就會咁樣表達 --> some geographers believe that maps are objective representations of the environment (Edney 1999; Harley 1990) 🧠 點知可以睇 d 咩extra readings?可以睇吓每篇required reading下面嘅reference list😂或者自己邊寫essay嘅時候邊根據自己寫緊嘅野再上網做額外嘅 research.都係冇咩頭緒嘅話,可以試吓直接問個lecturer~ 2⃣ Writing & Communication 🧠 你成篇essay應該要好有條理嘅,introduction嗰度應該好清楚咁define題目有嘅terms (例如可以quote吓學者寫嘅definition,再解釋多少少) /concepts (例如可以講吓唔同人對於嗰個concept嘅唔同理解),然後講自己會用d 咩empirical examples去闡明自己嘅中心論點 (e.g. In this essay, I draw on xxx and xxx to elucidate...) 🧠 你嘅style同choice of words都好重要!咁我自己平時睇reading嘅時候就會順便學吓d學者係點寫野,搵個doc jot低曬d靚句靚字~ 🧠 大家都知道conclusion係應該呼應番個introduction嘅,但又有幾多人做到?同樣你都可以從 d readings到學習,睇吓人地點做到真正嘅首尾呼應.同埋你係唔應該喺 conclusion到講任何新嘅論點,即係conclusion呢段正常黎講好少再cite任何literature. 3⃣ Argument 🧠 睇清楚題目每一隻字,每一隻字都好值得你去留意,單係一個 's' 已經可以有好大分別!同埋每寫一樣野之後最好都諗吓係咪扣緊題!之前同d同學一齊上tutorial present自己嘅essay outline,竟然聽到其中一個同學嘅essay內容離咗題🤦🏻♀ 所以,我每次落筆之前都會諗清楚先,如果離題嘅話,成篇essay寫到幾天花龍鳳都唔會有用!真係擔心嘅話可以喺 office hours嘅時候搵 d lecturers同佢地傾吓先~ 今次嘅分享就到呢到🙈 其實我嘅大學essay都仲有好多野可以進步🤣 大家一齊加油keke❤


text:
#ParentLicenses1903
有一日我老公整親隻手去醫院縫咗十幾針,放咗幾日病假,阿女竟然冇關心佢最愛嘅爸爸都算,重隨口講句:「爸爸你咁冇用㗎」
嗰陣係考試前夕,我有鬧佢唔溫書喺度發夢,爸爸覺得可能阿女有壓力鬧情緒就算數
直到近日,阿女要求爸爸買部新手機俾佢,原因係同學仔都係用新手機,有自己嘅電話號碼,可以玩遊戲,可以傾偈
我同爸爸都覺得幾歲人仔唔需要用到手機,佢又唔需要自己放學返屋企,又唔需要自己出去補習買嘢,更加冇可能自己去街,我真係諗唔到理由要出一個手機號碼俾佢.同埋屋企已經有新iPad,舊手機,電腦,要同同學傾偈全部都做到
阿女發晒脾氣:「搵呢個爸爸真係好冇用,少少錢都出唔起」
阿女問我:「日日幫爸爸整飯盒係唔係因為爸爸冇錢?」
我解釋:「爸爸對花生敏感,食嘢要盡量小心」
阿女唔聽解釋,依然係覺得因為爸爸冇錢,冇用
點解個女會變成咁,幾歲人仔下下講錢,我平心靜氣咁同佢了解究竟發生乜嘢事
經我細問下,原來係阿女好朋友同佢分享佢爸爸(係我舊同事)搵唔到錢俾佢媽咪,佢媽咪覺得爸爸好冇用,少家用重早出晚歸,呢啲男人冇用
當我知道之後覺得好心寒,好驚訝同好傷心,點解幾歲人仔會因為朋友仔講幾句變得咁冷漠.由於佢媽咪都係我舊同事,我好快就約佢出嚟食早餐,順道關心一吓究竟佢屋企發生咩事
言談之間佢承認因為老公搵錢少,令佢唔似其他媽媽一樣可以做闊太咁生活,亦承認因為老公經常做嘢而忽略咗佢哋,所以佢覺得就算佢冇呢個老公都一樣可以生活得好好
我有同佢講佢個女覺得爸爸冇用,搞到我個女都覺得佢爸爸都好冇用.佢竟然話「咁幾好啊」,「你都唔使咁委屈」,「如果你覺得我有問題大家可以以後唔講嘢」
佢覺得個女嘅存在係佢嘅籌碼,重話有個女喺手男家唔敢嘈佢,有錢咪煮多個菜,冇錢就最好屋企都唔好返,所有話題講來講去都係錢.可能佢覺得咁樣講好威,但我真係覺得佢好可憐
直到今日,佢繼續喺同學媽媽group放負,佢個女都繼續同我個女分享佢媽媽嘅偉論.為免再影響我個女嘅思想,嚟緊我會轉校,真心唔希望小朋友喺一個畸形嘅思想上成長
讀者投稿@同學媽咪


text:
幾個月前去聽講座,陪月員建議各位媽媽餵人奶,因為人奶有豐富營養,可以幫助BB發育,增強抵抗力.而講座入面亦都有教授母乳餵哺嘅方法.其實自從阿B出世之後,我都係買奶粉畀佢食,因為覺得餵人奶好麻煩,又唔知自己夠唔夠人奶餵.但聽完陪月員建議之後,都心郁郁想試下,始終BB健康先係我最關心嘅事.
我返到屋企之後就做咗啲開於母乳餵哺嘅research,母乳嘅營養好豐富,母乳分為初乳同後乳,初乳裡面含有抗體,抗發炎物質,蛋白質,白血球等免疫因子,所以母乳餵哺係可以幫助BB對抗病菌,初乳嘅免疫物質仲可以黏附喺BB嘅腸道表面,防止細菌同病毒入侵,係佢哋身體嘅第一道防線.
而後乳就係成日聽到人講既「營養精華層」.當我地餵人奶既時候,睇見人奶凍咗擺耐咗就會分成兩層, 深色嗰層,黃黃哋色既就係脂肪.咁係因為人奶裡面既乳脂比水輕,當靜置一陣之後,脂肪球就會浮上奶水既表面,形成睇得見既精華層,亦即係好多媽媽口中既「天然乳脂精華」.天然乳脂精華係可以為BB提供營養同埋飽肚感,亦負責BB嘅器官發育.當中嘅礦物質,蛋白質,脂肪酸,DHA,AA及益菌素等,對BB嘅腦仔,眼仔同腸臟等等發育有好大幫助.香港衞生處亦指出,母乳餵哺對BB有好處,因為人奶的脂質對BB既生長同發育都非常重要.如果乳脂層越厚,代表母乳營養越豐富.
So,作為一個媽咪最滿足嘅事,莫過於可以餵人奶,可以揼出質優量多,蘊含厚厚乳脂層嘅人奶俾我個BB!呢層天然乳脂精華層是份充滿營養同愛意嘅禮物.就算我點辛苦,甚至改變自己嘅生活習慣都好,都要俾最好嘅嘢佢.為咗呢個「禮物」, 我真係犧牲咗好多嘢.
前排我就開始餵人奶,點知就遇到塞奶情況,揼咗好耐都冇奶出,成個乳房位置好脹同好痛,乳頭有少少出血,又紅又腫咁,真係痛到想打人,最嚴重嗰幾日係身體feel到好似發燒咁唔舒服,餵人奶真係好艱鉅.
坊間有唔少催乳方法可以令媽咪喺母乳餵哺時冇咁辛苦,陪月員建議用凍毛巾涼敷,涼涼地又唔怕凍傷皮膚組織.另外,可透過胸部按摩手法,舒緩谷奶及母乳餵哺痛楚,由乳房外圍向住乳頭方向輕輕打圈,按摩全個乳房.另外,唔係餵人奶嘅時候,可以預備奶樽儲奶,輕輕垂直向下壓乳房,再向乳頭方向擠就得.
除此之外,母乳係會隨住周圍環境而有所改變,所以媽媽嘅飲食習慣對於母乳餵哺都好重要!除咗BB之外,而家都有專為媽媽而設嘅營養奶粉,可以幫助餵人奶嘅媽媽增加母乳入面嘅營養.以下就係一啲揀營養奶粉嘅貼士:
揀營養奶粉除咗要有豐富維他命同葉酸之外,一定睇下成分裡面有冇天然sn-2 Palmitate,佢係一種喺天然乳脂内嘅元素,有助減少鈣皂形成,令媽咪保持腸胃健康,促進鈣質吸收.媽咪營養夠,自然俾到BB最好嘅母乳啦!
最後一定要揀真正Low GI(低升糖)嘅奶粉,坊間有好多奶粉飲落都好好味,因為入面有大量糖,所以,一定要識揀.低升糖即係GI=25,除咗可以提升飽腹感,仲有助維持健康體重同有助穩定血糖.
母乳餵哺需要付出好多努力,唔單止要持續控制自己嘅飲食,仲要控制自己嘅心情!所以作為媽咪嘅我哋一定keep住令自己心境開朗,餵人奶都要餵得開心,各位絲打我哋一齊加油!
*本文章有關的母乳餵哺內容均屬個人意見,並不代表任何品牌(公司)與本網站言論或立場.
圖片來源:shutterstock


text:
其實如果大家平時喺學校paper 3唔係考得太好,都唔使咁灰心(真心).我嗰時喺學校嗰分都一般般哈哈🙈 咁係因為通常學校d卷都好低質,好離地,完全冇跟到dse嘅遊戲規則.另外,就係可能大家未真正操卷,所以都未掌握倒應該點應對呢份卷.所以,今次我就會同大家分享一下呢份卷有d咩要注意/應該點做,希望幫到迷惘中嘅大家😘
1.做 listening嗰part要超級小心
如果你個答案同marking scheme有少少唔同 (eg 漏咗個"the", "s"或者唔記得大階),都有可能會被扣分!所以,我嘅做法係喺listening嘅預備時間嘅時候就會估吓d空格需要我填d咩.「估」唔係真係亂估呀!有幾種方法可以提高你答題嘅命中率.(1) 諗吓嗰個blank係填noun/ verb/ adj等等; (2) 如果佢上面已經示範咗嗰格係點填,你下面嘅答案都應該跟番嗰個format; (3) 如果嗰格係要填地址/人名/國家名等等,就喺嗰到mark低要capitalize第一個letter!
2.成日寫唔切listening d野可以點?
我覺得好多人寫唔切d野都係因為佢地好執著要寫full sentence或者一d字嘅全寫😂 其實listening嘅步伐真係比較快,你應該喺預備時間嘅時候就諗定d keywords (喺份卷到不斷重複嘅字眼) 嘅縮寫,咁到時你要jot低d野嘅時候就可以快好多!除咗d keywords可以寫abbrv.,其他字一樣可以架,只要你自己睇得明就ok🤣 例如我習慣咗寫 ∵/bc (because), ∴ (therefore), u (you), sb (somebody)等等...
3.做paper 3 d tasks嘅時候個順序應該係點?
講吓我自己嘅做法畀大家聽.首先,我會睇咗個situation入面嘅第一段先,等我可以清楚了解倒自己嘅role係咩.之後,我就會去睇封email (ie 第一個source).email入面會話畀你聽嗰3個tasks分別係d咩,咁我就會用3隻唔同顏色嘅highlighter highlight住個genre同佢地分別需要include d咩.然後,我唔會直接睇data file入面其他source住.我會先睇data file嘅contents page,大概咁配對番邊個tasks需要邊個source.雖然咁做唔可以100%完成配對(因為有時一個source可以用於2 tasks,要睇曬篇野先會知),但可以好粗略咁幫我地縮窄範圍,唔使真係每篇source都睇完先再諗(其實你都唔會有咁多時間).做完呢個step我就會睇一睇答題簿啦.呢到有個好重要嘅hint,就係佢咪畀咗一句文字話"write a (genre) using information from the B2 Data File (and your notes)"嘅.如果佢有mention到"and your notes",咁即係代表嗰個task需要你喺listening note-taking sheet到jot低番d相關嘅資料.咁我就會諗埋listening note-taking sheet入面d headings係畀邊個task specifically,等我更清楚我需要摘錄d咩資料啦.


text:
「港姐」
香港小姐從一九七三開始到而家已經有四十二年嘅歷史,而香港小姐選舉嘅口號係「美貌與智慧並重」.傳統首先係千幾名報名者當中篩選出二十個人出嚟,之後就通過電視直播進行準決賽,再揀十二個人進入決賽.而近年已經再無舉行準決賽,改為直接舉行決賽.當然唔少參加香港小姐選舉嘅女仔都一夜成名,一係就入咗娛樂圈做戲,一係就嫁入豪門寄身名流.
「無綫」
今晚又係一年一度嘅「香港小姐」選舉,而問心一年比一年差.當然仲有好多人一邊睇一邊鬧,不過睇返咁多年就算有啲無得獎嘅參賽者,有啲都有係娛樂圈度發展.不過我成日都有一個問題,嚟個問題就係有啲好高學歷嘅參賽者得獎之後就放棄咗原本嘅職業.當中我諗郭藹明係一經典嘅例子.因為佢除咗擁有美國南加州大學讀雙碩士學位,佢仲係美國太空總署做過見習工程師!
「投票」
最最最令人深刻嘅就當然係二零一二年嘅香港小姐決賽!因為當年號稱一人一票選港姐,而原本無綫打算係評判選出最後三強之後,再由網民係十分鐘內以一人一票選出冠軍.但係由於服務器出現嚴重擁塞,結果個年嘅香港小姐最後都係要由評判選出!當然就預咗嚟件事會發生㗎啦,因為作為一個開發人員都知道係咁短時間有咁大流量嘅話,個服務器就要預早做好測試.希望今年會好啲啦!


text:
大多數港姐喺選美結束之后都會獲TVB力捧上位,被安排主持同拍劇,即使港姐季軍亦不遜色,好似蔡少芬,佘詩曼同胡杏兒等亦拍劇無數,成為TVB花旦!
可惜,同樣貴為港姐季軍嘅莊思明喺新劇《使徒行者3》中只係飾演黃智雯嘅下屬,佢喺劇中雖有唔少鏡頭,但一句對白都冇,慘變「佈景板」.
講到莊思明,其實佢出世喺一個富裕家庭,老竇係大馬拿督莊寶坐擁8億身家,佢喺2010年嘅時候就去參加香港小姐競選,攞到季軍好成績從而入行.
莊思明入行以來有過兩段拍拖,佢喺2011年曾經同陳慧琳細佬陳司翰拍拖,兩個人拍拖多年經常發生沖突,曾經被拍到喺中環嘈交,三離三合最后分手收科.
正因為莊思明家境富裕,所以佢同楊明拍拖咁多年,總係有人話楊明「食軟飯」,對此莊思明其實好介意,莊思明曾經社交平臺發聲,聲稱男友并冇用過自己一分一毫,男友仲主動承擔起兩個人嘅平時生活支出.
呢幾年,有好多人都話莊思明旺夫,因為楊明自從同佢拍拖以嚟,演藝事業發展越嚟越好,喺TVB逐漸上升到一線位置,而且楊明嘅燉湯店生意都唔錯,莊思明仲成日去男友鋪頭幫手.
之前莊思明成日攞家姐莊思敏嘅婚禮做擋箭牌,而家家姐已經嫁人,都應該輪到佢同楊明啦,希望佢哋早日拉埋天窗,早日可以生個可愛嘅寶寶.
Like MisshkNews Facebook!不出门也能知天下事~